**SKUPŠČINA SOCIALISTIČNE REPUBLIKE SLOVENIJE ZBOR ZDRUŽENEGA DELA, ZBOR OBČIN IN DRUŽBENOPOLITIČNI ZBOR**

Sejni zapiski

Skupna zasedanja

25. november 1986  
24. december 1986  
18. februar 1987  
18. marec 1987  
22. april 1987

Dokumentacijsko-knjižnični oddelek  
Pododdelek sejnih zapiskov  
Ljubljana, 2001

**SKUPŠČINA SOCIALISTIČNE REPUBLIKE SLOVENIJE  
ZBOR ZDRUŽENEGA DELA, ZBOR OBČIN IN  
DRUŽBENOPOLITIČNI ZBOR**

Sejni zapiski

Skupno zasedanje - 25. november 1986

Dokumentacijsko-knjižnični oddelek  
Pododdelek sejnih zapiskov  
Ljubljana, 2001

**VSEBINA**

**SKUPŠČINA SOCIALISTILČNE REPUBLIKE SLOVENIJE  
SKUPNO ZASEDANJE  
ZBORA ZDRUŽENEGA DELA, ZBORA OBČIN IN  
DRUŽBENOPOLITIČNEGA ZBORA**

**(25. november 1986)**

**DNEVNI RED : STRAN**

1. **Ekspoze predsednika Izvršnega sveta  
   Skupščine SR Slovenije k osnutkoma  
   republiške in zvezne resolucije za  
   leto 1987**

**GOVORNIK:**

**Dušan Šinigoj** 1

**II/l**

1. **2. Seznam govornikov**

**SEZNAM GOVORNIKOV**

**SKUPŠČINA SOCIALISTIČNE REPUBLIKE SLOVENIJE  
SKUPNO ZASEDANJE  
ZBORA ZDRUŽENEGA DELA, ZBORA OBČIN IN  
DRUŽBENOPOLITIČNEGA ZBORA**

**(25. november 1986)**

**GOVORNIK: STRAN**

**Dušan Šinigoj** 1

**SKUPŠČINA SOCIALISTIČNE REPUBLIKE SLOVENIJE  
SKUPNO ZASEDANJE  
ZBORA ZDRUŽENEGA DELA, ZBORA OBČIN IN  
DRUŽBENOPOLITIČNEGA ZBORA**

**(25. novembra 1986)**

**Predsedoval: Vlado Beznik, predsednik Zbora občin**

**Začetek zasedanja ob 09.40 uri.**

**PREDSEDUJOČI VLADO BEZNIK:**

**Tovarišice in tovariši delegati! Pričenjam skupno zasedanje Zbora združenega dela, Zbora občin in Družbenopolitičnega zbora Skupščine SR Slovenije.**

**Na skupnem zasedanju bomo poslušali ekspoze predsednika Izvršnega sveta Skupščine SR Slovenije k osnutkoma republiške in zvezne resolucije za leto 1987.**

**Besedo ima tovariš Dušan Šinigoj, predsednik Izvršnega sveta Skupščine SR Slovenije!**

**DUŠAN ŠINIGOJ:**

**Tovarišice in tovariši delegati! S pripravo letošnje resolucije smo imeli razmeroma več težav kot prejšnja leta. Prvič, niso nam bili še za leto 1987 podrobneje poznani okviri in vsebina zveznih ukrepov, ki so prihajali postopoma v republiko in tudi k vam.**

**Drugič. Gospodarska gibanja v Sloveniji in Jugoslaviji so bila med letom toliko protislovna, da so oteževala realno oceno položaja in možnosti, s katerimi naj bi prišlo slovensko gospodarstvo v prihodnje leto.**

**Tretjič. Močno zaostrene razmere, zlasti zaradi neuresničevanja protiinflacijskega programa, so po splošnem spoznanju dosegle točko, ko tak nadaljnji razvoj nikakor ne bo več mogoč ali pa se bomo soočali s takšno razvojno krizo, da j e kasneje ne bomo več mogli obvladovati z običajnimi metodami ekonomske politike.**

**Zato je bila priprava osnutka resolucije za leto 1987 še posebno zahtevna in odgovorna naloga. Že v družbenem planu SR Slovenije za celotno petletno obdobje, še bolj pa v letošnji resoluciji, smo si kot temeljno usmeritev zastavili naslonitev na lastne sile, na obstoječe materialne potenciale ter na znanje, ustvarjalnost, inovativnost in delavnost vseh naših delovnih ljudi. Poudarili smo pomen večje motiviranosti, kar pa ni povezano zgolj z učinkovitejšim sistemom materialnih spodbud in nagrajevanjem po delu in rezultatih, ampak morda še bolj z večjo samostojnostjo temeljnih gospodarskih subjektov, torej z večjo možnostjo odločanja in razpolaganja z rezultati, a tudi z večjo in bolj neposredno odgovornostjo za rezultate. Vse naše namere v tej smeri se žal niso uresničile.**

**Nasprotno, soočamo se močno prenormiranostjo, saj se je na primer tudi letos z ukrepi ekonomske politike celo okrepilo administrativno poseganje v gospodarstvo, prostor za delovanje ekonomskih zakonitosti in za poslovnost se je tako na mnogih področjih še zožil. Tako politiko je pogojevala stihija dogajanja, zlasti na področju cen. Kljub temu pa menimo, da večina administrativnih ukrepov ni prispevala k odpravljanju resničnih in globljih vzrokov inflacije in gospodarske nestabilnosti,temveč bolj k odlaganju odločnega spopada z njimi. Očitno je, da so ostala poglavitna žarišča inflacije nerazrešena, odprla pa so se celo nova, na primer s pokrivanjem odloženih terjatev do tujih iz primarne emisije.**

**Upoštevaje vse to v Izvršnem svetu vendarle ocenjujemo, da ne kaže podcenjevati nekaterih rezultatov, ki jih je gospodarstvo doseglo v 10 mesecih letošnjega leta in jih še pričakujemo do konca tega leta. Predvsem rast proizvodnje, ki se približuje načrtovani, prav tako delitvena razmerja, ki se bodo do konca leta približala sprejetim resolucijskim usmeritvam, kolikor bo gospodarstvo nadaljevalo s tako odgovornim obnašanjem pri delitvi dohodka, kot je to pokazalo v drugi polovici leta. Izboljšujeta se tudi ekonomičnost poslovanja in akumulativna sposobnost gospodarstva.**

**Prvikrat po nekaj letih smo dosegli pozitiven zasuk v dinamiki gospodarskih investicij . V tem' vidimo prve znake tehnološke modernizacije in prestrukturiranja naše industrije. Letos se je v skladu s planskimi usmeritvami začenja nov investicijski ciklus na področju investicij v gospodarsko infrastrukturo in bazno industrijo, zato imajo v strukturi letos začetih gospodarskih investicij izjemno velik delež naložbe v infrastrukturo in v bazno industrijo. Za uspešno izrabo teh naložb bo potrebno v naslednjih letih pospešiti vlaganja v modernizacijo predelovalne industrije, zlasti na tistih področjih, ki pomenijo nadaljevanje prestrukturiranja po reprodukcijski verigi. Pozitivno je, da se investicije v letošnjem letu financirajo v pretežni meri okoli 80 odstotkov s kvalitetnimi sredstvi, bodisi lastnimi, bodisi združenimi in le okoli 20% je bilo kreditov, od tega približno polovica tujih. Pa še pri tem je šlo večji del za kredite mednarodne finančne korporacije, za katere je znano, da se dobe le pod zaostrenimi kriteriji za ekonomsko preverjene projekte. Zaradi majhne razpoložljive lastne akumulacije, bomo morali tudi v bodoče pridobivati kredite v mednarodnih finančnih ustanovah in tuje partnerje za skupna vlaganja v Sloveniji.**

**Glede dosežene gospodarske rasti smo sicer lahko zadovoljni, vendar se zavedamo, da je bila proizvodnja dosežena v razmerah izjemno visoke inflacije, ki si je našla kupca predvsem doma, namesto v izvozu in se tudi oskrbovala v veliki meri iz uvoza. Ta pa je bil zlasti v začetku leta izrazito kampanjski zaradi prehoda na nov devizni sistem. Poleg tega pa so se nekatere tuje dobave, kot je na primer nafta, pocenile.**

**Nadalje, prav gotovo ni dobro, da je le približno tretjina izkazane proizvodne rasti slovenske industrije dosežena z dvigom produktivnosti, kar dve tretjini pa z dodatnim zaposlovanjem. Vse to pa bolj govori za oceno, da rast proizvodnje letos še ni v celoti rezultat prestrukturiranja in boljše izrabe kakovostnih dejavnikov. Skrb pa povzroča tudi dejstvo, da zaostajajo v rasti nekatere tradicionalne panoge slovenske industrije, kot so: črna metalurgija, industrija gradbenih materialov, kovinska, lesna in kemična pridelovalna industrija, proizvodnja tekstilne, preje in tkanin in še nekatere druge.**

**Ugodne finančne rezultate žal zamegljuje visoka stopnja inflacije. Močno jih izkrivljajo tudi znane popačenosti, ki izhajajo iz veljavnega obračunskega sistema. Če pa upoštevamo šepodcenjeno amortizacijo, razmeroma cenjene kredite, nerealni devizni tečaj, uravnilovsko vrednotenje živega dela, pa tudi učinke medletnega administrativnega administriranja na področju cen, kot dejanski dohodki uspešnosti slovenskega gospodarstva, zelo nezanesljiva.**

**Na določene kakovostne premike v gospodarjenju sklepamo bolj na podlagi posameznih znakov in opažanj. V organizacijah združenega dela se že krepi zavest o nujnem varčevanju z energijo in materiali, raste potreba po prodornejšem trženju, dvigu kakovosti proizvodov, po trajnejšem poslovnem in proizvodnem povezovanju, pa tudi po učinkovitejši samoupravni in delovni organiziranosti, po kadrovski in tehnološki opremljenosti. Skrbnejša je bila in bolj prožna postaja tudi finančna politika organizacij združenega dela.**

**V izvršnem svetu ocenjujejo, da so ravno tovrstni kakovostni premiki obetavni in da so v njih že prihajajo do izraza znanje, ustvarjalnost, inovativnost in podjetnost. Spodbudne so tudi ugotovitve Gospodarske zbornice Slovenije, ki je pred kratkim napravila anketo v gospodarstvu. Po njenih ugotovitvah so organizacije združenega dela iz Slovenije že pripravile ali pripravljajo kar 521 projektov svoje tehnološke in programske preosnove. To lahko pomeni, da se je vendarle začela lomiti inercija, ki je doslej hromila inovativne procese v našem gospodarstvu.**

**Gotovo je znaten uspeh, da smo v Sloveniji odpravili nekaj večjih kroničnih žarišč izgube. Tako se sedaj postopoma ureja položaj IMV Novo mesto, ker proizvodnja teče normalno in prav zdaj na novo oblikujejo svojo dolgoročno strategijo razvoja. Gorenje je prav tako saniralo poslovanje, zdaj uspešno izvaja svoje razvojne programe, pri tem pa se tesno povezuje z raziskovalnimi instituti. Hkrati se že začenjata razvojno povezovati in se dogovarjati o delitvi dela dva velika poslovna sistema, Iskra in Gorenje. Na dobri poti je tudi lendavska INA, ki je opremo iz opuščene investicije odprodala inozemskemu kupcu, zdaj prehaja na fermentacijske postopke in se tesno povezuje z domačo farmacevtsko industrijo, kar predstavlja tudi podlago za razvoj biotehnologije v večjem obsegu, taki in podobni procesi, ki se v večji ali manjši meri začenjajo marsikje, ne morejo kljub še vedno nestabilnim gospodarskim razmeram vlivati zaupanje in določeno mero optimizma pri ocenjevanju možnosti za razvoj v prihodnjem letu.**

**Večja žarišča izgub, ki so nam še ostala ali so se pojavila na novo, so po svojem izvoru drugačnega, dejal bi lahko, tudi sistemskega značaja. Tu je predvsem elektrogospodarstvo, ki ga bremenijo na eni strani zaradi neugodnega reprogramiranja kreditov, nesorazmerno visoke obveznosti za nuklearno elektrarno Krško in novi stroški v letošnjem letu obratovanja rudnika urana Žirovski vrh. Na drugi strani pa tarifna problematika ne upošteva specifične tehnološke strukture in s tem pogojenih visokih proizvodnih stroškov slovenskega elektrosistema.**

**Ob ocenjevanju polletnih rezultatov smo ocenili, da v elektrogospodarstvu ne bi bilo izgub, če bi uresničili predvideno dinamiko cen. V drugo skupino izgubarjev pa lahko uvrstimo organizacije združenega dela, katerih izguba je odraz**

**prepočasnega prilagajanja spremembam na svetovnem tržišču in odraz sprememb na področju ekonomskih odnosov s tujino. Ta dva velika kupa izgub nas čakata kot zahteven problem v naslednjem letu. Prav tako bo Izvršni svet do prihodnjega zasedanja Skupščine pripravil predlog za sanacijo izgub v elektrogospodarstvu, seveda v okvirih restriktivne politike.**

**V osnutku resolucije smo nakazali tudi nujne ukrepe za rudnike v Idriji in Mežici. Podobno velja tudi za Žirovski vrh, čeprav tega v osnutku resolucije nismo izrecno napisali. Ekonomska situacija v rudniku živega srebra Idrija in v rudniku svinca Mežica je že dalj časa slaba, brez pravih izgledov za izboljšanje. Stopnja vsebnosti kovine v rudi je tako nizka, stroški eksploatacije pa tako visoki, da tudi poudarjeni strateški in narodnogospodarski vidik pridobivanja obeh kovin ne odtehtata visokih izdatkov, s katerimi bi morali obremeniti slovensko združeno delo. Ekološko dimenzija problema nas še dodatno spodbuja k čim hitrejšim posegom.**

**Izvršni svet meni, da morajo občine kot temeljne družbenopolitične skupnosti, skupaj s prizadetimi organizacijami združenega dela in v sodelovanju z republiškimi upravnimi organi  
in gospodarsko zbornico, pripraviti programe ukinjanja proizvodnje in zagotavljanja varnosti zaposlenih delavcev.**

**Izvršni svet bo spremljal pripravo teh programov in po potrebi predlagal posebne ukrepe za njihovo uresničevanje.**

**Letošnje resolucijske usmeritve ne uresničujemo na dveh najpomembnejših področjih, v ekonomskih odnosih s tujino ter pri obvladovanju inflacije. V 10 mesecih je slovensko združeno delo povečalo celotni izvoz le za 0,7 %, na konvertibilno področje pa ga je celo zmanjšalo za 3,4%. V tem času je povečalo uvoz v celoti za 6,4%, s konvertibilnega območja pa kar za 14,2%. Hkrati se je poslabšala tudi regionalna struktura, saj se je del izvoza preusmeril s konvertibilne na kliring. Vsi rezultati so v bistveni meri slabši od nalog, ki smo jih sprejeli z resolucijo. Pomenijo le 97% pokritje blagovnega izvoza z blagovnim uvozom, na konvertibilnem področju pa celo le 91%.**

**Slovenija ima torej prvič po več letih primanjkljaj v blagovni menjavi s tujino. Med glavnimi razlogi za to so tečajna politika ter sprememba zunanjetrgovinskega in deviznega sistema. Moram reči, da je bilo v določeni meri take rezultate tudi pričakovati. Izvozniku kot slehernemu gospodarskemu subjektu je temeljni motiv gospodarjenja dohodek. Sedaj veljavni devizni režim je sicer zgrajen na predpostavki, da mora biti izvoz predvsem dinarsko-dohodkovno motiviran, vendar moram v tej zvezi povedati in ponovno poudariti, da sam devizni tečaj ne more in tudi ne bo mogel nikoli v celoti pokriti vseh tistih slabosti v gospodarstvu, ki so se ob spremembi deviznega režima pravzaprav šele do kraja razkrile. Pokazalo se je, da je del naše proizvodnje veliko predrag in premalo kakovosten, da bi bil sposoben brez velikih dodatnih spodbud enakopravno tekmovati na konvertibilnem trgu, še posebno, če lahko takšen, kot je, v celoti prodajo na manj zahtevnem domačem trgu ali v kliringu. Zato je potrebno z vso odločnostjo urediti temeljna vprašanja, ki vplivajo na učinkovitost gospodarjenja. Devizni tečaj in drugesistemske spodbude, za katere se sicer odločno zavzemamo, so lahko le del teh celovitih prizadevanj.**

**Mislim, da je treba v dobršnem delu našega gospodarstva in bank nujno povečati pripravljenost in tudi odgovornost, da sprejmejo izziv svetovnega trga v lastnem dolgoročnem interesu. To še posebej zaradi velikih mednarodnih zadolžitev, ki zapadejo v plačilo zlasti v letu 1988 in naprej. Če ne bomo v letu, ki je pred nami, temeljito zgradili svoje dolgoročne izvozne strategije na temeljih preoblikovanja proizvodnih programov in uspešnega trženja, ne moremo pričakovati hitrejšega razvoja.**

**V Jugoslaviji še vedno delujejo objektivni in seveda tudi subjektivni interesi, ki zavirajo hitrejši zasuk v smeri povečanega izvoza. To nam kaže celo vrsto problemov, ne samo v zvezi z uveljavljanjem uvoznih pravic, ampak tudi dilem, ki se postavljajo glede potrebnih sprememb deviznega sistema. Poseben problem za izvozno orientiranost slovensko gospodarstvo predstavlja neurejenost plačevanja obveznosti do tujine. V Ljubljanski združeni banki je bilo na dan 21. t. m. za 361 milijonov dolarjev zadržanih nalogov, od tega za približno 200 milijonov dolarjev iz tako imenovane druge prioritete, medtem ko za same deponente ni bilo možno poravnati nalog v vrednosti cca 60 milijonov dolarjev.**

**Takšno stanje aktivne izvoznike in organizacije združenega dela, odgovorne za preskrbo prebivalstva z živili, zdravili in drugimi osnovnimi življenjskimi potrebščinami, postavlja v izredno težak položaj, pri tem pa se pretežni uvozniki, ne glede na rezultate v izvozu in njihov delež pri osnovni preskrbi prebivalstva, pojavljajo v bankah z zahtevami po deviznem pokritju njihovih priznanih reprodukcijskih potreb. Osnovni vzrok za zaostrene likvidnostne razmere poslovnih bank je predvsem v neusklajenih uvoznih pravicah z razpoložljivimi viri za plačevanje s tujino. To je možno zato, ker mehanizem določanja pravic ni vezan na možnosti plačevanja na posamezne kategorije subjektov, sam sistem nima vgrajenega mehanizma neposredne odgovornosti temeljnih subjektov gospodarjenja za večje vključevanje v mednarodno menjavo in predvsem za ustvarjanje deviznega priliva.**

**Predlog Zveznega izvršnega sveta o dograjevanju devizne zakonodaje, ki je sedaj v postopku, po našem mnenju ne razrešuje temeljnih vzrokov za nastalo situacijo, zato ga ocenjujemo kot nezadostnega, saj v ničemer ne spreminja položaja temeljnih organizacij, temeljnih gospodarskih subjektov v pogledu večje samostojnosti in odgovornosti za izvozne rezultate ter ustvarjanje deviznega priliva. Izostane tudi odgovornost pooblaščanju bank za izvrševanje plačil v tujino v odvisnosti obsega plačilnega prometa s tujino in glede na ustvarjen devizni priliv organizacij združenega dela.**

**Z večanjem pooblastil Zveznega izvršnega sveta in Narodne banke Jugoslavije pa se še nadalje zmanjšuje odgovornost organizacij združenega dela za izvozne rezultate, hkrati pa tudi republik in pokrajin za lasten in skupen razvoj. V takih okoliščinah bi bila prožnejša in bolj spodbudna tečajna politika še naj realnejši in naj učinkovitejši izhod za pospeševanje izvoza in zmanjševanje uvoza. Povečati izvoz in neto priliv je preprosto imperativ za vso Jugoslavijo in tudi bi imelo vsako odlašanje nepopravljive posledice.**

**Izvršni svet se tudi ne strinja s predlogom za uvedbo možnosti, da se za tujce, ki prihajajo v Jugoslavijo, uvede obvezna menjava valute v dinarje.**

**Drugo področje, kjer ne uresničujemo resolucije, je področje cen. Zvezna politika je vso svojo pozornost in aktivnost: usmerila na administrativna urejanja cen in s tem skušala slediti programiranju mesečni inflaciji. Tak pristop pa kot je tokrat ponovno pokazala, ne more dati pravih sadov, saj se problema inflacije loteva pri končni posledici in ne pri vzrokih. V naših inflacijskih razmerah predstavlja obračunski sistem s fiktivnim, nerealnim dohodkom na prejšnjega obračunavanja predvidene stopnje inflacije v dohodek eno od žarišč inflacije. Preko avtomatizma davkov in prispevkov se ta neustvarjeni dohodek v naprej razporeja in deli.**

**Spopad s takšnim načinom planiranja je zaradi tega nujen. Inflacijo povzroča tudi neodmerjena emisijska politika, z vsemi oblikami prikrite emisije ter z monetizacijo neizterjanih plačil iz tujine, seveda pa tudi visoke izgube. Zato nam tudi razrešitev iz zaostrene in zaostritev nadzora cen ne more pomagati pri izhodu iz inflacijskega vrtinca. Potrebna bodo povsem drugačne akcije in ukrepi, ki bodo zadušili sama žarišča inflacije. Predvsem je potrebno realno ovrednotiti produkcijske tvorce in prenehati z dosedanjo prakso vračunavanja napovedane inflacije v cene in neposredno v dohodek. Med predpisi, ki jih predlaga Zvezni izvršni svet, so tudi zakoni, ki urejajo nekatera od teh vprašanj. Zvezni izvršni svet predlaga, da se sprejmejo po hitrem postopku, tako da bi vstopili v veljavo že s 1.1.1987. Novi zakoni se nanašajo na ugotavljanje celotnega prihodka in dohodka, obračunavanje amortizacije družbenih sredstev; sanacijo in prenehanje organizacij združenega dela; spremembe zakona o SDK; temelje bančnega in kreditnega sistema. Ocenjujemo, da so temeljni pristopi in osnovni namen vseh navedenih predpisov ustrezni in naravnani k odpravljanju nekaterih žarišč inflacije. načelih jih tudi podpiramo. Kljub temu pa bi se morali pri nadaljnjem oblikovanju posameznih vprašanj v teh predpisih izogibati prenagljenih in nedorečenih rešitev zlasti v primerih, ko vse posledice niso do kraja proučene, pa naj se gre za materialne ali organizacijsko izvedbene. To terja tudi od nas, zlasti od stroke pa tudi od slovenskih delegatov v Zvezni skupščini kar se da ustvarjalno sodelovanje.**

**Za nekatere predlagane rešitve pa ugotavljamo, da odstopajo od izhodišč, ki so sprejeta v ustavi in v Zakonu o združenem delu in jih zato ni mogoče sprejeti. Naj opozorim na naše najvažnejše pripombe: Zakon o celotnem prihodku in odhodku**

**ima za cilj preprečiti nerealno prikazovanje odhodka v inflacijskih razmerah in onemogočiti porabo še neustvarjenega dohodka. Pri tem pa zakon uvaja nekatere nove dohodkovne kategorije oziroma nov način opredelitve nekaterih sedanjih in pri tem izhaja iz nekaterih tez za predvidene spremembe zakona o združenem delu, ki so še sporne. Menimo, da že iz tega razloga ne bi smeli prehitevati in uvajati sprememb v obračunskem sistemu, predno se ne dogradijo tudi spremembe zakona o združenem delu, saj bo sicer v praksi prehajalo do kolizij in zmede.**

**Ker je uveljavitev sprememb in dopolnitev zakona o združenem delu predvidena šele v septembru 1987, predlagamo, da se tudi celovit - poudarjam celovit - nov obračunski zakon sprejme šele takrat, uporabljati pa naj se začne šele s 1. januarjem 1988. Nujno pa je treba že sedaj v že obstoječi obračunski zakon vgraditi določbe o obvezni valorizaciji sredstev v skladu z inflacijo in tako zagotoviti realno ohranjanje družbenih sredstev in tudi realno izkazovanje ustvarjenega dohodka.**

**Nato pa naj se v rednem postopku temeljito proučijo druge predlagane spremembe dohodkovnih kategorij po vsebinskih in materialnih posledicah. Predlagane spremembe imajo namreč daljnosežne posledice. Formiranje dohodka ima neposreden vpliv na oblikovanje družbenega proizvoda, družbenopolitičnih skupnosti, to pa vemo, tvori eno izmed osnov zagotavljanja gospodarske razvitosti ter za odmerjanje obveznosti posameznih družbenopolitičnih skupnosti za uresničevanje skupnih razvojnih ciljev.**

**Ugotavljamo, da predlog za izdajo tega zakona opredeljuje osebni dohodek za tekoče delo, ki naj bi šel delavcu ne glede na rezultate dela in poslovanja in ga ločuje od osebnega dohodka na podlagi rezultatov dela temeljnih organizacij združenega dela in na podlagi minulega dela. Opredeljevanje osebnega dohodka delavca brez povezave z rezultati dela in poslovanja in izhodiščno razdvajanje osebnega dohodka na dva samostojna dela, od katerih je samo eden odvisen od rezultatov dela, je po mnenju Izvršnega sveta skupščine SR Slovenije v nasprotju z ustavno opredelitvijo osebnega dohodka kot celovite kategorije.**

**Smatramo, da sklicevanje predlagatelja na stališče 24. seje Centralnega komiteja Zveze komunistov Jugoslavije ni utemeljeno, ker v teh stališčih ni podlage za opredeljevanje osebnega dohodka neodvisno od rezultatov dela. Predloženi zakon pa določa tudi vire in osnove za financiranje družbene dejavnosti in s tem v nasprotju z ustavo določenimi pristojnostmi zveznih organov posega v urejanje sistema prispevkov in svobodne menjave dela na področju družbenih dejavnosti.**

**Zakon o amortizaciji sledi načelu, da mora obračunana amortizacija ugotavljati normalno nadomestitev iztrošenih sredstev tudi v pogojih inflacije. Ta namen, ki pa je po našem mnenju v predlaganih določbah izpeljan nedosledno, je treba vsekakor podpreti. Prav bi bilo, da se materialni učinki predlagane ureditve pred sprejemom zakona proučijo. Med drugim smo opozorili tudi na nesmiselnost sedanjega obračunavanja amortizacije za nekatere infrastrukturne objekte, na primer: ceste, mostove, tunele, kar naj bi z novim zakonom odpravili. Biološka reprodukcija gozdov pa naj bi še vnaprej, tako kot je že do sedaj, sodila v pristojnost republik in pokrajin, saj gre za specifičnosti, pristope in probleme, ki jih je treba reševati glede na specifičnost v posameznih republikah in pokrajinah.**

**V Zakon o sanaciji prihaja v bistvu veliko pozitivnih novosti. V bodoče bo sanacija obvezna ne samo za izgubarje, ampak tudi za nelikvidne organizacije združenega dela. Večjo vlogo dobi sanator, ki je po novem tudi edini upravičen do sanacijskih kreditov pri poslovni banki. Banke naj bi po novem ne smele več nastopati neposredno kot sanator. Akontacije osebnih dohodkov za**

**živo delo so v celoti urejene s tem zakonom, toda prav tako na način, ki ni skladen z zakonom o združenem delu.**

**Do predlagane rešitve ima Izvršni svet naslednje pripombe. V sanacijskem postopku je premalo poudarjena vloga delovne organizacije pri odpravljanju vzrokov nelikvidnosti ali izgub temeljnih organizacij združenega dela v svojem sestavu, zlasti če zaradi tega svojega stanja tudi njim samim preti nelikvidnost ali izguba. Po našem mnenju naj bi bil v takem primeru obvezen sanacijski program za celotno organizacijo združenega dela ali sestavljeno organizacijo. Ne zdi se nam smotrna rešitev, da se poslovna banka ne more vključiti kot neposredni sanator, saj se s tem oži njena odgovornost in rizik za uspeh sanacije. Isto velja za samega saniranca, ki bi mu morali seveda ob potrebnih jamstvih omogočiti neposredno najetje sanacijskega kredita za uvedbo novih proizvodnih programov in za potrebno opremo. Nadalje opozarjamo na nesmotrnost določbe, v kateri bi morala biti pri organizacijah združenega dela posebnega družbenega pomena, kot so na primer: energetika, železniško gospodarstvo, izkazana letna izguba pokrita že do 20. junija tekočega leta.**

**Zato naj bi to določbo spremenili, saj bi to lahko po nepotrebnem povzročilo previsoke obveznosti gospodarstva v relativno kratkem času. Interventne predpise naj bi sprejeli do 30. junija, sredstva pa zbirali do konca leta.**

**K zakonu o spremembah bančnega in kreditnega sistema, ki na novo ureja postopke in roke za ustanavljanje bančnih organizacij, imamo dve glavni pripombi Predlagamo namreč, da se vsaj za eno leto podaljša rok, po katerem morajo banke uskladiti svoje ustanovne akte z novim zakonom, saj so te akte komaj še sprejele po sedanjem zakonu. Ne moremo se strinjati tudi s preširokimi pooblastili in vplivom, ki jih predvidene spremembe tega zakona dajejo Narodni banki Jugoslavije, saj to postavi posamezne ustanovitelje v neenakopraven položaj. Prav tako menimo, da ni podlage za pooblastilo družbenopolitičnim skupnostim in drugim družbenopravnim osebam, da bi lahko usmerjale sredstva poslovnih bank.**

**Nadalje sodimo, da bi morali v sklepu sprememb bančnega in kreditnega sistema temeljito proučiti tudi položaj in vlogo narodne banke Jugoslavije. Dogajanje v zvezi z izvajanjem investicijske politike namreč opozarjajo na izjemno odgovornost pri tako pomembnem elementu gospodarske politike. Menimo, da je s spremembami zakona o Narodni banki Jugoslavije treba to banko vrniti v okvire ustavno določene funkcije. Jasno pa je treba opredeliti celoten sistem odgovornosti za izvajanje denarno-kreditne politike, upoštevajoč neposredno odgovornost Narodne banke Jugoslavije nasproti Skupščini SFR Jugoslavije.**

**V sklop celovite finančne konsolidacije jugoslovanskega gospodarstva sodijo tudi predlogi Zveznega izvršnega sveta glede posebnih ukrepov za finančno sanacijo gospodarstev SR Črne gore, SR Makedonije in SAP Kosovo. Nobenega dvoma ni, da ta problem tako po velikosti kot svojem vplivu na ekonomsko stanje Jugoslavije terja hitro in učinkovito reševanje. Zato se kot republika in združeno delo nikakor ne moremo in ne smemo odreči svojegasodelovanja pri njegovem razreševanju, saj je to v interesu celotnega združenega dela Jugoslavije.**

**Vendar pa mislim, da bi bilo treba drugače pristopiti k razreševanju tega problema. Ponujena rešitev preko splošne socializacije izgub in nekritih obveznosti gospodarstva in bank ter republik in pokrajin ni sprejemljiva. Predlagamo reševanje v duhu načel, ki na splošno veljajo za sanacijo, vštevši rešitve, ki so predlagane za dopolnitev obstoječega zakona o sanaciji. To pomeni, da je treba tudi v gospodarstvih Črne gore, Makedonije in Kosova najprej identificirati posamezne subjekte, ki so nosilci izgub ali so nelikvidni, nato vsakega posebej analizirati in zahtevati sanacijske programe, potem pa v skladu s splošnimi načeli in pa v skladu s splošnimi načeli sanacijskega postopka postaviti sanatorje, s tem, da ima sanator pravice in odgovornosti za uresničitev sanacijskega programa. To praktično pomeni, da se vključijo v sanacijo ne samo s sredstvi, ampak tudi s svojim strokovnim potencialom, tehnološko pomočjo, trženjem in poslovnimi vezmi, ki jih imajo. Odnosi med sanatorjem in sanirancem pa je treba tudi dolgoročno postaviti na principe združenega dela in sredstev. Prepričani smo, da bi bil tak pristop resnično dolgoročen interesu posameznih gospodarskih subjektov iz teh republik in pokrajine Kosovo, s tem pa tudi v funkciji politike hitrejšega razvoja teh območij in Jugoslavije kot celote.**

**Ne moremo tudi podpreti predlogov o reformi financiranja federacije. Zamisel o neposrednem napajanju zveznega proračuna iz temeljne naloge federacije, iz temeljnega prometnega davka, posega v sam ustavni koncept federacije, saj postavlja federacijo v nek zunanji položaj nasproti republikam in pokrajinam, s tem pa zanika ustavno načelo, da so prav republike in avtonomni pokrajini tiste, ki po ustavi prenašajo določen del na federacijo in jih preko nje skupno in enotno izvajajo in tudi zagotavljajo sredstva za ta namen. To pa se zagotavlja s kotizacijo, kot osnovnim virom zveznega proračuna.**

**Republikam in pokrajinam pa mora biti prepuščeno, da zagotovijo sredstva za kotizacijo. Predlagamo, da Skupščina SR Slovenije ta stališča podpre in pooblasti delegacijo, da jih uveljavlja v postopku v zvezni skupščini.**

**Poleg zveznih zakonov, ki sem jih naštel, je tudi Predlog za izdajo zakona o spremembah in dopolnitvah zakona o sistemu temeljih sistema družbenega planiranja in družbenem planu Jugoslavije z osnutkom zakona. Izvršni svet se bo do predloga opredelil jutri, tako da bodo delegati pravočasno dobili stališča do predlaganih sprememb.**

**Tovarišice in tovariši delegati! Uresničevanje planskih ciljev, kot jih predlagamo v letošnji republiški resoluciji, bo v večji meri kot običajno odvisno od uveljavitve temeljnih izhodišč programa dolgoročne ekonomske stabilizacije in sklepov 13. kongresa Zveze komunistov Jugoslavije in 10. kongresa Zveze komunistov Slovenije, od prevlade zakonskih zakonitosti in tržnih meril ter od večje poslovne samostojnosti in odgovornosti delovne organizacije, ne samo kot osnovnega nosilca razvojnih in poslovnih odločitev, temveč tudi kot nosilca in tvorca celotnega našega družbenega sistema socialističnega samoupravljanja. Pri oblikovanju resolucije je bila to naša temeljna predpostavka.**

**Bolj kot sama stopnja rasti je v tem trenutku pomembno, da jo bomo dosegli na kakovostnih osnovah.**

**Zato smo postavili izvoz in doseganje neto deviznega učinka na prvo mesto. Pravzaprav bo ravno ekonomsko uspešen izvoz osnovni pospeševalec gospodarske rasti in tisti končen pokazatelj, skozi katerega se bodo izrazili vsi ostali kakovostni procesi v našem gospodarstvu, še posebej, ker smo letos izgubili polet v prodoru na tuji konvertibilni trg. Tehnološko in organizacijsko posodabljanje, višja tehnološka stopnja proizvodnje, spodbujanje ustvarjalnega, inovativnega in strokovnega dela ter iniciative delavcev so pogoj za dosego tega cilja. Ocenjujemo, da bi ob sprostitvi vseh teh potencialov zmogli doseči 3,5% rast družbenega proizvoda, 2,2% prirasti produktivnosti, 6% vrednostno rast izvoza in 4% uvoza.**

**Načrtujemo približno 100% pokritje uvoza blaga z izvozom blaga, na konvertibilno področje pa 95%. Fizičen obseg proizvodnje bi se povečal za 2,6%, kar pa sploh ni lahka naloga, ker je treba računati tudi z opuščanjem nekaterih proizvodnih programov ter z uvajanjem novih bolj perspektivnih, zlasti pa tudi izvozno in dohodkovno bolj zanimivih. V kmetijstvu naj bi rast znašala 3%, ob boljši organizaciji proizvodnje in prometa s kmetijskimi pridelki ob nadaljnjem razvoju funkcije blagovnih rezerv ter politiki regresiranja. Hitrejšo rast 5% pričakujemo v drobnem gospodarstvu, pri tem računamo zlasti na prenos nekaterih delov sedanje industrijske proizvodnje v kooperaciji z manjšimi obrati, kar naj bi bilo zelo pomembna sestavina prestrukturirane industrije.**

**Hitrejšo rast zasebnega sektorja bodo spodbudile tudi spremembe na področju davčnega sistema in davčne politike. V Izvršnem svetu smo prepričani, da moramo prav v smislu večje stimulacije za hitrejši razvoj tega področja že letos začeti s spremembami davčnega sistema in davčne politike. V ta namen smo predlagali spremembe in dopolnitve davčne zakonodaje in pristopili bomo k reorganizaciji uprav za družbene prihodke in inšpekcijskih služb.**

**Na področju delitve bi nam planirana gibanja omogočila, da bi vse oblike končne porabe zadržale letošnji delež v dohodku. Upoštevati seveda moramo, da bo dohodek rastel nekoliko počasneje od družbenega proizvoda, ker se bo v skladu z napovedanimi ukrepi nekoliko okrepila amortizacija. Tako bi sredstva za osebne dohodke lahko realno porastla približno za 2,5%, delež akumulacije pa naj bi ostal enak kot letos, to je 17%.**

**Odnos med akumulacijo in osebnimi dohodki je bil še posebej predmet razprav in proučevanj ob pripravi resolucije. V času od priprave osnutka resolucije pa do danes smo opravili analizo tekočih gibanj na področju razporejanja dohodka ter Pripravili nekatera dopolnilna izhodišča za družbeno usmerjanje in razporejanje dohodka v letu 1987. S temi izhodišči bo potrebno dopolniti vse samoupravne sporazume, dejavnosti o razporejanju dohodka ter zagotoviti njihovo dosledno izvajanje. Zagotoviti moramo neposredno odvisnost osebnih dohodkov od dejansko doseženih rezultatov poslovanja, tako da bodo nadpovprečno uspešnost in nadpovprečne rezultate poslovanja spremljali tudi nadpovprečni osebni dohodki.**

**V organizacijah s podpovprečnimi rezultati pa bodo osebni dohodki ustrezno nižji. Z uveljavitvijo kategorije najnižjega osebnega dohodka pa je potrebno doseči, da organizacije združenega dela ne bodo izkazovale pozitivnih rezultatov poslovnega oziroma dohodka na račun osebnih dohodkov, ki ne zagotavljajo primerne eksistenčne ravni delavcev oziroma reprodukcijo njihove delovne sile.**

**S takšnimi usmeritvami, ki bodo morale biti še bolj konkretno opredeljene tudi v besedilu predloga resolucije, moramo preseči še vedno prisotno avtomatično povečanje sredstev za osebne dohodke glede na rast življenjskih stroškov oziroma glede na povprečno rast sredstev za osebne dohodke. Le konkretni rezultati posamezne organizacije bodo utemeljitev za konkretne osebne dohodke delavcev v njej.**

**V zvezi s politiko osebnih dohodkov v prihodnjem letu naj posebej poudarim, da je razprava v koordinacijskem odboru za uresničevanje družbenega dogovora na tem področju pripeljala do spoznanja, da enoto enostavnega dela kot novega prednostnega izhodišča za politiko oblikovanja sredstev za osebne dohodke v letu 1987 še ni mogoče uveljaviti. Potrebno pa je nadaljevati strokovno delo na tem področju, ter dati čim večji prispevek k iskanju graditve sistema v zakonu o združenem delu in drugih sistemskih aktih za samoupravno in ekonomsko učinkovitejše odnose pri oblikovanju in delitvi sredstev za osebne dohodke. Nikakor ne moremo več dovoliti, da se zmanjšuje akumulacija, ki edina delavcu zagotavlja dolgoročnejšo perspektivno možnost dela, ustvarjanja večjega dohodka in seveda tehnološkega razvoja. Zaradi tega je reafirmacija njegovega vpliva potrebna še posebej Pri skrbi za rast dohodka in pri odločanju o njegovem razporejanju.**

**Uveljavljanje družbenoekonomskih odnosov na skoraj vseh Področjih družbenih dejavnosti in gospodarske infrastrukture je v zaostajanju. To se kaže pri sprejemanju samoupravnih sporazumov o temeljih planov samoupravnih interesnih skupnosti, materialne Proizvodnje in nekaterih pomembnih družbenih dejavnosti.**

**Zaradi tega je moral Izvršni svet predlagati intervencijske zakone za zagotavljanje sredstev, ki bodo omogočila izvršitev plana na teh pomembnih področjih.**

**Zvezna resolucija predvideva, da bosta skupna in splošna poraba rasti za 10 odstotnih točk počasnejši od dohodka. V Sloveniji izhajajo iz uveljavljenega spoznanja, da pri družbenih dejavnostih in tudi pri splošni porabi ne gre za porabo, temveč tudi za naložbo v pomembne produktivnostne in razvojne dejavnike in ustvarjanje splošnih pogojev razvoja. Družbenim dejavnostim je treba omogočiti oblikovanje realne cene programov, ki so bili samoupravno in družbeno dogovorjeni. Materialne možnosti, ki jih ima združeno delo, je treba upoštevati, toda ne na račun pocenitev storitev, temveč že pri oblikovanju obsega Programov, nalog in pravic.**

**Pri tem pa mislimo, da v letu 1987 ni mogoče širiti pravic. Za leto 1987 tako predlagamo, da se uresničujejo s samoupravnimi sporazumi dogovorjeni programi, sredstva za njihovo izvedbo se lahko združijo in iz prispevnih stopenj, ki v globalutudi ni potrebe, da bi bile višje od prispevnih stopenj v letošnjem letu.**

**Sproti bomo spremljali uresničevanje nalog glede na spremenjene razmere, tako glede učinkov novega obračunskega sistema, kot tudi drugih gibanj. Hkrati bomo tudi ukrepali z instrumenti, ki so predvideni v odnosih svobodne menjave dela in so bili sprejeti z dogovorom o temeljih družbenega plana. O tem bomo sproti obveščali Skupščino SR Slovenije.**

**V zvezi z opredelitvijo okvirov vseh oblik porabe je pomemben pristop k brezinflacijskemu planiranju, to je, da v planskih bilancah in v letnih planskih aktih za leto 1987 ne bi anticipirali porabe dela inflacijske rasti dohodka. Ta pristop podpiramo, ne samo zato, ker bo onemogočil porabo še neustvarjenega dohodka, ampak predvsem zato, ker ne bo dodatno spodbujal k inflacijskim pričakovanjem, ne bo povzročal administrativnega programiranja cen, rasti cen in ne bo omogočal vkalkuliranja programirane inflacije pri samostojnem oblikovanju cen v organizacijah združenega dela na sploh.**

**Tovarišice in tovariši delegati! Če primerjamo obe letošnji resoluciji, republiško in zvezno, lahko postavimo osnovno ugotovitev, da se glede deklariranih ciljev njihove definicije in prioritete v bistvu skoraj ne razlikujeta. V obeh resolucijah je na prvem mestu konvertibilni izvoz, doseganje kakovostne rasti, obvladanje inflacijskih žarišč. V obeh je napovedana odločna podpora predvsem tistim gospodarskim subjektom, ki so sposobnejši za prodore v novo kakovost gospodarjenja. To je pravzaprav zelo spodbuden ofenzivni premik v gledanju na Premagovanje krize in stagnacije.**

**V Sloveniji dodajamo, da je v osnovnem tudi letnem zelo operativnem konceptu, ki nas mora motivirati in nam mora služiti kot vodilo vsega našega delovanja, poleg kakovostnejšega gospodarjenja, še ena pomembna poanta, to je kakovostnejše življenje. Tu ne gre samo za raven življenjskega standarda, razumljenega v ekonomskem smislu realnih osebnih dohodkov in drugih osebnih prejemkov, v ravni družbenega standarda ki jo uspemo zagotavljati v zdajšnjih ne lahkih gospodarskih razmerah. Gre tudi na primer za našo večjo urejenost, za smotrnejšo organiziranost, ki nas mora osvobajati čezmernega razsipanja časa in naših lastnih človeških potencialov in jih tako sproščati za ustvarjalnost. Gre Pa tudi za izboljšanje okolja, v katerem živimo, za gojitev kulturnih in duhovnih vrednot in gre za vsakodnevno graditev odnosov za višjo kakovost življenja.**

**V prihodnjem letu bomo ob vseh ekonomskih zagatah in reševanju operativnih ekonomskih vprašanj namenjali vso pozornost uresničevanju z družbenim planom sprejetih in seveda z drugimi akti opredeljenih nalog v zvezi z uveljavljanjem posebnih ustavnih pravic italijanske in madžarske narodne skupnosti v SR Sloveniji.**

**V resoluciji za leto 1987 gradimo vso strategijo in taktiko na tekmovanju in selekciji med samostojnimi gospodarskimi subjekti, pri čemer bo osnovno selekcijsko vlogo odigral trg v enakih pogojih gospodarjenja. Ta koncept, ki odgovarja samoupravnemu razreševanju problemov in ki reafirmira samoupravni družbenoekonomski položaj organizacij združenega dela, kot blagovnihproizvajalcev, pa v številnih razdelavah zvezne resolucije ni prisoten. To velja ne samo za področje kontrole cen, ampak tudi pri opredeljevanju prednosti subjektov, ki jih nekdo po ne dovolj določenih kriterijih naprej spozna za perspektivne in jim zato prizna določene ugodnosti.**

**Preveč je še zamisli o reševanju problemov s podružabljanjem izgub in prerazporejanju ustvarjenega dohodka. Take težnje so v osnovi v nasprotju z delovanjem ekonomskih zakonitosti, na katere se resolucija sklicuje.**

**V nadaljnjem obravnavanju konkretnih rešitev, ki jih ponuja zvezna resolucija, bomo izhajali iz temeljnega načela, da je najboljša pomoč sposobnemu, če država s svojo regulativo ob določeni ekonomski politiki čim manj posega v njegovo gospodarjenje. Na ta način se bo njegova dejanska sposobnost in učinkovitost najlažje preverjala v praksi. To bo hkrati najboljši vzvod in motiv za aktiviranje znanja inovativnosti in sposobnosti. Pri tem pa je treba upoštevati veliko strukturno, kadrovsko in tehnično različnost posameznih subjektov, ki je nastala in nastajala v protislovjih dosedanjega razvoja, dostikrat mimo volje in odločitev posameznih kolektivov, ob neskladnostnem regionalnem razvoju v celotnem jugoslovanskem prostoru.**

**Ta dejstva nas gotovo omejujejo pri izbiranju ekonomske politike Jugoslavije, vendar ne smejo privesti do odstopa od začrtane poti, ki mora v vsakem primeru voditi k dejanskemu uveljavljanju ekonomskih zakonitosti in tržnih meril, v večji odgovornosti in samostojnosti samoupravnih subjektov gospodarjenja, k postopnemu zaostrovanju ekonomske prisile in selekcijskih meril in vzvodov. Izbor ukrepov mora biti dobro zasnovan in skrbno odmerjen.**

**V zavzemanju za konstruktivne ukrepe, ter v sooblikovanju najustreznejših rešitev, ki bodo čimbolj odgovarjale jugoslovanski realnosti, vidimo tudi na boljši način, da Socialistična republika Slovenija in združeno delo naše republike uresniči svojo ustavno dolžnost in pravico, skrbi za lasten razvoj ter za razvoj in stanje v jugoslovanski federalni skupnosti.**

**Izvršni svet bo do priprave predloga resolucije skrbno Proučil vse predloge in pripombe, ki so bile dane na osnutek resolucije v širši slovenski razpravi v združenem delu, v zbornici, v družbenopolitičnih organizacijah in še posebej v Republiški konferenci Socialistične zveze in jih bo pri oblikovanju v največji možni meri upošteval. Hvala.**

**\_**

**PREDSEDUJOČI VLADO BEZNIK:**

**Zahvaljujem se tovarišu Šinigoju za podani ekspozeji.**

**Obveščam delegate, da nadaljujemo takoj s sejami zborov v običajnih prostorih.**

**Zaključujem skupno zasedanje.**

**(Skupno zasedanje je bilo končano ob 10.30 uri.)**

**SKUPŠČINA SOCIALISTIČNE REPUBLIKE SLOVENIJE  
ZBOR ZDRUŽENEGA DELA, ZBOR OBČIN IN  
DRUŽBENOPOLITIČNI ZBOR**

Sejni zapiski

**Skupno zasedanje - 24. december 1986**

Dokumentacijsko-knjižnični oddelek  
Pododdelek sejnih zapiskov  
Ljubljana, 2001

**VSEBINA**

**SKUPŠČINA SOCIALISTIČNE REPUBLIKE SLOVENIJE  
SKUPNO ZASEDANJE  
ZBORA ZDRUŽENEGA DELA, ZBORA OBČIN IN  
DRUŽBENOPOLITIČNEGA ZBORA**

**(24. december 1986)**

**dnevni red : stran**

**1-1. Uvodna beseda k predlogu resolucije  
o politiki uresničevanja družbenega plana  
Socialistične republike Slovenije za  
obdobje 1986-1990 v letu 1987** 1

**GOVORNIK:**

**Milivoj Samar 1**

1. **2.Poročilo delegacije Skupščine SR Slovenije  
   v Zboru republik in pokrajin Skupščine  
   SFR Jugoslavije 6**

**GOVORNIK:**

**Martin Mlinar 6**

1. **3.Seznam govornikov II/l**

**SEZNAM GOVORNIKOV**

**SKUPŠČINA SOCIALISTIČNE REPUBLIKE SLOVENIJE  
SKUPNO ZASEDANJE  
ZBORA ZDRUŽENEGA DELA, ZBORA OBČIN IN  
DRUŽBENOPOLITIČNEGA ZBORA**

**(24. december 1986)**

**GOVORNIKA: STRAN**

**Mlinar Martin 6  
Samar Milivoj 1**

**SKUPŠČINA SOCIALISTIČNE REPUBLIKE SLOVENIJE  
SKUPNO ZASEDANJE  
ZBORA ZDRUŽENEGA DELA, ZBORA OBČIN IN  
DRUŽBENOPOLITIČNEGA ZBORA**

**(24. decembra 1986)**

**Predsedoval: Valentin Dvojmoč, predsednik Zbora združenega dela**

**Zasedanje se je pričelo ob 09.30 uri.**

**PREDSEDUJOČI VALENTIN DVOJMOČ:**

**Tovarišice in tovariši delegati, pričenjam skupno zasedanje Zbora združenega dela, Zbora občin in Družbenopolitičnega zbora. Uvodno besedo k predlogu Resolucije o politiki uresničevanja družbenega plana Socialistične republike Slovenije za obdobje 1986 - 1990 v letu 1987 bo podal tovariš Milivoj Samar, član Izvršnega sveta Skupščine SR Slovenije in predsednik Republiškega komiteja za družbeno planiranje. Prosim, tovariš Samar.**

**MILIVOJ SAMAR:**

**Tovariš predsedujoči, tovarišice in tovariši delegati! V skladu s sklepom Skupščine ob obravnavi osnutka resolucije je Izvršni svet pripravil predlog resolucije in vam ga posredoval skupaj s stališči do predlogov in pripomb, Podanih v razpravi ob osnutku resolucije. Pri oblikovanju predloga smo proučili rezultate devetmesečnega poslovanja, v Zavodu SR Slovenije za družbeno planiranje, pa so bile izdelane nove ocene gospodarskih gibanj v letu 1986 kot tudi bilance sredstev za 1987. leto.**

**Ocene poslovanja, rezultatov in razporejanje dohodka in vrednotenje programov, nalog in dejavnosti izven gospodarstva za leto 1987 so v skladu s pristopom, vsebovanim v zvezni resoluciji za prihodnje leto, izdelane v cenah iz decembra 1986 in torej upošteva ta ocena le ocenjen prenos cen iz decembra v prihodnje leto. Na tej osnovi so vam bili posredovani globalni bilančni izračuni za leto 1987, ki predstavljajo analitično dokumentacijsko podlago oziroma kvantitativno opredelitev osnovnih nalog razvoja SR Slovenije v prihodnjem letu, vsebovanih v III. poglavju predloga resolucije.**

**Poleg teh splošnih bilanc sredstev ste prejeli na klop tudi predlog vseh predvidenih obveznosti po virih, osnovah in stopnjah za posamezne obveznosti, kot jih za leto 1987 predvidevajo posamezni nosilci aktivnosti, ki združujejo sredstva iz dohodka, čistega dohodka in pa osebnih dohodkov. Pri oblikovanju Predloga resolucije nam je osnovno vodilo predstavljal sklep Skupščine, ki je potrdila pristop k oblikovanju resolucije, kot tudi sprejela ekspoze Izvršnega sveta ob obravnavi tega osnutka. Do posameznih pobud, ki jih nismo povzeli v predlog resolucije, vam je Izvršni svet posredoval pisno svoja stališča in jih ne ponavljam.**

**Na zasedanju zborov Skupščine 17.12. nas je delegacija v Zboru republik in pokrajin Skupščine SFR Jugoslavije seznanila s potekom usklajevanja zvezne resolucije, spremljajočihdokumentov in tudi zakonov, ki pomenijo dograjevanje gospodarskega sistema in s tem oblikovanje pogojev v letu 1987. Bistvena je pri tem ugotovitev, da usklajevanje ni zaključeno na dveh najpomembnejših segmentih, na področju ekonomskih odnosov s tujino in na področju ekonomsko-finančne učvrstitve gospodarstva bank. Prav tako v Zveznem zboru Skupščine še poteka oblikovanje in usklajevanje zlasti pomembnih zakonov, ki zadevajo obračunski sistem, uvajanje realnih ekonomskih kategorij v poslovanju in oblikovanje pravil ravnanja ob nerentabilnem poslovanju organizacij združenega dela.**

**Pri dosedanjem dopolnjevanju zvezne resolucije je Zvezni izvršni svet predložil nove kvantifikacije materialnih okvirov za 1987. leto, ki so nižje od prvotnih, po njegovih trditvah pa realnejše in med seboj bolj usklajene. Pri tem, po našem mnenju, še ni dovolj izostrena opredelitev za večji izvoz na konvertibilno področje, ki naj zagotovi več deviz v letih 1987 in 1988 in hitrejše vključevanje na ta tržišča ter reševanje razvojnih vprašanj.**

**Prav tako niso dorečene usmeritve za odpravo inflacijskih žarišč inflatornega financiranja, ostaja se le pri linearnem zniževanju skupne in splošne porabe po republikah in Pokrajinah, neoperacionaliziran je tudi pristop načrtovanja odnosov v razporejanju dohodka oziroma vseh oblik porabe brez anticipirane inflacije. Menimo, da na osnovi do sedaj usklajenih določb zvezne resolucije niso možne dopolnitve predloga republiške resolucije.**

**Ne glede na omenjene ugotovitve Izvršni svet meni, da je danes možno in potrebno sprejeti slovensko resolucijo, hkrati Pa ugotoviti potrebo po njenem dopolnjevanju v letu 1987, upoštevaje usmeritve družbenega plana in spremembe v gospodarskem sistemu. Zavedamo se vpliva pogojev poslovanja, ki izhajajo iz skupne ekonomske politike, ki bo opredeljena v zvezni resoluciji in spremljajočih aktih, kot tudi sprememb v pogojih, ki jih bo Prineslo dograjevanje gospodarskega sistema. Vendar v predlogu resolucije ostajamo pri usmeritvah in kvantifikacijah iz osnutka kot tisti orientaciji, od katere ni mogoče odstopiti, če naj realiziramo razvojne cilje tega srednjeročnega plana.**

**Pri tem smo prepričani, da bo tudi v celotni Jugoslaviji dozorelo predvsem spoznanje, da je nujno povečanje vključevanja v izvoz na konvertibilno tržišče in s tem v svetovni razvoj, kot tudi o nujnosti hitrejšega uvajanja realnih ekonomskih kategorij, spoštovanja ekonomskih zakonitosti in Poslovnega obnašanja po tržnih merilih ter tudi večji naslonitvi na lastne sile.**

**Zvezna resolucija se v svojem uvodnem delu sicer opredeljuje za takšno izvajanje dolgoročnega programa gospodarske stabilizacije. Zlasti glede izvozne usmeritve ne bi smelo biti več dilem, saj tu razvojnih alternativ praktično ni. Če to ne bo v celoti vgrajeno v zvezno resolucijo in podprto tudi z ukrepi ekonomske politike ob sami resoluciji, bo življenje in razvoj zahtevalo to najkasneje v sredini prihodnjega leta. Zato v Predlogu resolucije vztrajamo pri ofenzivnem pristopu h konvertibilnemu izvozu in na tej osnovi povečani proizvodnji, kar zahteva hkrati hitrejše prestrukturiranje proizvodnih programov,odpravljanje žarišč izgub, pospešeno dokončanje začetih investicij, gospodarsko rast na osnovi kvalitetnih dejavnikov z vključevanjem več znanja pa tudi masovne inovativne dejavnosti. Vse to pa hkrati zahteva tudi spopad z žarišči inflacije v Jugoslaviji ter prilagajanje domače končne potrošnje zahtevam povečanja izvoza na konvertibilno področje.**

**Oblikovanje družbenega proizvoda oziroma ocena rasti dohodka in proporci njegovega razporejanja ostajajo približno isti kot v osnutku. V predlogu pregledno podajamo politiko oblikovanja sredstev za porabo v republiki Sloveniji v 1987. letu, pri čemer ostajamo pri temeljni opredelitvi, da posamezne oblike porabe zadržimo približno v obsegu leta 1986, da pa iz prirasta družbenega proizvoda oziroma dohodka zagotovimo več sredstev za krepitev materialne osnove združenega dela, da zagotovimo realizacijo programov družbenih dejavnosti, ki krepijo kakovostne razvojne dejavnosti, in hkrati ohranimo doseženo uskladitev osebnih dohodkov gospodarstva in negospodarstva. Iz tega sledijo različne stopnje rasti in tudi zaostajanje porabniških agregatov z izjemo sredstev za pokojninsko in invalidsko zavarovanje za porast dohodka.**

**Večja bo realna rast dohodka, večja bo tudi razbremenitev gospodarstva v tem prirastu in več bo realnih sredstev za razpolago prestrukturiranja gospodarstva. V primeru bistvenih sprememb v obsegu razpoložljivih sredstev za porabo v Sloveniji, ki bi jih povzročile spremembe v obračunskem sistemu in ukrepi za ekonomsko finančno učvrstitev gospodarstva in bank, bo potrebno posamezne določbe resolucije prilagoditi novim razmeram. Pri tem bomo vztrajali na približevanju v resoluciji opredeljenim razmeram. V ta namen bo potrebno razdelati tako neinflacijski pristop pri oblikovanju sredstev za financiranje vseh oblik končne porabe, načine tekočega prilagajanja vrednotenja programov in aktivnosti v družbene dejavnosti in uporabnih dejavnostih, kot tudi dograditi družbeni dogovor o skupnih osnovah in merilih za razporejanje dohodka, institut naj nižjega osebnega dohodka pa tudi proučiti enoto enostavnega dela kot analitsko-planski pripomoček, zlasti še v pogojih, ko bo večji del dohodka potrebno nameniti ekonomsko finančni konsolidaciji in ko bo ob relativno tanjših sredstvih vendar treba zagotoviti stimuliranje boljšega in inovativnejšega dela.**

**Pregled napovedanih in objavljenih stopenj prispevkov, davkov in drugih obveznosti, ki jih bo gospodarstvo v prihodnjem letu pokrivalo iz dohodka in iz čistega dohodka, delavci pa iz osebnih dohodkov, kaže, da ob objavljenih prispevnih stopnjah v družbenih dejavnostih v globalu ne bo prišlo do večjih obremenitev. Nove prispevne stopnje, pri katerih je osnova bruto osebni dohodek, so za 0,46% točke večje od tistih, ki so veljale v obdobju januar - november, hkrati pa za 0,066% točk manjše od tistih, ki so veljale v obdobju junij - november.**

**V teku leta bodo samoupravne interesne skupnosti prilagajale prilive in prispevne stopnje z resolucijo opredeljenim razmeram v porabi. Zato tudi ni resoluciji očitati, da prispevne stopnje spreminja v prevladujoč ali celo ključni planski instrument. Med letom bo potrebno dodatno usklajevanje odnosov med samoupravnimi interesnimi skupnostmi glede narazličnost priznanj gibanj materialnih stroškov, osebnih dohodkov in socialnih prejemkov.**

**Zagotoviti bo potrebno tekoče prilagajanje porabe in tako pogosto usklajevanje z realnimi gibanji, da bo možno izključiti poračune. Tak pristop v družbenih dejavnostih in proračunski porabi pa bo izvedljiv, če se bodo oblikovala sredstva za osebne dohodke v gospodarstvu dosledno na podlagi doseženih rezultatov. Sočasno pa bo treba zmanjšati oziroma odpravljati tudi druga žarišča inflacije, predvsem na kreditno-monetarnem področju. Vse te aktivnosti in ukrepi skupaj bi lahko tako pripeljali do pojemajoče stopnje inflacije v prihodnjem letu.**

**Izvršni svet Skupščine SR Slovenije je že ob predložitvi predloga republiškega proračuna za leto 1987 napovedal dopolnilni predlog o proračunu, ker v času predlaganja predloga proračuna Skupščini SR Slovenije še niso bili znani rezultati usklajevanja sistema financiranja federacije in s tem povezanega proračuna federacije za leto 1987. Glede na to, da so bili v postopku usklajevanja sprejeta stališča Skupščine SR Slovenije glede financiranja federacije v delu, ki zadeva prispevek republik in pokrajin zveznemu proračunu in je Skupščina SR Slovenije na prejšnjem zasedanju tudi soglašala z dopolnilnima predlogoma Zveznega izvršnega sveta k navedenim zakonskim osnutkom, je dana podlaga za dopolnitev republiškega proračuna za leto 1987.**

**Obseg republiškega proračuna se povečuje za znesek prispevka republike zveznemu proračunu za leto 1987 in znaša 67.570 mio dinarjev. Glede na znano obveznost Slovenije do federacije izvršni svet skupščine v dopolnilnem predlogu podaja tudi bilanco prihodkov proračuna SR Slovenije za leto 1987. Bilanca prihodkov temelji na obstoječih davčnih virih, s tem da se ne predlaga podaljšanja veljavnosti davka iz dohodka temeljnih organizacij po posebni stopnji.**

**Izvršni svet ocenjuje, da bo možno odhodke republiškega proračuna v skupni višini okoli 181 mlrd dinarjev pokriti iz uveljavljenih davčnih virov.**

**Upoštevajoč prilive prihodkov republiškega proračuna za leto 1986, ki se gibljejo v skladu z gospodarskimi gibanji, ki presegajo predvidena gibanja, Izvršni svet Skupščine SR Slovenije predlaga znižanje stopenj davka po posebni stopnji iz dohodka temeljnih organizacij združenega dela in delovnih skupnosti z enega odstotka na 0,3% za leto 1986. Predlagano znižanje predstavlja po naši oceni razbremenitev gospodarstva v Sloveniji v višini okoli 8 mlrd dinarjev.**

**Tovarišice in tovariši delegati! V razpravah o predlogu resolucije so bile podane nekatere pripombe v delovnih telesih zborov in skupščine ter posredovani posamezni amandmaji. Proučili smo tako dodatne pobude kot amandmaje in izoblikovali amandmaje Izvršnega sveta, v katerih smo prevzeli dane pobude in amandmaje, in te ste danes prejeli na klop, pri tem gre za dobro polovico redakcijskih dopolnitev, ki povečujejo jasnost in dorečenost resolucije, polovica pa jih dopolnjuje vsebino resolucije.**

**Poleg amandmajev, ki jih Izvršni svet ne prevzema, ste prejeli tudi trinajst takšnih, za katere v Izvršnem svetu menimo, da ne sodijo v resolucijo. V večini primerov gre za ponovitevzahtev ob obravnavi osnutka oziroma za predloge, ki niso bili sprejeti že ob usklajevanju srednjeročnih planskih dokumentov.**

**Gre za infrastrukturne oblike na področju cestnega gospodarstva, ki ob zoženih materialnih možnostih v tem srednjeročju niso bili vneseni v spisek prioritet. Pojavljajo se kot reagiranje na uvrstitev ceste Bratstva in enotnosti v jugoslovansko prioriteto v družbenem planu Jugoslavije in zvezni resoluciji, kjer se predvideva oblikovanje skupnega razvojnega programa. Ta bo zahteval zagotovitev dodatnih sredstev, vendar ne iz obstoječih samoupravnih sporazumov o temeljih plana cestnega gospodarstva, temveč na osnovi interesnega združevanja oziroma v okviru skupnega jugoslovanskega razvojnega programa.**

**Pri tem prvi izračuni kažejo, da je združevanje sredstev na ekonomskem interesu možno ob gostoti prometa na tej cesti, ki ga bo omogočila zlasti izgradnja karavanškega predora.**

**Vprašanje solidarnosti in izenačevanja stopenj obremenitve gospodarstva za zagotovljene programe v družbenih dejavnostih je bilo prav tako ponovljeno v predlogu resolucije.**

**Izvršni svet meni, da je aktivnosti potrebno speljati v samoupravnih interesnih skupnostih in vključno s pobudo za dopolnjevanje samoupravnih sporazumov v temeljih planov, kjer je to potrebno, ni pa moč tega opraviti z resolucijo.**

**Glede amandmajev, ki se nanašajo na upoštevanje izvoza kot kriterija za razporejanje dohodka in delitev osebnih odhodkov je Izvršni svet mnenja, da j ih v resolucijski tekst ni mogoče sprejeti, saj je resolucija naravnana na zagotavljanje takšnih pogojev gospodarjenja, tečaj, stimulacije, kreditiranje izvoza, ki naj bi izvoznikom na konvertibilno tržišče zagotovili dohodkovno motiviranost. Potrebno pa bo spremljati, kako se ta politika uresničuje in po potrebi med letom prek odbora družbenega dogovora o skupnih osnovah in merilih za samoupravno urejanje odnosov pri razporejanju in delitvi dohodka zagotoviti izvoznikom na konvertibilno področje primeren položaj v delitvi.**

**Izvršni svet Skupščine je proučil tudi osnutek energetske bilance SR Slovenije in ugotovil, da ni pripravljen v skladu s 30. členom zakona o energetskem gospodarstvu. Zato je republiški energetski skupnosti predlagal, da jo pripravi v skladu z zakonom, s posebnim poudarkom na ustreznem ovrednotenju bilance, ki bo omogočila tako izvajalcem kot uporabnikom ustrezno planiranje za 1987. leto.**

**Republiška energetska skupnost je včeraj ob obravnavi predloga energetske bilance sprejela pripombe Izvršnega sveta in se obvezala, da bo tako dopolnjeno bilanco predložila Skupščini SR Slovenije do konca januarja.**

**Tovarišice in tovariši! Izvršni svet predlaga, da predlog resolucije sprejmete. Hkrati se obvezuje, da bo po sprejemu zvezne resolucije in spremljajočih aktov ter po sprejetju dopolnitev sistemskih zakonov analiziral vse pogoje poslovanja, na tej osnovi noveliral bilančne okvire za leto 1987 ter predlagal dodatne ukrepe za izpolnitev ključnih nalog iz te resolucije za uresničitev planskih ciljev. Hvala.**

**PREDSEUDJOČI VALENTIN DVOJMOČ:**

**Zahvaljujem se tovarišu Samarju za podano uvodno besedo. Poročilo delegacije Skupščine SR**

**Slovenije v Zboru republik in pokrajin Skupščine SFR Jugoslavije bo podal tovariš Martin Mlinar, vodja delegacije. Prosim, tovariš Mlinar !**

**MARTIN MLINAR:**

**Tovarišice in tovariši delegati! Delegacija Skupščina SR Slovenije z današnjim poročilom seznanja zbore z drugim krogom usklajevanja resolucije družbenoekonomskega razvoja za leto 1987 in spremljajočih aktov ter zakonov.**

**Delegacija Skupščine SR Slovenije, kakor tudi druge delegacije, ki so v tem drugem krogu pristopile k usklajevanju, so normalno izhajale iz svojih opredelitev, ki so jih dobile pri dajanju poročil ob prvem krogu usklajevanja. Tako je ravnala tudi naša delegacija. Pri tem je bila delegacija Skupščine SR Slovenije v stalnem kontaktu z vodstvom Skupščine SR Slovenije in tudi z Izvršnim svetom.**

**Delegacija je v svojem poročilu 17.decembra 1986 izpostavila probleme, ki so kot ključni po njeni presoji ostali odprti pri sami resoluciji in katerim bo posvetila posebna pozornost. Ti so bili politika tečaja dinarja, izvozne spodbude, uvoz odpreme, politika obrestnih mer in kreiranje denarne mase, Politika osebnih dohodkov in skupne in splošne porabe.**

**Tudi v tem prvem delu skupnega usklajevanja so nekatera od teh vprašanj ostala še nedorečena ali nerazčiščena. Mislimo, da moramo pri vsakem posebej nekaj reči in podati naše mišljenje za nadaljnje delo. Politika osebnih dohodkov: večino delegacij ni zadovoljna s predloženim besedilom te točke k resoluciji, ki ga je predložil Zvezni izvršni svet. Pripombe so različne, od takih, da bi to otežkočalo zaposlovanje v organizacijah združenega dela, do takih, da opredelitve na tem področju v resoluciji ne potrebujemo.**

**Kljub številnim pripombam pa je prevladalo mišljenje, da je opredelitev do resolucije o tem vprašanju potrebna. Zvezni izvršni svet je v toku usklajevanja prišel z dopolnitvijo svojega že priloženega besedila, s katerim opredeljuje način izračunavanja produktivnosti dela v organizacijah združenega dela. Tekst tega dopolnilnega predloga se glasi: Pri izračunavanju produktivnosti v organizacijah združenega dela se bo imelo v vidu realno rast dohodka po zaposlenem. Taki dopolnitvi naša delegacija ni nasprotovala. Predlagala pa je še svojo formulacijo dopolnila, dopolnitve predloženega osnovnega teksta in to: Republike in pokrajini morajo v svojih planskih aktih in z dopolnitvami družbenih dogovorov zagotoviti, da se poboljša razmerje med osebnimi dohodki in skupno porabo ter akumulacijo z rezervami v korist akumulacije in rezerv.**

**Republiške in pokrajinske skupščine naj spremembo razmerja med osebnimi dohodki in akumulacijo konkretizirajo v svojih planskih aktih ter zagotovijo, da to store tudi vsi gospodarski in drugi družbeni subjekti v svojih planih. Dokler tega ne store, ostanejo osebni dohodki na ravni izplačanih osebnih dohodkov iz zadnjega trimesečja iz leta 1986, če so bili v skladu z družbenim dogovorom in zakonom. Drugače se mora njihov obseg za prvo trimesečje leta 1987 uskladiti z opredelitvami družbenega dogovora zakona.**

**Osebni dohodki v prvem kvartalu leta 1987 se lahko povečujejo do ravni produktivnosti dela. Osebni dohodki izven gospodarstva naj sledijo osebnim dohodkom v gospodarstvu.**

**Zvezni izvršni svet bo jutri, do jutri pripravil novo dopolnjeno besedilo te podtočke, na katerem se bo nadaljevalo usklajevanje.**

**Splošna in skupna poraba. Tu je še naprej odprta vrsta vprašanj in je pravzaprav cela podtočka še neusklajena. Zvezni izvršni svet je prišel z nekaterimi dopolnitvami že predloženega besedila in to v smeri razjasnjevanja načina izračunavanja obsega sredstev iz zadnjega kvartala tekočega leta in načina revalorizacije teh sredstev.**

**Delegacija sodi, da je predloženi pristop sprejemljiv in ga bo v nadaljevanju usklajevanja podprla. Zelo odprto pa je vprašanje višine, to je predloženih 10% zaostajanja teh dveh vrst porabe z rastjo dohodka, in pa številom izjem.**

**Zveni izvršni svet močno vztraja na svojem predlogu, z njim pa se strinjajo tudi nekatere druge delegacije. Naša in še nekatere druge delegacije se s tem predlogom ne strinjajo. V nadaljevanju usklajevanja bo delegacija še vztrajala na stališčih in jih poizkusila tudi uveljaviti.**

**Politika obrestnih mer in kreiranje denarne mase. Odbor za kreditno-monetarni sistem v celoti vztraja na svoji oceni, da je stopnja restriktivnosti kreiranja denarne mase, opredeljena v resoluciji, prevelika. Zvezni izvršni svet se s tem ne strinja. Da bi presegli sedanje stanje, je naša delegacija predlagala, naj Narodna banka Jugoslavije do danes prenese analizo neregularnih denarnih tokov. Na tej osnovi naj se Zvezni izvršni svet in Narodna banka Jugoslavije zavežeta, da v prvem kvartalu leta 1987 iz analize ugotovljenih neregularnih tokov le-te odpravita.**

**Pri politiki obrestnih mer je ostalo nerazrešeno še vprašanje uporabe cen ali cen industrijskih izdelkov ali maloprodajnih cen kot osnove za izračunavanje višine stopnje, eskontne stopnje. Prav tako je odprto tudi vprašanje dela revalorizacije kreditov in časa njegove uveljavitve. Nerazrešeno je tudi vprašanje načina zbiranja sredstev za jugoslovansko banko za kreditiranje izvoza opreme in investicijskih del. Gre za vprašanje, ali naj se sredstva zagotove z dogovorom republik in pokrajin ali s samoupravnimi sporazumi. Mi se zavzemamo za drugo, vendar nas drugi, razen delegacije Vojvodine, ne podpirajo.**

**Delegacija bo v nadaljevanju usklajevanja še uveljavljala pripombe in iskala rešitve, ki bi odgovarjale vsebini pripomb naše skupščine.**

**Ekonomski odnosi s tujino, politika tečaja in izvozne spodbude. V tem delu, ko bom govoril, bom opredeljeval stališče delegacije tudi do projekcije plačilne bilance, kjer je to z nekaterimi deli teksta resolucije med seboj čvrsto povezano.**

**Zvezni izvršni svet še naprej vztraja na dosedanjem Predlogu, po katerem se bo tečaj dinarja tekoče prilagajal razlikam v stopnji inflacije pri nas v primerjavi z inflacijo v državah, glavnih zunanjetrgovinskih partnerjev Jugoslavije in da bosta druga dva zakonska kriterija uporabljena glede na morebitna odstopnja v uresničevanju planiranih ciljev na področju ekonomskih odnosov s tujino, za kar pa ni potrebno sprejemati posebnihopredelitev v resoluciji. Takšno stališče sprejemajo tudi vse druge delegacije, pri čemer je delegacija Sabora Hrvaške predlagala še, da bi Zbor republik in pokrajin sprejel poseben sklep, da bo Zvezni izvršni svet poslal Skupščini SFRJ posebno informacijo o uresničevanju politike ekonomskih odnosov s tujino na začetku leta 1987 po podatkih za prvo trimesečje in na tej podlagi predlagal morebitne spremembe ukrepov ekonomske politike.**

**Zvezni izvršni svet je pripravljen sprejeti takšno obveznost, ne pa tudi hkrati, da bo poročal o rezultatih uporabe sistema ekonomskih odnosov s tujino, ker smatra, da je s sedanjimi spremembami in dopolnitvami zakona o deviznem poslovanju predlagal vse tiste spremembe, ki so po njegovi oceni v tem trenutku potrebne.**

**Delegacija predlaga, da sicer še vztraja na naših predlogih glede opredelitve politike tečaja, vendar z možnostjo, da se doseže uskladitev na tem, da bo v resoluciji ali s posebnim sklepom določeno, da bo Narodna banka Jugoslavije mesečno poročala o izvrševanju politike realnega tečaja uresničevanja planiranih ciljev projekcije plačilne bilance ter o stanju na deviznem trgu, kar bo omogočalo tekoče ugotavljanje doslednosti izvajanja politike realnega tečaja.**

**Glede opredelitve politike izvoznih stimulacij je Zvezni izvršni svet, kot tudi večina delegacij, sprejel naš predlog, da se bo v letu 1987 spodbujal zlasti izvoz proizvodov visoke stopnje obdelave in storitev, večje stopnje sestavljenosti z večjimi neto deviznimi učinki. Prav tako je izjavil, da bo povečanje izvozne stimulacije za dodelavne posle in za turizem, za turizem je tudi predlagal ustrezno dopolnitev besedila resolucije. Ne sprejema pa našega predloga, da bo izvoz storitev v celoti izenačil s stimulacijami za izvoz proizvodov visoke stopnje obdelave in da se izvoz luških storitev izenači s stimulacijami za pomorski promet.**

**Delegacija predlaga, da se opredelitve sprejmejo ob ustreznih zagotovilih Zveznega izvršnega sveta, da bodo uresničene rešitve glede povečanja izvoznih stimulacij za posamezne storitve.**

**Uvoz opreme. Zvezni izvršni svet je predlagal, da se poveča uvoz opreme na podlagi ustvarjenega izvoza od prvotnih 7% na 9%, in sprejel tudi naš predlog, da se bo v letu 1987 omogočil uvoz na podlagi lizinga tudi za znanstvenoraziskovalne organizacije združenega dela, ne pa samo za proizvodnjo za izvoz. Ne sprejema pa, enako tudi druge delegacije, predloga, da bi uvoz opreme na podlagi blagovnih kreditov bremenil pravice do uvoza in Plačila uvoza opreme organizacij združenega dela le v višini od Plačila teh kreditov, ne pa v celotni vrednosti fizičnega uvoza.**

**Pri projekciji plačilne bilance je Zvezni izvršni svet v zadnjih stališčih na pripombe Sobranja Makedonije in Skupščine SAP Kosovo predlagal, da se predvidi v projekciji poseben obseg deviz za uvoz opreme za realizacijo vseh projektov, ki se financirajo iz sklada federacije za kreditiranje hitrejšega razvoja gospodarsko manj razvitih republik in SAP Kosovo, in sicer z devizami po osnovi 132. člena zakona o deviznem poslovanju, ki so sicer namenjene za zagotavljanje uvoznih potreb republik in pokrajin ter federacije, kot družbenopolitičnih skupnosti.**

**Nekatere delegacije: Vojvodina, Srbija, Hrvaška in Slovenija menijo, da ta člen ne more biti podlaga za takšno rešitev, saj gre v tem primeru za poskus ustvarjanja posebnih pravic uvoza opreme izven sicer za vse druge organizacije združenega dela določenih kriterijev za uvoz opreme na podlagi amortizacije in ustvarjenega izvoza.**

**Delegacija meni, da je predlog Zveznega izvršnega sveta nesprejemljiv, saj ni v skladu z novim zakonom o deviznem poslovanju. Poleg tega pa bi po izjavi Narodne banke Jugoslavije morali za celoten tako opredeljen znesek obseg takšnih posebnih namenskih pravic uvoza opreme zmanjšati obseg uvoza pri vseh drugih organizacijah združenega dela pri projekciji plačilne bilance.**

**Uvoz opreme za realizacijo teh projektov je potrebno po naši sodbi urejati na enakih osnovah, kot za vse druge projekte. Poleg tega pa še na podlagi novo predvidenih možnosti združevanja pravic do uvoza opreme za skupne izvozne programe ter na podlagi sporazumov o prerazporejanju pravic uvoza opreme, ki jih organizacije združenega dela lahko sklenejo v skladu z deviznim zakonom v Gospodarski zbornici Jugoslavije.**

**Delovanje deviznega trga. Zvezni izvršni svet in večina delegacij, razen Sabora Hrvatske, ne sprejemajo naših predlogov, da se v resoluciji izrecno opredeli prednost izvoznikov za plačevanje nalogov v tujino glede na njihov priliv, ker meni, da to ni potrebno glede na spremembe zakona o deviznem poslovanju, ki so v teku, ter glede na spremembe podzakonskih aktov, ki naj bi bile sprejete v Zveznem izvršnem svetu in Narodni banki Jugoslavije za učinkovitejše delovanje deviznega trga.**

**Tovariš predsednik, to, kar bo sedaj naprej čital, ima značaj strogo zaupno.**

**V projekciji plačilne bilance je Zvezni izvršni svet v zvezi s tem predlagal, da se predvidi obvezen prenos deviz izračunov poslovnih bank na Narodno banko Jugoslavije v letu 1987 v skupnem znesku 395 milijonov dolarjev, od tega 100 milijonov dolarjev za povečanje deviznih rezerv Narodne banke Jugoslavije in 295 milijonov dolarjev za zagotavljanje anuitet tujih posojil, ki jih odplačuje Narodna banka Jugoslavije.**

**Ob tem ni predvideno izločanje deviz za intervencije Narodne banke Jugoslavije za anuitete, ki jih sicer odplačujejo pooblaščene banke. Sprejem takšne obveznosti pomeni, po dosedanjih ocenah, povprečno 7% sprotno izločanje deviz iz računov Pooblaščenih bank na račun Narodne banke Jugoslavije, pri čemer je Narodna banka Jugoslavije izjavila, da bi takšno obveznost aktivirali le v primeru, kadar ostali priliv Narodne banke Jugoslavije ne bi zadoščal za pokrivanje njenih obveznosti.**

**Delegacija predlaga, da se sprejme predlagani obseg Prenosa deviz pooblaščenih bank na Narodno banko Jugoslavije kot zgornji limit in da se obseg tega izločanja med letom zmanjša, če bodo ostali prilivi Narodne banke Jugoslavije večji od planiranih.**

**Problemi klirinške menjave. Tudi ta del je strogo zaupne narave. Glede na rezultate nejavnih pogovorov jugoslovanske delegacije v Sovjetski zvezi, na podlagi katerih bo še do konca leta 1986 povečan uvoz nekaterih surovin in nafte v**

**Jugoslavijo, in glede na to, da se bodo v januarju 1987 nadaljevali pogovori v obsegu menjave med SFR Jugoslavijo in Sovjetsko zvezo za leto 1987, bo Zvezni izvršni svet po opravljenih pogovorih predložil posebno informacijo Skupščini SFR Jugoslavije s programov odpravljanja sedanjega našega visokega Pozitivnega salda v tej menjavi.**

**Ta pozitivni saldo zaradi načina financiranja za klirinške menjave iz primarne emisije, deloma pa tudi uvoza v tej menjavi, v pomembni meri vpliva na notranjo nestabilnost odnosno na inflacijo še posebej, ker je Zvezni izvršni svet predlagal, da se v letu 1987 razširi uporaba primarne emisije ne le za izvoz, temveč tudi za uvoz in reesportne posle iz kliringa, kar po oceni delegacije ni sprejemljivo. Delegacija ocenjuje, da v tem trenutku ni mogoče v celoti sprejeti drugačnih konkretnejših opredelitev glede klirinške menjave, zlasti z zmanjšanjem njenega Pozitivnega salda, dokler ne bodo znani rezultati omenjenih pogovorov in zato ni smiselno vztrajati na vseh naših pripombah glede ukrepov za odpravljanje sedanjega stanja na tem področju.**

**To, kar bom sedaj naprej bral, pa ni več strogo zaupno.**

**To, kar sem sedaj povedal, so glavna neusklajena vprašanja na vsebino resolucije in posameznih delov plačilne bilance. Gre še za dosti drugih neusklajenih točk resolucije in to na raznih področjih. Vendar ne za takšne, da bi v naši sodbi bilo potrebno v tem poročilu se do njih podrobneje opredeljevati.**

**Delegacija bo, razume se, tudi v nadaljevanju usklajevanja in iskanja rešitev za uskladitev še teh odprtih vprašanj izhajala iz pooblastil, ki jih je dala Skupščina SR Slovenije, in bo uveljavljala njena stališča.**

**Dovolite mi, da v nadaljevanju obvestim zbore o stanju pri usklajevanju nekaterih zakonov in drugih aktov s področja Zbora republik in pokrajin.**

**Zakon o financiranju federacije in zvezni proračun. Naša delegacije je uspela uveljaviti vse bistvene pripombe slovenske skupščine na oba akta. Zvezni izvršni svet je na tej osnovi pripravil nove predloge omenjenih aktov. Vse delegacije so Podprle predlog Zveznega izvršnega sveta, razen delegacija Socialistične avtonomne pokrajine Kosovo, ki nima pooblastila svoje skupščine za nadaljevanje usklajevanja, ker v predlogu Zveznega izvršnega sveta njihovi predlogi niso odgovarjajoče Upoštevani.**

**Usklajevanje je v tem trenutku prekinjeno in se čaka na nove opredelitve Skupščine SAP Kosovo.**

**Enako stanje je pri aktih, ki urejajo področje regresiranja umetnih gnojil in zaščitnih sredstev ter regresiranje obresti za kmetijsko proizvodnjo. Pri teh aktih ima delegacija SAP Kosovo pooblastilo, vendar sodi, da njihovi predlogi niso odgovarjajoče upoštevani in zato ne more brez konzultacije v skupščini dati soglasje na predložene akte. Usklajen je zakon o namenski proizvodnji v SR Srbiji izven avtonomnih pokrajin, kjer so naša stališča uveljavljena tudi za tisto, da se ta sredstva vračajo v sklad za pospeševanje izvoza. Usklajen je tudi zakon o Ugotavljanju sredstev za intervencijo v gospodarstvu, gre za vprašanje izvoznih spodbud in vprašanje financiranja predstavništev Gospodarske zbornice Jugoslavije.**

**Odlok o kreditno denarni politiki. Odlok še ni usklajen, saj pri njem ostajajo odprta vprašanja kot pri resoluciji. O njih sem že govoril pri resoluciji. Poleg teh pa so še odprta naslednja vprašanja:**

* **- koriščenje primarne emisije za kreditiranje uvoza s klirinškega področja;**
* **- vprašanje dinarskih sredstev za koriščenje kreditov Mednarodne banke za obnovo in razvoj, predlog je, da naj gredo ta sredstva izven limitov bančnih plasmajev. Zvezni izvršni svet se do tega predloga še ni opredelil;**
* **- kreditiranje izgradnje 30.000 stanovanj, gre za predlog SR Srbije, da naj se sredstva za kreditiranje izgradnje stanovanj, gre za izgradnjo stanovanj za trg, ne upoštevajo v okvir limitov v bančnih plasmajih. Zvezni izvršni svet se tudi do tega predloga še ni opredelil. Delegacija meni, da se predlog izvršnega sveta za koriščenje primarne emisije za uvoz kliringa ne bi mogel podpreti. Delegacija pa podpira predlog za elemitiranje plasmajev za koriščenje kreditov v Mednarodni banki za obnovo in razvoj.**

**Način tretiranja kreditov za izgradnjo 30.000 stanovanj za trg pa bi delegacija ob, še nekaterih vprašanjih verjetno podprla.**

**Zakon o Narodni banki Jugoslavije. Zakon še ni usklajen. Naša delegacija je uveljavila vse bistvene pripombe naše skupščine. Posebno pomembne so tiste, ki urejajo način financiranja narodnih bank republik in pokrajin in uporabe obvezne rezerve kot regulatorja kreiranja denarne mase.**

**Način financiranja narodnih bank republik in pokrajin ostaja isti kot doslej. Viški iz naslova obresti na kredite za selektivne namene pa naj se uporabijo za financiranje materialnih rezerv, regresiranje obresti za kmetijsko proizvodnjo, pospeševanje izvoza, kar naj republike in pokrajini uredita glede na svojo zakonodajo. Za tako rešitev bo Zbor republik in pokrajin sprejel priporočilo republiških in pokrajinskih skupščin.**

**Uporaba obvezne rezerve kot regulatorja obsega denarne mase naj bi bila v naslednjem. Če poslovne banke imajo sredstva in splošni limit plasmaja ovira, da sredstva plasirajo, lahko sredstva plasirajo nad določenim limitom, vendar morajo na ta sredstva računati tudi obvezno rezervo. Kot primer, če je, recimo, limit, povečanje 5% plasmajev, banka pa ima sredstva, da to lahko poveča, recimo do 10, potem se na razliko med 5 in 10 obračuna obvezna rezerva. Neusklajeno je vprašanje konsenza. Delegacije Hrvaške in Vojvodine ter Kosova nimajo pooblastil svojih skupščin, da se konsenzus odpravi kot način odločanja v Svetu guvernerjev Narodne banke Jugoslavije. Delegacije mislijo, da je treba konsenz ohraniti za zaključni račun Narodne banke Jugoslavije, finančni načrt in določanje eskontne stopnje.**

**Do teh vprašanj se bodo opredeljevale njihove skupščine na sejah v tem tednu.**

**Zakon o cenah. Ta zakon še ni usklajen, ker so odprta še nekatera pomembna vprašanja. Zvezni izvršni svet je sprejel naš predlog, ki se glasi, da mora Zvezni izvršni svet v določenem času dati soglasje na elemente za oblikovanje cen v gospodarskiinfrastrukturi, če pa tega ne stori, mora takoj obvestiti skupščino o razlogih in načinu delovanja naprej.**

**Nerazčiščeno je vprašanje odkupovanja dogovorjene in pogodbeno sklenjene kmetijske proizvodnje po zaščitnih cenah. Prav tako ostaja odprto vprašanje dopolnitve obstoječega zakona in njenega 13. člena, ki pa pomeni, da morajo poslovodni delavci v pripravi za predloge svojim samoupravnim organom pripraviti širšo analizo stanja v organizacijah združenega dela, kot so, recimo, višina zalog takih proizvodov, hitrost obračanja kapitala, primerjava cen teh proizvodov s cenami v svetu in še nekatere druge stvari. Naša delegacija bo še naprej vztrajala na pripombah skupščine in ravnala v skladu s pooblastilom, ki ga ima s sej zborov 25. novembra 1986.**

**Spremembe in dopolnitve zakona o deviznem poslovanju. V drugem krogu usklajevanja sprememb in dopolnitev zakona o deviznem poslovanju so bila usklajena določila, ki se nanašajo na Pogoje za podaljšanje roka vnosa deviz v primeru prodaje na kredit in prodaje blaga in storitev iz carinskih con. V zvezi s sedanjimi problemi pravočasnega vnosa deviz je bil sprejet sklep, da mora Narodna banka Jugoslavije takoj uskladiti odlok, s katerim se določajo kriteriji za podaljšanje roka vnosa deviz glede na pogoje za plasma posameznih vrst blaga na tujih trgih z zakonskimi določili.**

**Sprejet je bil naš predlog, da mora pooblaščena banka pozvati organizacije združenega dela ali druge družbeno-pravne osebe, da polože dinarsko protivrednost naloga za plačilo v tujino dva dni pred dejansko izvršitvijo naloga. S tem se odpravljajo vzroki za dosedanjo neustrezno prakso, ko so ob pogojih stalne uporabe 110. člena zakona o deviznem poslovanju ležala neobrestovana velika sredstva organizacij združenega dela na računih poslovnih bank. Usklajena je bila dopolnitev, ki omogoča, da se družbeno priznane reprodukcijske potrebe organizacij združenega dela z daljšim ciklusom proizvodnje od enega leta določajo po triletnem povprečju uvoza in izvoza, s tem da bo kriterije za ugotavljanje takšnih vrst proizvodnje določila Gospodarska zbornica Jugoslavije.**

**Usklajeno je bilo dopolnilo glede načina povečevanja in zmanjševanja družbeno priznanih reprodukcijskih potreb v primeru povečanja ali zmanjšanja izvoza v tekočem letu v primerjavi z izvozom v prejšnjem letu in to tako, da bo korekcija pri aktivnih izvoznikih vedno odstotna, relativna. Pri tako imenovanih pasivcih pa povečanje izvoza relativno, zmanjšanje pa v absolutnem znesku.**

**Usklajena je dopolnitev zakona, ki omogoča združevanje pravic do uvoza in plačila uvozne opreme za skupne izvozne Programe, kakor tudi na podlagi sporazumov sklenjenih v Gospodarski zbornici Jugoslavije po 122. členu zakona o deviznem poslovanju med organizacijami združenega dela, ki so povezane v skupni Proizvodnji za izvoz. Sprejeto je bilo dopolnilo, da se evidentirajo transportnim organizacijam združenega dela, ko je opravljen izvoz, tudi opravljene transportne storitve za domače naročnike na tujih relacijah, kar je pomembno za vse te organizacije združenega dela zaradi določanja statusa aktivca pri prednostnem poravnavanju nalogov v tujino.**

**Glede neusklajenih določil pa je položaj naslednji: obvezna menjava deviz na meji za tuje državljane. Zvezni izvršni svet je najavil možnost, da bi predlog za ureditev tega vprašanja v tem zakonu umaknil in da bi predlagal ustrezno enako dopolnitev v menjalniškem zakonu.**

**Delegacija Sabora SR Hrvaške je ob podpori naše delegacije zadržala rezervo, dokler ne bomo seznanjeni s končnim stališčem Zveznega izvršnega sveta. Pogoji za poslovanje z devizami na deviznih računih pri domačih bankah, tako imenovani člen 100: glede na stališče Zakonodajno-pravne komisije Zvezni izvršni svet ne more dobiti pooblastila, da sam določa materialne pogoje organizacijam združenega dela glede držanja deviz na deviznih računih, temveč le natančnejše pogoje na podlagi meril, ki so bila določena v samem zakonu. Zato bo Zvezni izvršni svet pripravil dopolnilni predlog v tej smeri, pri čemer so bili tudi z naše strani dani nekateri predlogi glede opredelitve takšnih meril, usklajena pa je že bila odopolnitev, da se devize s teh računov nakazujejo v tujino sprotno oziroma da imajo enako prednost kot plačevanje fiksnih in garantiranih obveznosti, kar bo odpravilo številne probleme v tem poslovanju iz letošnjega leta.**

**Delovanje deviznega trga in večja samostojnost bank pri poravnavanju nalogov v tujino. Zvezni izvršni svet in vse druge delegacije, razen naše in Hrvaške, vztrajajo na stališču, da niso potrebne dopolnitve 110. člena zakona o deviznem poslovanju, s katerimi bi že po zakonu omogočili bankam poravnavanje dela nalog za plačilo v tujino izven prednostnega vrstnega reda. Zvezni izvršni svet je najavil, da bodo v teh dneh v Zveznem izvršnem svetu in v Svetu guvernerjev Narodne banke Jugoslavije obravnavani predlogi sprememb podzakonskih aktov, ki bi v določeni meri poenostavili izvajanje nalogov za plačila v tujino in omogočili delno samostojnost bank, vendar ne more prevzeti obveznosti, da bodo ti akti sprejeti že do konca postopka usklajevanja sprememb in dopolnitev tega zakona, kar bi omogočilo oceno, da je na ta način vsaj do določene mere smiselno realiziran cilj predlagane dopolnitve 110. člena zakona.**

**Delegacija Skupščine SR Srbije je predlagala, da se v zakonu omeji veljavnost 110. člena zakona na največ skupno 90 dni, potem pa mora Zvezni izvršni svet sprejeti v skladu z določitvami zakona o deviznem poslovanju najprej dodatne ukrepe za povečanje izvoza, tečaj za izvozne spodbude, potem pa tudi za zmanjševanje uvoza. Delegacija predlaga, da se kot možen izhod za uskladitev sprejme takšen predlog delegacije SR Srbije, ki pa seveda ne pomeni v celoti uresničitve namenov, ki jih je predlagala naša delegacija.**

**Pogoji za uvoz v okviru obmejne menjave in sejemskih kompenzacijskih poslov. Zvezni izvršni svet in vse druge delegacije, razen delegacije SR Srbije, sprejemajo naše predloge za dopolnitev zakona. To je, da se uvoz v okviru obmejne menjave in sejemskih kompenzacijskih poslov opravlja v višini doseženega izvoza in v okviru predpisanih režimov oziroma oblik uvoza. Delegacija meni, da so naši predlogi dovolj argumentirani in da je potrebno na njih vztrajati z morebitnimi dopolnitvami, ki ne bi v osnovi menjale smisel predlaganih sprememb.**

**Glede na vse to delegacija predlaga, da jo pooblastite za uskladitev sprememb in dopolnitev zakona o deviznem poslovanju v skladu z določili 300. člena drugega odstavka ustave SFRJ, s tem da se sprejme na Zboru republik in pokrajin sklep o tem, da bo Zvezni izvršni svet poročal po prvem trimesečju o rezultatih uresničevanja začrtane politike ciljev na področju ekonomskih odnosov s tujino, kar bo omogočilo tudi oceno učinkovitosti delovanja sistema ekonomskih odnosov s tujino. Predlog sklepa bodo prebrali predsedniki zborov na ločenih sejah, kot sem obveščen.**

**Nekaj še o dosedanjem delu na usklajevanju dogovorov. Družbeni dogovor o združevanju sredstev fonda federacije za razvoj manj razvitih republik in SAP Kosovo. Dogovor še ni usklajen, vendar je v zaključni fazi. Naša delegacija je do sedaj uveljavila vse pripombe naše skupščine, razen ene. Usklajevanje se nadaljuje v petek dopoldan. Pričakovati je, da bo prišlo do uskladitve.**

**Dogovor o pospeševanju razvoja SAP Kosova. Dogovor še ni usklajen, naša delegacija uveljavlja pripombe naše skupščine. Usklajevanje se bo nadaljevalo, ko bo delegacija SAP Kosovo dobila od svoje skupščine nadaljnje usmeritve za svoje delo.**

**Odlok o kriterijih za ugotavljanje stopnje razvitosti republik in pokrajin in uporabe mejnih vrednosti. Tu se stanje od našega poročanja v skupščini 17.decembra 1986 ni spremenilo, saj se je usklajevanje pričelo danes.**

**Tovarišice in tovariši delegati! Predlagam, da zbori sprejmejo informacijo delegacije o delovanju usklajevanja, potrdijo njeno delo in sprejmejo njene predloge za nadaljnje delo.**

**Potem pa moram zbore skupščine SR Slovenije obvestiti še o naslednjem: delegacijo je presenetilo in istočasno razočaralo obvestilo javnosti seje Predsedstva Socialistične zveze delovnega ljudstva, ki je bila objavljena v včerajšnjem Delu. Ocene, ki jih je predsedstvo dalo o delu delegatov v Skupščini SFRJ, uporabljam vsebino obvestila v Delu, se nam zde neosnovane, sploh pa ne vemo, iz kakšnih argumentiranih dejstev izhajajo. Posebno nas vse to preseneča, ker je delegacija pred tednom dni delegatom slovenske skupščine predložila detajlno pismeno poročilo in ustno obrazložitev stanja, na katere zbori niso imeli pripomb. Ker je v Družbenopolitičnem zboru tudi delegacija Republiške konference SZDL in se je s poročilom strinjala, nas Preseneča, da je predsedstvo te organizacije prišlo do drugačnega zaključka, in to takrat, ko se je drugi krog usklajevanja šele začel. Vse te ocene izhajajo iz vsebine članka v Delu. Takšen način gotovo ne prispeva k ustvarjanju vzdušja za nadaljnji konstruktivni dialog, lahko da vpliva tudi na oblikovanje javnega mnenja v smeri nezaupanja v delo izvoljenih delegatov. S tem se delegacija v Zboru republik in pokrajin ne more strinjati. Vedno Pa smo pripravljeni, da poleg detajlnega poročila zborom Skupščine SR Slovenije o delu delegacije to podamo tudi vsaki družbenopolitični organizaciji. Če bo predsedstvo Republiške konference Socialistične zveze delavnega ljudstva to želelo, smo to pripravljeni storiti že v januarju. Vsakršen drugačen pristop nemobilizira delegate za delo, temveč ustvarja zmedo in rodi nezaupanje. Hvala.**

**PREDSEDNIK VALENTIN DVOJMOČ:**

**Zahvaljujem se tovarišu Mlinarju, za podano poročilo. Poročevalce sredstev javnega obveščanja pa prosim, da ne poročajo o tistem delu poročila, ki je strogo zaupnega značaja v smislu 436. člena poslovnika, oziroma da poročajo samo o tistem, kar jim bo posredoval naš sekretariat za informacije.**

**S tem zaključujem skupno zasedanje vseh treh zborov. Zbori nadaljujejo delo na ločenih sejah, kot običajno. Hvala.**

**(Skupno zasedanje je bilo končano ob 10.25 uri.)**

SKUPŠČINA SOCIALISTIČNE REPUBLIKE SLOVENIJE  
ZBOR ZDRUŽENEGA DELA, ZBOR OBČIN IN  
DRUŽBENOPOLITIČNI ZBOR

Sejni zapiski

Skupno zasedanje - 18. februar 1987

Dokumentacijsko-knjižnični oddelek  
Pododdelek sejnih zapiskov  
Ljubljana, 2001

**VSEBINA**

**SKUPŠČINA SOCIALISTIČNE REPUBLIKE SLOVENIJE  
SKUPNO ZASEDANJE  
ZBORA ZDRUŽENEGA DELA, ZBORA OBČIN IN  
DRUŽBENOPOLITIČNEGA ZBORA**

**(18. februar 1987)**

**DNEVNI RED : STRAN**

**1-1. Uvodna obrazložitev k informaciji  
Izvršnega sveta Skupščine SR Slovenije  
o ukrepih in nalogah, ki izhajajo  
iz sprejetih planskih aktov za  
leto 1987, in drugih aktov 1**

**GOVORNIK:**

**Milivoj Samar 1**

1. **2. Uvodna obrazložitev k predlogu  
   zakona o prispevku iz dohodka  
   temeljnih organizacij združenega dela  
   za sanacijo izgub organizacij združenega  
   dela elektrogospodarstva in premogovništva,  
   nastalih v letu 1986 10**

**GOVORNIK:**

**Janez Bohorič 10**

1. **3.Seznam govornikov II/l**

**SEZNAM GOVORNIKOV**

**SKUPŠČINA SOCIALISTIČNE REPUBLIKE SLOVENIJE  
SKUPNO ZASEDANJE   
ZBORA ZDRUŽENEGA DELA, ZBORA OBČIN IN  
DRUŽBENOPOLITIČNEGA ZBORA**

**(18. februar 1987)**

**GOVORNIKA: STRAN**

**Bohorič Janez 10**

**Samar Milivoj 1**

**SKUPŠČINA SOCIALISTIČNE REPUBLIKE SLOVENIJE  
SKUPNO ZASEDANJE   
ZBORA ZDRUŽENEGA DELA, ZBORA OBČIN IN DRUŽBENOPOLITIČNEGA ZBORA**

**(18. februar 1987)**

**Predsedoval : Miro Steržaj, podpredsednik Zbora občin**

**Začetek zasedanja ob 09.30 uri.**

**PREDSEDUJOČI MIRO STERŽAJ:**

**Tovarišice in tovariši delegati! Dovolite mi, da kot podpredsednik Zbora občin, v odsotnosti predsednika zbora, Vlada Beznika, pričnem in vodim skupno zasedanje Zbora združenega dela, Zbora občin in Družbenopolitičnega zbora Skupščine SR Slovenije.**

**Na skupnem zasedanju bomo poslušali uvodno obrazložitev k informaciji Izvršnega sveta Skupščine SR Slovenije o ukrepih in nalogah, ki izhajajo iz sprejetih planskih aktov za leto 1987, in drugih aktov, ki jo bo dal tovariš Milivoj Samar, član Izvršnega sveta in predsednik Republiškega komiteja za družbeno planiranje. Poslušali bomo tudi uvodno obrazložitev k predlogu zakona o prispevku iz dohodka temeljnih organizacij združenega dela za sanacijo izgub organizacij združenega dela elektrogospodarstva in premogovništva, nastalih v letu 1986, ki jo bo dal tovariš Janez Bohorič, podpredsednik Izvršnega sveta Skupščine SR Slovenije.**

**Besedo ima tovariš Milivoj Samar, član Izvršnega sveta in predsednik Republiškega komiteja za družbeno planiranje.**

**MILIVOJ SAMAR:**

**Tovarišice in tovariši delegati! Na klop ste dobili obširnejšo različico informacije Izvršnega sveta o tekočih gospodarskih gibanjih in nalogah na začetku leta, ki vam jo bom v skrajšani obliki posredoval.**

**Poglavitne značilnosti gospodarskih gibanj ob koncu lanskega in na pragu letošnjega leta, ki opredeljujejo tudi pogoje za uresničevanje ciljev letošnje resolucije, so zmerna gospodarska aktivnost, zmanjševanje zunanjetrgovinske menjave, zlasti izvoza na konvertibilno področje, umirjanje investicijske aktivnosti, Pospešena rast osebnih dohodkov, sredstev skupne in splošne Porabe ter visoka inflacija, kljub zadrževanju rasti cen z administrativnim ukrepanjem.**

**Dosedaj znani podatki za leto 1986 kažejo, da smo leto zaključili v okviru predvidevanj, ki so bila osnova za pripravo resolucije za leto 1987. Nekoliko nad pričakovanji so gibanja sredstev za osebne dohodke, skupno in splošno porabo. Njihovo usklajenost z dohodkom bo moč presoditi ob analizi zaključnih računov za 1987. leto.**

**Dosežki na področju menjave s tujino, zlasti še na konvertibilnih tržiščih in pritiski zadržanih cen v drugi polovici leta 1986, zmanjšujejo v startu možnosti za realizacijo resolucijskih ciljev in nalog. Delno velja to tudi za gibanje na Področju osebnih dohodkov v gospodarstvu, katerih dosežena decembrska raven ne more biti osnova za delitveno politiko v 1987. letu, kot tudi ne v celoti osnova za določitev obsega sredstev skupne porabe za 1986. leto. Presežke sredstev za skupno**

**in splošno porabo je treba upoštevati pri financiranju družbenih dejavnosti in splošne porabe v 1987. letu. \_**

**Z resolucijo je bilo v federaciji - kot tudi v republiki - doseženo soglasje, da mora biti skupna ekonomska politika v letu 1987 usmerjena predvsem v spodbujanje tržno zanimive proizvodnje in konvertibilnega izvoza, v ukrepe, ki bodo organizacije združenega dela spodbujali za večanje produktivnosti dela in za učinkovitejše gospodarjenje ter v odpravljanje vzrokov inflacije.**

**Sprejeta je bila krepitev poslovne samostojnosti organizacij združenega dela ter vzpostavljanje takšnih sistemskih pogojev, oblik in metod usmerjanja ter usklajevanja tokov družbenoekonomskega razvoja, ki bodo zagotavljali uporabo ekonomskih kriterijev in tržnih meril pri izvajanju razvojne in tekoče ekonomske politike ter omogočale izkazovanje realnih ekonomskih kategorij, pomembnih za reprodukcijo samoupravnih družbenoekonomskih odnosov.**

**Izbor težiščnih nalog in usmeritev za skupno ekonomsko politiko v 1987. letu je usmerjen v stabilizacijo gospodarstva, ob rasti izvoza na konvertibilni trg in proizvodnje ter ustvarjanje pogojev za uravnoteženi razvoj v nadaljnjih letih, z uvajanjem realnih cen proizvodnih faktorjev, odpravo na tak način odkritih žarišč inflacije in produktivnejšo, kreativnejšo uporabo teh faktorjev, vključno s produktivnim zaposlovanjem.**

**Gibanje gospodarstva v prvem mesecu 1987. leta in prve prognoze za 1987. leto odpirajo vprašanje, ali je sprejeti in nedodelani instrumentarij ekonomske politike ustrezen in zadosten za doseganje resolucijskih ciljev.**

**Zvezna, predvsem pa republiška resolucija predvidevata za leto 1987 dokaj ambiciozne cilje pri povečanju izvoza blaga in storitev na konvertibilno področje, še posebej, če upoštevamo, da so bili v blagovni menjavi Jugoslavije in Slovenije s tujino v preteklem letu doseženi slabši rezultati, kot so bili načrtovani, pa tudi ocenjeni v času sprejemanja resolucij. Letošnji rezultati in razmere v proizvajalnih organizacijah glede oskrbe in rednega plačevanja v tujino resno opozarjajo na vse tiste nedorečenosti, na katere je Izvršni svet Skupščine SR Slovenije opozarjal že med preteklim letom.**

**Nespodbudni rezultati na področju ekonomskih odnosov s tujino kažejo, da niso bile uresničene nekatere bistvene predpostavke v sistemu deviznega poslovanja, ki bi zagotovile zadostno spodbudo organizacij združenega dela in bank za ustvarjanje večjega izvoza in deviznega priliva. Izvršni svet Skupščine SR Slovenije se dnevno srečuje s konkretnimi primeri, ko organizacije združenega dela resno opozarjajo, da zaradi neustrezno rešenega vprašanja izračunavanja najnujnejših plačil v tujino grozi ustavitev proizvodnje in s tem zmanjšanje izvoza na konvertibilno področje. Gre za organizacije združenega dela, ki so Pomembni izvozniki na konvertibilno področje - kot na primer: Iskra, Gorenje, Alpina, Unior Zreče, Eta Cerkno in druge, kot tudi za organizacije združenega dela, ki v reprodukcijski povezavi prispevajo k izvozu na konvertibilno področje in za organizacije, katerih proizvodnja je nujna za osnovno oskrbo prebivalstva in kmetijstva. V nekaterih primerih gre za najmanjšezneske plačil v tujino, ki pa imajo velike negativne materialne posledice za proizvodnjo in izvoz.**

**Prav tako je treba opozoriti, da je del naše proizvodnje predrag in premalo kakovosten, da bi bil sposoben brez velikih dodatnih spodbud enakopravno tekmovati na konvertibilnem trgu, še posebej, če lahko takšno proizvodnjo v celoti proda na domačem nezahtevnem trgu. Tega ne more reševati samo devizni tečaj, če hkrati in z vso odločnostjo ne uredimo tudi drugih vprašanj, ki vplivajo na učinkovitost gospodarjenja.**

**Kritične ocene glede naše gospodarske uspešnosti na mednarodnih trgih zahtevajo tudi, da se na ravni federacije čimprej konkretizirajo in operacionalizirajo določene naloge, ki so opredeljene v veljavnih zakonih in resoluciji za letošnje leto. Gre za način usklajevanja uvoznih pravic z možnostmi plačevanja v tujino, za izvrševanje plačil v tujino v odvisnosti od ustvarjenega deviznega priliva, za odnos med konvertibilnim in klirinškim tečajem ter za izenačitev spodbud za izvoz turističnih in luških storitev z izvozom blaga, za izračun družbeno priznanih uvoznih potreb, usmerjanje tujih kreditov v proizvodnjo, namenjeno izvozu na konvertibilno področje, za uvoz opreme za modernizacijo izvozne proizvodnje ter za potrebe raziskovalne dejavnosti, za financiranje dogovorjenih projektov gospodarske infrastrukture, za uvoz in plačevanje uvoza za potrebe družbenih dejavnosti, vzpostavitev ustreznega sistema evidenc za izkoriščanje uvoznih pravic in ustvarjenega deviznega priliva in odliva Po subjektih, kot tudi vzpostavitev spodbudnejših pogojev za krepitev obmejnega gospodarskega sodelovanja in sodelovanja v okviru Alpe-Jadran. Navedene naloge bi lahko še dopolnjevali, upoštevajoč resnost razmer in stanja. Vsako nepravočasno ukrepanje teh in drugih področij ima lahko v dosedanji zaostreni gospodarski situaciji nepopravljive posledice za razvoj v tem in v naslednjih letih pa tudi za ugled Jugoslavije v svetu.**

**Načelna protiinflacijska naravnanost zvezne resolucije ni dovolj prisotna v konkretnih opredelitvah na področjih trga in politike cen. Tako je na primer naloga o odpravljanju disparitet cen opredeljena presplošno, zato so razlage o ciljih in načinih njene izvedbe zelo različne in celo nasprotujoče. Bilo je mnogo dodatnih pojasnjevanj glede opredelitev politike stanarin, saj zvezna resolucija predvideva rast stanarin v skladu z rastjo osebnih dohodkov, z republiško resolucijo pa smo predvideli hitrejše spremembe in približevanje ekonomskim stanarinam. Vendar menimo, da se kljub različnim opredelitvam usmeritve medsebojno ne izključujejo. V uresničevanju politike cen se Izvršni svet zavzema, da v večji meri uveljavimo samostojno oblikovanje cen. Pri tem bomo tudi v bodoče zahtevali odgovornost nosilcev oblikovanja cen in družbene kontrole cen. Ukrepe neposredne kontrole bomo predlagali povsod tam, kjer bomo ocenili, da gibanja niso v skladu s tako usmeritvijo. Ponovno poudarjamo, da inflacije pri tem ne moremo obvladovati z administrativnimi ukrepi na področju cen, temveč je treba njena žarišča odpraviti s pravimi ekonomskimi posegi.**

**Realnejša ocena tržnih pogojev in možnosti prodaje, postaja življenjska nuja za nadaljnji obstoj posameznih organizacij združenega dela. Samostojno oblikovanje cen pomeni tudiprevzemanje rizika in odgovornosti za položaj na trgu z vsemi posledicami za položaj delovnih kolektivov. V letu 1987 je poleg programa oblikovanja strateških blagovnih rezerv potrebno uresničiti tudi skupno dogovorjeni program tržnih blagovnih rezerv nekaterih osnovnih prehrambenih proizvodov. Za realizacijo tega programa so že v teku aktivnosti.**

**V skladu s sprejetim zakonom o pospeševanju proizvodnje hrane in zagotavljanju nemotene preskrbe je predvidena ustanovitev samoupravnih interesnih skupnosti v občinah in republiki. Spremembe v obračunskem sistemu zahtevajo tudi na tem področju prilagoditev virov za združevanje sredstev in eventualne dopolnitve zakona. Tak način urejanja pospeševanja proizvodnje hrane in blagovnih rezerv za nemoteno preskrbo prebivalstva zahteva, da tudi v sedanjih pogojih najdemo ustrezne rešitve.**

**S politiko realno pozitivne in gibljive obrestne mere in drugimi ukrepi ekonomske in razvojne politike moramo zagotoviti splošno spodbudne pogoje za varčevanje in povečati zaupanje v stabilnost dinarja. Ukrepi denarne in posojilne politike morajo biti naravnani tako, da bodo organizacije združenega dela vedno bolj same in z drugimi organizacijami združenega dela, s katerimi se povezujejo v pridobivanju skupnega prihodka in dohodka, zagotavljale sredstva za zagotavljanje in razširjanje reprodukcije. Pomemben pogoj za to bo zagotovitev realne amortizacije in uveljavitev sistema revalorizacije poslovnih sredstev.**

**Obrestne mere, ki so bile uveljavljene v januarju, po naši oceni odstopajo od realno pozitivnih obrestnih mer tudi zaradi izjemnega razhajanja med cenami pri proizvajalcih, ki predstavljajo osnovo za oblikovanje obrestnih mer, in maloprodajnih cen, ki se v svetu uporabljajo kot kriteriji za ugotavljanje stopnje inflacije. Izvršni svet ocenjuje, da bi z odločnejšo politiko realno pozitivne obrestne mere in ob ustrezni denarni posojilni politiki, ki mora dosledno upoštevati skupno opredeljene usmeritve in omejitve ter zaostriti finančno disciplino, lahko bistveno omejili nagibe k inflacijskemu trošenju sredstev gospodarstva, družbenih dejavnosti in prebivalstva. Takšna politika bi nedvomno imela izjemno ugodne protiinflacijske učinke.**

**Z dosledno uveljavitvijo sprejetih ukrepov na področju obračunskega in finančnega sistema moramo predvsem zagotoviti ekonomsko in finančno utrditev poslovno uspešnih organizacij združenega dela, vzpostaviti red in odgovornost v poslovanju, bistveno zmanjšati nepokrite obveznosti in terjatve ter izboljšati likvidnost.**

**Novi obračunski sistem teži v svojih temeljnih določilih za tem, da se odpravijo razlike med nominalno in realno yelikostjo posameznih ekonomskih kategorij, predvsem pa želi čimbolj omejiti možnosti pridobivanja in delitvi dohodka, ki ne temelji na družbenokoristnem delu - potrjenem na trgu.**

**Odpraviti skuša tiste slabosti našega ekonomskega sistema, ki so pomemben dejavnik splošne učinkovitosti in nestabilnosti gospodarstva. Z uvedbo novega obračunskega sistema, bodo imele največje materialno-finančne učinke sprejete spremembe napodročju revalorizacije sredstev, s katerimi se uvaja tako imenovani model revalorizacije materialnega premoženja.**

**Ocenjujemo, da bodo učinki teh novih določil, vsaj v prvih obračunskih obdobjih letos, povzročili precejšnje zmanjšanje razpoložljivega dohodka. Kolikšni bodo učinki teh sprememb v celoletnih bilancah za leto 1987 pri posameznih organizacijah združenega dela, bo na eni strani odvisno predvsem od tega, kakšna bo v letošnjem letu dinamika rasti cen, ki opredeljujejo revalorizacijske količnike, po drugi strani pa od tega, kako se bo gospodarstvo uspelo s stvarnimi premiki v kakovosti gospodarjenja in poslovanja prilagoditi zaostrenim pogojem ugotavljanja in razporejanja celotnega prihodka in dohodka po tem zakonu.**

**V informaciji Izvršnega sveta, ki ste jo delegati Prejeli, so prikazane rešitve v zveznih sistemskih zakonih, sprejetih v decembru 1986. leta, smeri potrebnih prilagajanj republiških predpisov, planskih aktov ter drugih samoupravnih splošnih aktov v samoupravnih interesnih skupnostih in organizacijah združenega dela.**

**Spremembe obračunskega sistema vplivajo tudi na zadovoljevanje skupnih potreb. Ponekod bodo spremenjeni viri in osnove za združevanje sredstev, ponekod pa bodo tudi precej zmanjšani viri. Zato bodo, kot je bilo predvideno z republiško resolucijo, potrebna prilagajanja stopenj, potrebni bodo novi izračuni solidarnostnih bilanc, pa tudi novi izračuni vrednosti Programov.**

**Spremenjenim materialnim možnostim v posamezni občini ali posamezni interesni skupnosti bo treba prilagoditi tudi samoupravno interesno organiziranost na posameznih področjih. Ponovno bo treba preveriti obseg in vsebino nalog, ki naj jih urejajo uporabniki in izvajalci v posameznih skupnostih. Sprememba obračunskega sistema je lahko dobrodošel povod za poglobljeno razpravo o pravem in najprimernejšem načinu zadovoljevanja skupnih potreb.**

**Nekatere spremembe, ki jih je družba planirala, so lahko s spremembami obračunskega sistema tudi podprte. Ne bi pa smeli dopustiti, da bi zaradi obračunskega sistema bilo onemogočeno izvajanje prednostnih nalog in da bi bil moten usklajen razvoj teh dejavnosti.**

**Izvršni svet proučuje v sodelovanju s samoupravnimi interesnimi skupnostmi družbenih dejavnosti potrebne spremembe v republiški zakonodaji, pa tudi v samoupravnih sporazumih o temeljih plana, ki jo narekuje spremenjena logika razporejanja dohodka in svobodne menjave. Niso še znani vsi elementi za spreminjanje organiziranosti in sporazumov o temeljih planov, ker so potrebni dogovori republik in pokrajin. Zahteva, da se novi sistem uveljavi s 1.7.1987, bo zato narekovala pripravo in sprejem republiških zakonov po hitrih postopkih in tudi interventno financiranje za obdobje, ko postopki spreminjanja samoupravnih sporazumov ne bodo zaključeni.**

**Pred končno odločitvijo o dopolnjevanju zakonov in planskih dokumentov bo treba dobiti poročilo Zveznega izvršnega sveta Skupščine SFRJ, ko se bodo razdelale določbe obračunskega Zakona, ki naj bi začeli veljati s 1. julijem.**

**Z zakonom o sanaciji so zaostreni tudi kriteriji za likvidnost. Zato morajo organizacije združenega dela skrbno pretehtati plačilno sposobnost svojih poslovnih partnerjev ter uveljaviti učinkovite ukrepe za zagotavljanje svoje likvidnosti.**

**Intenzivirati moramo procese, da organizacije združenega dela z naslonitvijo na lastne sile, na obstoječe materialne Potenciale ter na znanje, ustvarjalnost in iniciativnost delavcev izboljšajo ekonomsko in finančno uspešnost gospodarjenja. Krepi se zavest o nujnem varčevanju z energijo in materiali. Spoznana je potreba po prodornejšem trženju, dvigu kakovosti proizvodov, Po trajnejšem proizvodnem in poslovnem povezovanju, pa tudi po učinkovitejši samoupravni in delovni organiziranosti. Prisotno je Prizadevanje nekaterih organizacij združenega dela in raziskovalnih organizacij za vključevanje v mednarodno raziskovalne objekte na trajnejših in dolgoročnih osnovah. Kot uspeh lahko štejemo tudi to, da smo še vedno v nestabilnih gospodarskih razmerah uredili nekaj večjih žarišč izgub, da v teh organizacijah oblikujejo nove tehnološko in tržno zanimivejše programe ter postopno utrjujejo svoje finančno stanje.**

**V zvezi z osebnimi dohodki ugotavljamo, da so v nekaterih organizacijah združenega dela ob koncu lanskega in v začetku letošnjega leta povečali osebne dohodke, ki niso temeljili na doseženih rezultatih gospodarjenja, delno tudi zaradi pričakovanih zaostritev v politiki delitve osebnih dohodkov. S stališči Koordinacijskega odbora za spremljanje družbenega dogovora o dohodku v SFR Jugoslaviji so bila razjasnjena vprašanj a glede politike razporejanja dohodka in delitve osebnih dohodkov, po katerih zvezna resolucija za letošnje leto ne pomeni zamrznitev osebnih dohodkov, temveč le zahteva dopolnitev družbenih dogovorov in samoupravnih sporazumov ter njihovo dosledno izvajanje.**

**V skladu s temi temeljnimi usmeritvami je Koordinacijski odbor družbenega dogovora o dohodku že pripravil predlog sprememb in dopolnitev družbenega dogovora, ki ga bo Skupščina obravnavala na prihodnjem zasedanju. Prav tako je pripravljen tudi osnutek sprememb in dopolnitev družbenega dogovora v naši republiki. Odbor udeležencev družbenega dogovora v SR Sloveniji Pa je tudi že pripravil predlog skupnih izhodišč ter usmeritev za Uresničevanje usmeritev letošnje resolucije.**

**Povečanje osebnih dohodkov v zadnjih dveh mesecih Preteklega leta je, vsaj po dosedanjih ocenah, preseglo raven razpoložljivega dohodka, zato je bila napravljena analiza izplačil osebnih dohodkov v teh mesecih. Izvršnim svetom skupščin občin in sindikalnim svetom je bilo predlagano, da preverijo Ustreznost razporejanja osebnih dohodkov v ugotovljenih organizacijah. V primeru preseganja povečanja osebnih dohodkov prek Usmeritev resolucije za preteklo leto je treba doseči uskladitev osebnih dohodkov z doseženimi rezultati. Če tega v organizacijah združenega dela ne bi storili, je treba pripraviti predlog ukrepov družbenega varstva.**

**Po predhodnih podatkih je bilo v januarju 1987 za samoupravne interesne skupnosti družbenih dejavnosti združenih 53 milijard dinarjev, kar je za 156,9% več kot v lanskem januarju. Glede na decembrski priliv sredstev pa se januarski prilivsredstev zmanjšuje za približno 20%. V primerjavi s povprečnim prilivom sredstev v zadnjem kvartalu je januarski priliv sredstev manjši za okoli 5%.**

**Po določilih zvezne resolucije bi bila sredstva za samoupravne interesne skupnosti družbenih dejavnosti v prvem kvartalu letošnjega leta enaka kot v zadnjem kvartalu leta 1986. Na podlagi januarskih podatkov ocenjujemo, da bo priliv sredstev v prvem kvartalu nekaj večji od priliva v zadnjem kvartalu in bo prihajalo do manjših presežkov.**

**Z republiško resolucijo za leto 1987 pa je bilo opredeljeno, da bodo pri vrednotenju elementov za vrednost programov, storitev ali dejavnosti upoštevana določila dogovora o temeljih družbenega plana za obdobje 1986 - 1990. Opredeljeno je bilo tudi izhodišče, da se v decembru 1986 uskladi raven osebnih dohodkov v družbenih dejavnostih z ravnjo osebnih dohodkov v gospodarstvu. Ocenjujemo, da je bila decembrska raven osebnih dohodkov in z njo ovrednoteni programi tako visoka zato, ker so osebni dohodki v družbenih dejavnostih sledili previsokim osebnim dohodkov v gospodarstvu. Če bi prišli v leto 1987 s prenosom take ravni osebnih dohodkov, bi bili v neskladju z zvezno resolucijo, ki govori o prenosu kvartalne ravni.**

**Po predhodnih podatkih za januar je masa izplačil osebnih dohodkov v januarju nižja od decembrske in zato decembrska izplačila osebnih dohodkov kot izhodišče za vrednotenje programov samoupravnih interesnih skupnosti družbenih dejavnosti niso primerni. Januarja masa osebnih dohodkov v gospodarstvu se giblje okoli povprečne mase iz zadnjega kvartala lanskega leta, zato je smotrno, da v družbenih dejavnostih kot izhodišče za oblikovanje cen v prvem kvartalu uporabimo prenos osebnih dohodkov iz zadnjega kvartala.**

**Ocenjujemo, da bo prenos osebnih dohodkov kot odnos povprečnih osebnih dohodkov v zadnjem kvartalu v primerjavi s celoletnimi povprečnimi osebnimi dohodki znašal v družbenih dejavnostih 44%, v gospodarstvu 3 9% in za združeno delo v celoti 40%. Upoštevanje teh elementov pri vrednotenju programov samoupravnih interesnih skupnosti družbenih dejavnosti ob prenosu materialnih stroškov v višini 32% pomeni, da bi bila vrednost programa v prvem kvartalu okoli 164 milijard dinarjev, v celem letu - ocenjena na takšen način - pa 656 milijard, kar bi bilo za 39,4% več kot masa v letu 1986 (ob resoluciji je ta ocena znašala 36,5%). Po informacijah so posamezne samoupravne interesne skupnosti družbenih dejavnosti že upoštevale prenos decembrskih osebnih dohodkov v celoti in bo treba to upoštevati pri nadaljnjem usklajevanju cen programov.**

**Med nalogami za 1987. leto so tudi še nekatera razvojna vprašanja, ki jih bo treba razrešiti. V pripravi so opredelitve strategij nastopa organizacij združenega dela na posameznih regionalnih tržiščih. V pripravi in sprejemanju so strategije Uresničevanja posameznih ciljev iz dolgoročnega programa gospodarske stabilizacije in dolgoročnega plana Jugoslavije na področju tehnološkega razvoja, razvoja energetike, prometa in zvez, kmetijstva, kot tudi posamezni skupni razvojni programi. Vse to bo zahtevalo ponovno presojo srednjeročnih planskih dokumentov,**

**ob spreminjanju gospodarskega sistema pa tudi presojo smeri in okvirov ukrepov ekonomske politike.**

**Družbeni plan SFR Jugoslavije za obdobje 1986 - 1990 in resolucija za leto 1987 predvidevata sprejem skupnega programa izgradnje avtomobilske ceste Bratstvo in enotnost z dinamiko del in načinom zagotavljanja sredstev iz domačih virov in zunanjih kreditov. Z odlokom Zveznega izvršnega sveta, s katerim se zagotavljajo namenska sredstva za izgradnjo te avtoceste v višini 7 dinarjev iz maloprodajne cene pogonskih goriv, naj bi bila zagotovljena domača sredstva kot osnova za postavitev cilja, da bomo v republiki Sloveniji celoten potek avtoceste končali v letu 1991.**

**Zgoraj omenjena zahteva in predvideno dokončanje Karavanškega predora leta 1991 nalagajo pospešeno ukrepanje na področju gradnje ceste Bratstva in enotnosti tudi v Sloveniji. Dolgoročni plan Slovenije predvideva izgradnjo te ceste v celotni Potezi, vendar po posameznih etapah. Družbeni plan za obdobje 1986 - 1990 v naši republiki opredeljuje gradnjo najbolj kritičnih cestnih odsekov na tej cesti in cest po Osimskih sporazumih, prilagojeno dejanskim materialnim možnostim. Cestni odseki, opredeljeni v Dogovoru o temeljih družbenega plana predstavljajo le minimum, ki ga bo treba v tem obdobju realizirati. Eventualni širši program pa bo realiziran v odvisnosti od razpoložljivih sredstev.**

**V samoupravnem sporazumu o temeljih plana Skupnosti za ceste Slovenije je že predvidena priprava tehnične dokumentacije tudi za odsek Ljubljana - Bregana, kar pomeni, da so priprave tehnične dokumentacije v finančnem pogledu pokrite, ni pa še zaključena uskladitev v prostoru, ki jo morajo s svojimi planskimi akti izvesti občine. V družbenih planih občin, skozi katere naj bi potekala ta avtocesta, še niso sprejeti elementi, ki bi omogočili pričetek gradnje, zato je treba na osnovi prostorskih elementov Samoupravne interesne skupnosti za ceste v ustreznih občinah takoj pričeti postopek za dopolnitev plana. Na osnovi znanih ekonomskih elementov pa bo Izvršni svet predlagal tudi dopolnitev srednjeročnega plana Slovenije.**

**Glede financiranja gradnje cest po obstoječih planskih dokumentih naj še dodam, da so razgovori z misijo Mednarodne banke za obnovo in razvoj v zvezi s končnim pregledom dokumentacije za dvanajsto posojilo v zaključni fazi. Z izpolnitvijo še nekaterih formalnih zahtev v zvezi z dokumentacijo s strani republiških samoupravnih interesnih skupnosti za ceste, ki so opravljeni že v teku teh pogovorov, so dani pogoji za podpis te Pogodbe v prvem tednu marca. Sredstva dvanajstega posojila pa bodo tako postala operativna mesec dni po podpisu te pogodbe, predvidoma v aprilu.**

**Drugo takšno dopolnjevanje predstavlja srednjeročni plan Posebne interesne skupnosti za elektrogospodarstvo in premogovništvo SR Slovenije, saj se v letu 1986 ta ni izvajal s potrebno dinamiko izgradnje objektov, ker niso bila pravočasno rešena vsa vprašanja projektiranja, lokacije in zašite okolja. V preverjanju je strategija SR Slovenije na področju energetike, zlasti še z vidika ekologije. V Jugoslaviji pa je v pripraviprogram izgradnje energetskih objektov do leta 2000. Tudi to bo zahtevalo dopolnjevanje planskih aktov v tem letu.**

**Tovarišice in tovariši delegati! Gospodarska gibanja v preteklem in v začetku letošnjega leta opozarjajo, da dograjujemo in oblikujemo sistemske rešitve in ekonomsko politiko v zelo zapletenih razmerah. Nadaljevanje neugodnih gospodarskih gibanj iz prejšnjih let, visoka inflacija, ki zamegljuje realne odnose v gospodarjenju ter spodkopava preusmeritev organizacij združenega dela na povečan konvertibilni izvoz in devizni priliv, z vso ostrino opozarjajo, da smo dosegli tisto raven gospodarske in družbene razvitosti, ki terja prehod na intenzivnejši in s tem na kakovostnejši razvoj.**

**Izvršni svet ocenjuje, da mora biti v ospredju ekonomske in razvojne politike predvsem vse to, kar bo dosledno in postopno vodilo k uresničevanju načel realne ekonomije in uveljavljanju realnega vrednotenja proizvodnih činiteljev, ter ofenzivna izvozna politika, ki mora biti podprta s takšnimi ukrepi ekonomske politike, s katerimi bomo ponovno uveljavili večjo samostojnost, odgovornost, interes izvoznikov in poslovnega bančništva za izvoz na konvertibilno področje, izvoznim potrebam prilagojen uvoz materiala in opreme ter plačevanja v tujino.**

**Odločneje se moramo spopasti z inercijo ekstenzivnega razvoja, ki se še ohranja v mnogih organizacijah združenega dela. Probleme, s katerimi se srečujemo, naj vsakdo razrešuje predvsem v svojem okolju z večjo naslonitvijo na lastne sile ter s krepitvijo odgovornosti samoupravno združenih delavcev za lasten in skupen razvoj. To naj velja tako za procese preusmerjanja proizvodnje in sanacijo organizacij združenega dela in poslovnih sistemov, kot za krepitev tržnega položaja organizacij združenega dela na notranjem in zunanjih trgih. Ukrepi družbenopolitičnih skupnosti na vseh ravneh, zlasti v republikah in pokrajinah ter na ravni federacije pa naj bodo v skladu z njihovo pristojnostjo in odgovornostjo usmerjeni predvsem na zagotavljanje tistih sistemskih in drugih pogojev, ki bodo prispevali k uresničevanju resolucijskih ciljev za 1987. leto in razvojnih ciljev tega srednjeročnega obdobja.**

**Zato da bi se obrnili negativni trendi na začetku letošnjega leta, ki se kažejo zlasti na dveh pomembnih področjih - to je na področju ekonomskih odnosov s tujino in pri obvladovanju inflacije - Zvezni izvršni svet prav v teh dneh Pripravlja dodatne ukrepe za pospeševanje izvoza, za uravnoteženje plačilne bilance in obvladovanje inflacijskih pritiskov.**

**Izvršni svet Skupščine SR Slovenije bo takoj, ko bo podrobneje seznanjen z vsebino ukrepov, svoja stališča do njih sprejel in jih posredoval delegatom zborov zvezne skupščine, saj je predvideno, da bo zvezna skupščina o tem razpravljala in odločala že na zasedanju 26. februarja. Hvala.**

**PREDSEDUJOČI MIRO STERŽAJ:**

**Tovarišu Samarju se zahvaljujem za dano uvodno obrazložitev in dajem besedo tovarišu Janezu Bohoriču, podpredsedniku Izvršnega sveta SR Slovenije.**

**JANEZ BOHORIČ:**

**Tovarišice in tovariši delegati. Decembrska razprava v Skupščini SR Slovenije je prikazala vso resnost družbenoekonomskega položaja, v katerem se je znašlo elektrogospodarstvo v letu 1986. Ne glede na to, da je bila ocenjena izguba v višini 39,8 milijard dinarjev, je Izvršni svet Skupščine SR Slovenije zavzel stališča, da je sistemu elektrogospodarstva in premogovništva potrebno zagotoviti z zakonom le 19,3 milijarde dinarjev, kar bi skupaj z ukrepi, sprejetimi v Posebni samoupravni interesni skupnosti za elektrogospodarstvo in premogovništvo, omogočilo v sistemu poslovno leto zaključiti brez nekrite izgube.**

**Izvršni svet je zato predlagal Skupščini v sprejem zakon za zagotovitev teh sredstev, ki pa ni bil sprejet. Hkrati je Izvršni svet s predlaganimi ugotovitvami in sklepi, ki jih je Skupščina sprejela 24.12.1986, pokazal na žarišče problemov, zaradi katerih je prišlo do takšnega zapletenega in brez intervencij , žal, nerešljivega položaja. Nakazal je tudi nujno potrebne materialne, organizacijske in druge rešitve, ki morajo v sistemu elektrogospodarstva in premogovništva pomagati iz kriznega stanja. Na osnovi sklepov Skupščine je Izvršni svet sprejel operativni program ukrepov za ureditev stanja. O tem, kako se uresničuje, vas bom v nadaljevanju na kratko obvestil.**

**V začetku letošnjega februarja je elektrogospodarstvo in premogovništvo ponovno ocenilo pričakovane rezultate Poslovanja za leto 1986 in ugotovilo, da bo skupna izguba za leto 1986 znašala 35,9 milijarde dinarjev, od tega v sozdu Elektrogospodarstva 9,1 milijarde dinarjev, v sozdu REK Franc Leskovšek Luka 14,1 milijardo dinarjev in v sozdu REK Edvard Kardelj 12,7 milijarde dinarjev.**

**S prispevkom na podlagi zakona, ki ga danes predlagamo v sprejem, in ki smo vam ga posredovali skupaj z obrazložitvijo, operativnim programom ukrepov, obširnejšo informacijo o okoliščinah, v katerih zakon predlagamo, ter s pismom Zveznega izvršnega sveta v zvezi s problematiko cen, bi bilo elektrogospodarstvu in premogovništvu zagotovljenih 19,3 milijarde dinarjev, s čimer bo pokrit le del izgube. Preostalo izgubo, ki bo dokončno znana ob zaključnem računu za leto 1986, pa bodo pokrile organizacije združenega dela elektrogospodarstva in premogovništva z notranjimi ukrepi, ki temeljijo na razmejitvi amortizacije, na neoblikovanju poslovnega sklada, na uporabi rezervnih skladov in na učinkih prevrednotenja zalog.**

**Izvršni svet je ob pripravi novega predloga zakona seveda upošteval mnoge zahteve delegatov iz predhodnih razprav. Tako predlaga, da uporabniki električne energije plačajo prispevek v štirih obrokih od 5. marca do 15. maja 1987. Tudi o tej dinamiki plačil so se v razpravi pojavili pomisleki, češ, da naj bi se marec razbremenil vsaj enega obroka. Izvršni svet Skupščine SR Slovenije je proučil to pobudo, saj se je zavedal dejstva, da ob plačilu prvega obroka tega prispevka organizacijam združenega dela zapadejo tudi nekatere druge obveznosti, ki so jih v skladu s predpisi dolžne poravnati ob oddaji zaključnega računa za leto 1986. Ob tem pa ugotavlja, da pobude ne kaže sprejeti, ker je likvidnostni položaj v elektrogospodarstvu in premogovništvu kritičen, njegovo začasnoreševanje s kratkoročnimi kreditnimi viri za sprotno plačevanje najnujnejših potreb tekoče reprodukcije, zlasti osebnih dohodkov, pa stanje še poslabšuje in ustvarja dodatne stroške.**

**Upoštevajoč razpravo v Skupščini SR Slovenije in omejitve v zveznih predpisih, na katere smo s pismom opozorili Zvezni izvršni svet, je Izvršni svet opustil prispevek iz osebnih dohodkov kot vira za pokrivanje izgube. Zaradi tega in zaradi spremenjene osnove, je Izvršni svet predlagal prispevek iz dohodka v višini 18,8% od neto fakturiranega zneska za električno energijo v letu 1986, kar kljub opustitvi prispevka iz osebnih dohodkov zadostuje za zagotovitev 19,3 milijarde dinarjev, saj se predloženi prispevek nanaša na dvanajst mesečni obračun električne energije in ne na enajstmesečni, ki je bil osnova za decembrski predlog zakona.**

**Izvršni svet Skupščine SR Slovenije je proučil tudi možnost delne oziroma celotne oprostitve plačila prispevka za pokrivanje izgub v elektrogospodarstvu Slovenije izvoznim organizacijam združenega dela, kar so predlagala nekatera splošna združenja, podprli pa delegati iz nekaterih občin. Ugotovil je, da teh pobud ni mogoče sprejeti, saj bi moral potem dodatno obremeniti ostale organizacije združenega dela. Zavedamo se težavnega položaja izvoznikov, menimo pa, da predlagano reševanje problema izvoznikov s prerazdelitvijo prispevka za elektrogospodarstvo ni ustrezna rešitev. Pomenila bi odstop od ekonomskega pritiska na zniževanje porabe električne energije na enoto proizvoda in s tem tudi od pravih naporov za usposobitev za izvoz na ekonomski osnovi. Bila pa bi tudi v nasprotju s stališčem Skupščine SR Slovenije, da mora biti prispevek za pokrivanje izgub sorazmeren z uporabo električne energije v letu 1986.**

**Upoštevajoč to načelo, Izvršni svet tudi ne more sprejeti pobude Zveze obrtnih združenj, ki je predlagala, da bi se obrtniki, kot tista skupina porabnikov električne energije, ki Plačuje električno energijo po najvišji tarifi, pri pokrivanju izgube obravnavali drugače. Dejstvo, da nekateri uporabniki plačujejo po tarifi višjo ceno od njenih proizvodnih stroškov, drugi pa nižjo, je predmet razprav in odločanja o spremembi tarifnega sistema, ki je v teku. Pri pokrivanju izgub za leto 1986 pa, ob upoštevanju sprejetih usmeritev, tovrstnih pobud ni mogoče vgraditi v zakon.**

**Tudi ponavljajočih se pobud, da bi sredstva za pokrivanje izgub zagotavljali skozi materialne stroške, ne moremo sprejeti, saj kot smo že večkrat pojasnili, veljavna zakonodaja te možnosti ne daje. Pač pa ponovno poudarjamo, da bo prispevek odbitna postavka od osnove za davek iz dohodka pri vseh zavezancih, s čimer pri obrtnikih praktično dobi značaj materialnega stroška. Prav tako zakon o ugotavljanju in razporejanju celotnega Prihodka in dohodka onemogoča možnost pokrivanja izgub iz dohodka, ki je bil ustvarjen v letu 1986, kar so tudi predlagali iz nekaterih sredin.**

**Kmetje, ki se jim davek odmerja od katastrskega dohodka, po predlogu zakona niso zavezanci za prispevek. Prispevek za Pokrivanje izgub bodo po tem zakonu plačali samo tisti kmetje, ki se jim ugotavlja dejanski dohodek. Tudi pri njih pa bo prispevek odbitna postavka od davčne osnove.**

**V tej uvodni besedi seveda, ne more odgovoriti na vse pripombe, stališča in predloge, ki so bili dani v razpravi o predlogu zakona. Zato sem se omejil le na najpogostejše in na tiste, ki so terjale spremembo predloženega zakona. Izvršni svet pa je temeljito proučil vse izražene predloge, pripombe, zahteve in mnenja. Nanje je Republiški komite za energetiko pisno odgovoril vsem delegacijam.**

**Izvršni svet je obvestil Skupščino SR Slovenije o položaju, s katerim se dnevno srečuje pri razreševanju likvidnostnih problemov v vseh organizacijah združenega dela elektrogospodarstva in premogovništva, o udeležbi stroška za energijo v celotnem prihodku slovenske industrije in po posameznih panogah, o že pripravljenem predlogu za izdelavo analize o racionalni rabi energije, o že obstoječih ugodnostih, ko gre za investicije varčevanja z energijo, ter o tem, da bodo pri izbiri programov razvoja elektrogospodarstva in premogovništva v SR Sloveniji upoštevani tudi zaključki problemske konference Socialistične zveze delovnega ljudstva o ekologiji, energiji in varčevanju.**

**Razen tega je Izvršni svet ob dosedanji razpravi o zakonu o pokrivanju izgub v elektrogospodarstvu in premogovništvu odgovoril na vrsto vprašanj, ki se niso nanašala neposredno na Predlagani zakon, zadevala pa so področje energetike. To je storil v obsegu in kakovosti, ki je bila mogoča brez tehtnejše proučitve in strokovnih ekspertiz. Priprava odgovorov na ostala vprašanja pa je sprejel kot obvezo v svojem operativnem načrtu za uresničitev stališč, sklepov in usmeritev Skupščine.**

**Dosedanja razprava o predlogu zakona v delegatskih sredinah je podprla sprejem zakona, pri tem pa opozorila, da se je treba zavzemati za uveljavitev ekonomskih cen električne energije in premoga, da je sanacijski program potrebno dosledno izvajati, da je potrebno posebno pozornost posvetiti racionalni rabi energije in tarifnemu sistemu za prodajo električne energije, dana je bila podpora doslednemu izvajanju operativnega načrta za odstranitev vzrokov za nastalo stanje. Dane so bile zahteve za zagotovitev trajnega vira financiranja razlik med dejanskimi stroški slovenskega energetskega gospodarstva in ceno energije. Izraženo je bilo mnenje, da predlog zakona pomeni pozitiven premik z ozirom na decembrski predlog, predvsem zaradi tega, ker bodo uporabniki plačali prispevek iz tekočega dohodka v letu 1987 in v več obrokih. Podana je bila ocena, da je rast cen električne energije v letu 1986 dobra osnova za gospodarjenje organizacij združenega dela elektrogospodarstva v letu 1987 in da predstavlja osnovo za postopen prehod k ekonomskim cenam električne energije. Opozorjeno je bilo, da je pri opredeljevanju tarifne politike treba izhajati iz nacionalnega gospodarskega interesa ter pospeševati razvoj tistih proizvodnih programov, za katere sodimo, da so dolgoročno perspektivni, s čimer bi tudi tarifna politika postala pomemben vzvod prestrukturiranja slovenskega gospodarstva. Vsi ti predlogi so ali pa še bodo upoštevani Pri realizaciji nalog iz operativnega načrta.**

**Izvršni svet Skupščine SR Slovenije pa že sedaj tudi spremlja proizvodnjo tistih proizvodov, ki imajo visoko specifično porabo energije, in pomaga pri razreševanju njihove problematike. Zavzema se za ustrezno cenovno politiko pri določanjucen energetsko zahtevnih proizvodov, na primer karbida in ferolegur, zavzema se za takšno njihovo nadaljnjo predelavo, ki bo omogočala ustreznejše ovrednotenje porabljene energije, na primer Pri aluminiju in jeklu, kot tudi za zmanjšanje specifične porabe energije pri njihovi proizvodnji, to je usmerjena rekonstrukcija in modernizacija nekaterih obratov. Ob upoštevanju dolgoročne razvojne politike pa bo pomagal tudi pri prestrukturiranju energetsko prezahtevne proizvodnje.**

**Tovarišice in tovariši delegati! Izvršni svet Skupščine SR Slovenije tekoče spremlja uresničevanje operativnega načrta za izvajanje ugotovitev in sklepov Skupščine SR Slovenije. Pri tem ugotavlja, da delo na nalogah intenzivno poteka, da so nekatere naloge že izvršene, druge pa v fazi izvrševanja v skladu s sprejetimi roki.**

**Analize dosedanjih aktivnosti Izvršnega sveta Skupščine SR Slovenije in republiških upravnih organov pri urejanju področja elektrogospodarstva in premogovništva je pokazala, da je bila v srednjeročnem obdobju 1981 - 1985 v zveznih planskih aktih politika cen na področju energetike opredeljena tako, da bi na njeni osnovi lahko vzpostavili ustreznejša razmerja med cenami Posameznih oblik energije ter trajneje usmerili porabnike v racionalnejšo porabo energije, ki bo bolj v skladu tudi z nujnimi spremembami v strukturi porabe energetskih virov. Tudi republiški planski akti iz istega obdobja so opredelili politiko cen energije tako, da bi omogočila poleg pokrivanja stroškov enostavne reprodukcije tudi del stroškov razširjene reprodukcije.**

**Strategija dolgoročnega plana razvoja jugoslovanske energetike je tudi opredelila, da mora biti cena energije ekonomsko realna in da je treba z njo, prek pridobljenega dohodka, določati raven enostavne in razširjene reprodukcije v organizacijah združenega dela energetike.**

**Opredelitve zvezne resolucije v tem obdobju, ki se nanašajo na politiko cen na področju energetike, pa so bile še skromnejše in splošnejše. To velja zlasti za prva tri leta preteklega srednjeročnega obdobja, kot tudi za dogovore o izvajanju politike cen, s katerimi se je v teh letih opredeljevala Politika cen. Izvršni svet dalje ugotavlja, da cene električne energije v tem obdobju niso sledile niti tem opredelitvam, na kar smo že večkrat opozarjali.**

**V postopku sodelovanja ali usklajevanja, je Izvršni svet nasprotoval predlogom, ki so bili usmerjeni k izenačevanju cene električne energije in premoga v vseh republikah in pokrajinah. Vztrajal je, da se pri določanju cen upoštevajo različni pogoji pridobivanja električne energije in premoga in s tem tudi različni stroški enostavne reprodukcije po socialističnih republikah in avtonomnih pokrajinah. Opozarjal je, da bi vodenje Politike izenačitve cen povzročilo, da bi glede na naravne pogoje Pri pridobivanju energije nekatera elektrogospodarstva in premogovniki ustvarjali akumulacijo, drugim pa to ne bi zadoščalo niti za pokrivanje stroškov enostavne reprodukcije.**

**Izvršni svet je o vsem tem tekoče obveščal tudi Skupščino SR Slovenije tako ob razpravah o planskih aktih, ob srejemanju resolucij, še posebej pa ob razpravah o samoupravnih interesnih skupnostih materialne proizvodnje in odružbenoekonomskem položaju energetike, posebej še ob obeh decembrskih razpravah. Opozarjal je tudi na neprimernost in neučinkovitost obstoječe organiziranosti tako v samoupravnih interesnih skupnostih kot v sozdih ter na nedodelanost dohodkovnih odnosov sistema.**

**Vse to je tudi privedlo do jasnih in konkretnih usmeritev Skupščine v spremembe, ki so v teku. Zato Izvršni svet ne more sprejeti tistih ugotovitev iz posameznih okolij, ki so se pojavile ob zadnjih razpravah, ki Izvršnemu svetu pripisujejo premalo aktivnosti za razreševanje stanja v elektrogospodarstvu in premogovništvu, saj je stanje tekoče spremljal, v skladu s svojimi pooblastili pa tudi ukrepal ali pa predlagal ukrepe pooblaščenim organom, Elektrogospodarstvu Slovenije, Posebni samoupravni interesni skupnosti za elektrogospodarstvo in premogovništvo SR Slovenije, Skupščini SR Slovenije, Zveznemu izvršnemu svetu, JUGEL-u in drugim.**

**Prav tako, da bi ublažil posledice cenovne politike, je podprl odločitev Posebne interesne skupnosti za elektrogospodarstvo in premogovništvo o podaljšanju zimske tarife tudi v letno obdobje, spodbujal samoupravno interesno skupnost k sprejemu ukrepov ter nazadnje sam predlagal Skupščini sprejem zakona o določitvi obveznosti plačevanja prispevka za nemoteno obratovanje sistema elektrogospodarstva in premogovništva. Izvršni svet tudi pomaga pri reševanju težke likvidnostne situacije, ki se je zaradi poslovanja z izgubo pojavila v sistemu elektrogospodarstva in premogovništva. Za premostitev likvidnostnih težav v sistemu elektrogospodarstva in premogovništva so bila v letu 1986 prvič uporabljena tudi sredstva družbenopolitičnih skupnosti. Trenutno je v sistemu plasiranih 7,1 milijard dinarjev sredstev družbenopolitičnih skupnosti, z rokom vračila 31. marec 1987. Republiški sklad skupnih rezerv se je v sanacijo sistema elektrogospodarstva in premogovništva vključeval v obliki zagotavljanja sredstev rezerv za kritje izgub in z odobravanjem kreditov za osebne dohodke. V ta namen je v sistemu trenutno plasiranih 2,8 milijarde dinarjev, a se likvidnostne težave nadaljujejo tudi v letu 987, med drugim tudi zaradi odlaganja sprejemanja zakona o pokrivanju izgube. Tako je bilo treba za njihovo premoščanje in za osebne dohodke v SOZD-u REK Edvard Kardelj dodatno najeti kredite v višini 1,2 milijarde dinarjev z obrestno mero 62%, za SOZD REK Franc Leskošek-Luka pa 1,34 milijarde dinarjev z obrestno mero 67%, kar bo še povečalo stroške poslovanja v letošnjem letu. Celotno stanje kratkoročnih kreditov v sistemu elektrogospodarstva in premogovništva pa znaša že 50 milijard dinarjev.**

**Elektrogospodarstvo in premogovništvo je v skladu z operativnim načrtom pravočasno pripravilo program aktivnosti za učinkovito in uspešno poslovanje elektrogospodarstva in premogovništva Slovenije. O povzetku tega programa ste seznanjeni z gradivom, ki ga je posredovala SOZD Elektrogospodarstvo Slovenije. Izvršni svet Skupščine SR Slovenije je proučil program, ki je bistveno obsežnejši od povzetka, ki vam je na razpolago, in ugotovil, da bo elektrogospodarstvo in premogovništvo moralo svoj program še detajlneje razdelati in predlagati do 31. marca 1987 na osnovi sklepov, ki jih je sprejela Skupščina SR Slovenije, vnekaterih delih sanacijskega programa še konkretnejše ukrepe za sanacijo razmer.**

**Izvršni svet Skupščine SR Slovenije se strinja z ugotovitvijo iz analize vzrokov težkega ekonomskega položaja sistema, da je sistem elektrogospodarstva in premogovništva kot tehnično-tehnološki sistem dobro deloval.**

**Nadalje tudi drži, da v SR Sloveniji nasproti preostalim republikam obstoji določena specifika strukture rabe virov energije, ki je posledica razvojnih odločitev iz preteklih let. Struktura proizvodnih stroškov pa kaže, da ima slovensko elektrogospodarstvo in premogovništvo podcenjene stroške amortizacije in investicijskega vzdrževanja, da ne oblikuje skladov in da v oceni električne energije oziroma premoga ni deleža za razširjeno reprodukcijo. To neskladje v strukturi stroškov bo treba pri nadaljnjih razvojnih odločitvah dosledno upoštevati in voditi takšno politiko razvoja, ki bo v čimvečji možni meri odpravljala sedaj ugotovljena stroškovna neskladja.**

**Analiza, po naši oceni, premalo kritično ocenjuje sedanje stanje dohodkovnih odnosov v sistemu elektrogospodarstva in premogovništva in iz tega razloga tudi ne ponuja novih rešitev. Skupna ocena je, da mora biti elektrogospodarstvo in premogovništvo enoten in tudi ekonomsko učinkovit sistem. Zato bo Izvršni svet Skupščine SR Slovenije z namenom, da doseže racionalizacijo poslovanja in večjo učinkovitost predlagal tudi spremembe organiziranosti sistema elektrogospodarstva in premogovništva ter ureditev dohodkovnih odnosov v njem, seveda ob enakopravnem sodelovanju delavcev tega sistema in drugih subjektov.**

**Iz že opravljenih analiz sistema se vidi, da bo potrebno v prvi fazi s spremembami in dopolnitvami tarifnega sistema odpraviti nesorazmerja v odnosu cen med vsemi odjemnimi skupinami. V drugi fazi, ko bo na osnovi študij ugotovljen vpliv tarifnega sistema na letni in dnevni diagram obremenitev ter sezonski in dnevni odjem električne energije, pa bo treba upoštevati še te spremembe. Ker imajo stroški za porabljeno energijo različen vpliv na posamezne skupine porabnikov, bo pri tem, ob upoštevanju dolgoročne potrebne razvojne politike, treba proučiti možnosti postopnega uveljavljanja novih določil tarifnega sistema.**

**Izvršni svet je Posebni samoupravni interesni skupnosti za elektrogospodarstvo in premogovništvo SR Slovenije tudi priporočil, da izpopolni in poenostavi način zaračunavanja plačil, še zlasti pri uporabnikih široke potrošnje, tako da bo lahko vsak uporabnik spremljal stroške za uporabljeno električno energijo in s tem vplival tudi na njeno racionalnejšo rabo.**

**Družbeni pravobranilec samoupravljanja SR Slovenije je preveril samoupravne splošne akte o delitvi osebnih dohodkov v elektrogospodarstvu in premogovništvu ter opozoril na pretiran normativizem, ki bolj ustvarja nejasnost in zmedo v temeljnih organizacijah združenega dela, kot pa prispevka k samoupravnemu urejanju delitve sredstev za osebne dohodke. Poleg tega nekatere temeljne organizacije združenega dela sploh nimajo samoupravnih splošnih aktov, nekatere pa so sicer pristopile k posameznemu samoupravnemu sporazumu dejavnosti elektrogospodarstva alirudnikov, vendar pa svojih samoupravnih splošnih aktov niso uskladile s tem samoupravnim sporazumom. Vsekakor bo tu treba opredeliti odgovornost poslovodnih struktur za tako stanje.**

**K nesamoupravnemu urejanju delitve sredstev za osebne dohodke pa je prispevala tudi premajhna odgovornost komisij za spremljanje izvajanja samoupravnih sporazumov elektrogospodarstva in premogovništva.**

**Podatki o izplačanih osebnih dohodkih v organizacijah gospodarstva in premogovništva za vse leto 1986 kažejo, da se njihova rast v globalu sklada z ugotovljeno stopnjo rasti osebnih dohodkov v gospodarstvu. To velja tudi za organizacije s področja elektrogospodarstva, razen za Toplarno Ljubljana, kjer preseganje znaša 12 odstotkov. Organizacije s področja premogovništva pa so izplačale sredstva za osebne dohodke v nekoliko nižjem obsegu.**

**Izplačana sredstva za osebne dohodke, so tako v Rudniku lignita Velenje kot v rudnikih rjavega premoga Slovenije za 2 odstotka nižja od dogovorjenega obsega.**

**Republiška energetska skupnost je 29. januarja 1987 sprejela ovrednoteno energetsko bilanco SR Slovenije za leto 1987, Posebna samoupravna interesna skupnost za elektrogospodarstvo in premogovništvo pa ukrepe za razreševanje ekonomskega položaja elektrogospodarstva, premogovništva in uranove rude v letu 1987.**

**Izvršni svet je proučil ovrednotenje energetske bilance in je posredoval mnenje k njej Skupščini, zato ugotovitev iz tega mnenja ne bom ponavljal. Pri tem je opozoril na nekatere vidike, ki jih bo v bodočem vrednotenju energetske bilance še potrebno upoštevati. V kolikor ne bo realizirana predvidena dinamika rasti cen, na katerih sloni ovrednotenje energetske bilance in ki je predpostavka za poslovanje brez izgub v letu 1987, bo Posebna samoupravna interesna skupnost za elektrogospodarstvo in premogovništvo predlaga Skupščini SR Slovenije že v prvem polletju sprejem ustreznih ukrepov.**

**Republiška energetska skupnost in Posebna samoupravna interesna skupnost sta že sprejeli tudi spremembe in dopolnitve metodologije za izdelavo letne energetske bilance. Cilj sprejetih sprememb in dopolnitev je zagotovil izdelavo takšne energetske bilance, ki bo omogočala optimiranje obsega proizvodnje in dobave energetskih virov pri najmanjših skupnih stroških. Pri tem pa bo treba zagotoviti, da bo energetika postala ne samo servis za zagotavljanje proizvodnje, temveč tudi pomemben vzvod za njeno prestrukturiranje.**

**Izhajajoč iz ocene stanja na področju energetike in analize zakona o energetskem gospodarstvu, Izvršni svet pripravlja rešitev za ureditev razmer k predlogu za izdajo zakona o spremembah in dopolnitvah zakona o energetskem gospodarstvu, ki ga bo predložil do konca meseca. Smeri sprememb bodo naslednje: obvezna naj bi bila le ustanovitev Republiške energetske skupnosti, v katero se bodo združevali uporabniki in izvajalci vseh vrst energije, ustanovitev posebnih in občinskih energetskih skupnosti pa naj bi bila prepuščena interesom uporabnikov in izvajalcev. Ker se bodo v Republiški energetski skupnosti uporabniki in izvajalci dogovarjali o energetsko najpomembnejših vprašanjih, kjer imajo lahko napačne odločitve v zvezi z razvojemenergetike, in s tem dolgoročne oskrbe z energijo, dolgoročne posledice, bo treba zagotoviti, da bodo te odločitve predhodno strokovno preverjene tudi v raziskovalno-znanstvenih institucijah. Enak pristop bo treba zagotoviti tudi v primerih ugotavljanja višine potrebnih sredstev za pokritje stroškov poslovanja za dogovorjeni program oskrbe z energijo.**

**Izvršni svet ocenjuje, da bi v sistemu elektrogospodarstva in premogovništva med posameznimi subjekti morali vzpostaviti takšne dohodkovne odnose, ki bodo subjekte silili k ugotavljanju in zmanjševanju stroškov na enoto proizvoda. K učinkovitejšemu načinu razreševanja lastnih in prenešenih slabosti in s tem tudi k boljšemu delu in poslovanju tako v enostavni reprodukciji kot tudi pri načrtovanju razvoja, za kar je treba predvsem izdelati in spoštovati avtohtone, družbeno verificirane standarde in normative v vseh delih sistema.**

**Tehnološki proces pridobivanja primarne energije, Proizvodnje električne energije, nabave premoga, distribucija električne energije ter njenega dispečiranja zahteva enoten sistem elektrogospodarstva in premogovništva učinkovito, čvrsto organizacijsko povezanost vseh organizacij združenega dela v sistemu z enotnim organizacijskim sistemom, ki bo v Republiški energetski skupnosti organiziranim uporabnikom zagotavljal vpogled in družbeni nadzor oblikovanja energetske bilance, cen, tekočega poslovanja, še zlasti pa nadzor izvajanja plana razvoja, razporejanja in gospodarjenja z dohodkom ter delitve osebnih dohodkov v skladu s sprejetimi družbenimi usmeritvami. Zato bo Izvršni svet predlagal spremembo organiziranosti sistema, ki bo tem zahtevam sledila.**

**Na področju planiranja bo določena priprava in sprejem načrta varčevanja z vsemi viri energije, v katerem bodo opredeljene smeri in načini za doseganje racionalnega ravnanja z energijo in ocenjen učinek izvajanja teh aktivnosti.**

**V zakonu bo predlagano predhodno soglasje Izvršnega sveta Skupščine SR Slovenije za imenovanje poslovodnih organov sestavljenih organizacij združenega dela in delovnih organizacij s področja energetskega gospodarstva. Posebni družbeni interes pri opravljanju dejavnosti oziroma zadev posebnega družbenega pomena se bo zagotavljal tudi s tem, da se bodo z zakonom določili kriteriji za imenovanje poslovodnih delavcev v takih organizacijah združenega dela.**

**Poleg teh bistvenih posegov bodo v zakonu natančneje opredeljene pristojnosti republiških in občinskih inšpekcijskih organov ter pogoji za ustanovitev posebnih sodišč združenega dela.**

**Tovarišice in tovariši delegati! V tej uvodni besedi sem bolj obširno spregovoril o tem, kako se uresničuje operativni načrt za izvajanje ugotovitev in sklepov Skupščine SR Slovenije z julijske in obeh decembrskih sej. To sem storil predvsem z namenom, da se prepričate o tem, kako se sklepi, stališča in Usmeritve Skupščine uresničujejo. Podrobno poročilo bomo v skladu z obvezo predložili Skupščini do 31. marca 1987, zato predlagam, da danes ne razpravljate o tem. Služi naj le kot širša osvetlitev načina in smeri razreševanja odprtih problemov ob sprejemanju odločitev o pokrivanju izgub v elektrogospodarstvu inpremogovništvu. Prepričan sem, da vam ta informacija, skupaj z že posredovanimi gradivi, zadostuje za zavestno in konstruktivno odločanje. Prepričan sem tudi, da boste sprejem zakona o prispevkih iz dohodka temeljnih organizacij združenega dela za sanacijo izgub organizacij združenega dela elektrogospodarstva in premogovništva, nastalih v letu 1986, podprli, saj je tudi to eden izmed načrtovanih in potrebnih ukrepov za ureditev stanja na tem področju. Hvala lepa.**

**PREDSEDUJOČI MIRO STERŽAJ:**

**Tovarišu Bohoriču se zahvaljujem za uvodno obrazložitev. S tem zaključujem skupno zasedanje vseh treh zborov. Zbori nadaljujejo z delom v svojih dvoranah.**

**(Zasedanje je bilo končano ob 10.25 uri.)**

**SKUPŠČINA SOCIALISTIČNE REPUBLIKE SLOVENIJE  
ZBOR ZDRUŽENEGA DELA, ZBOR OBČIN IN  
DRUŽBENOPOLITIČNI ZBOR**

**Sejni zapiski**

**Skupno zasedanje - 18. marec 1987**

Dokumentacijsko-knjižnični oddelek  
Pododdelek sejnih zapiskov  
Ljubljana, 2001

**VSEBINA**

**SKUPNO ZASEDANJE  
ZBORA ZDRUŽENEGA DELA, ZBORA OBČIN IN  
DRUŽBENOPOLITIČNEGA ZBORA  
SKUPŠČINE SOCIALISTIČNE REPUBLIKE SLOVENIJE**

**(18. marec 1987)**

**DNEVNI RED : STRAN**

1. **1. Predlog Predsedstva SFR Jugoslavije,  
   da se začne postopek za spremembo  
   ustave SFR Jugoslavije 1**

**GOVORNIK:**

**Stane Dolanc 1**

**Predlog obrazložitve odloka in osnutka  
stališč Skupščine SR Slovenije  
k predlogu, da se začne postopek za  
spremembo ustave SFR Jugoslavije 14**

**GOVORNIKI :**

**Miran Potrč 14**

**Nuša Kerševan 18**

**Janko Blas 20**

**Ciril Baškovič 21**

**Tone Anderlič 23**

**Jože Antolin 24**

**Vika Potočnik 26**

**Venčeslav Pušnik 28**

**Slavko Soršak 29**

**Geza Bačič 31**

**Črt Mesarič 34**

**Uroš Dular 3 6**

**Marjan Kotar 37**

**Miran Potrč 40**

1. **2. Seznam govornikov Il/l**

**SEZNAM GOVORNIKOV**

**SKUPŠČINA SOCIALISTIČNE REPUBLIKE SLOVENIJE  
SKUPNO ZASEDANJE  
ZBORA ZDRUŽENEGA DELA, ZBORA OBČIN IN  
DRUŽBENOPOLITIČNEGA ZBORA**

**(18. marec 1987)**

**GOVORNIKI : STRAN**

**Anderlič Tone 23**

**Antolin Jože 24**

**Bačič Geza 31**

**Baškovič Ciril 21**

**Blas Janko 20**

**Dolanc Stane 1**

**Dular Uroš 36**

**Kerševan Nuša 18**

**Kotar Marjan 37**

**Mesarič Črt 34**

**Potočnik Vika 26**

**Potrč Miran 14, 40**

**Pušnik Venčeslav 28**

**Soršak Slavko 29**

**SKUPNO ZASEDANJE  
ZBORA ZDRUŽENEGA DELA, ZBORA OBČIN IN  
DRUŽBENOPOLITIČNEGA ZBORA  
SKUPŠČINE SOCIALISTIČNE REPUBLIKE SLOVENIJE**

**(18. marca 1987)**

**Predsedovala: Valerija Škerbec, predsednica Družbenopolitičnega zbora**

**Začetek zasedanja ob 09.30 uri.**

**PREDSEDUJOČA VALERIJA ŠKERBEC:**

**Tovarišice in tovariši delegati, spoštovani gostje.**

**Pričenjam skupno zasedanje Zbora združenega dela, Zbora občin in Družbenopolitičnega zbora Skupščine Socialistične republike Slovenije.**

**Na skupno zasedanje so povabljeni: član Predsedstva Socialistične federativne republike Jugoslavije, tovariš Stane Dolanc; predsedniki in člani Predsedstva Socialistične republike Slovenije; predsedniki republiških vodstev družbenopolitičnih organizacij, predsedniki skupščin samoupravnih interesnih skupnosti, ki so sestavni del skupščinskega sistema, delegati iz Socialistične republike Slovenije v Zveznem zboru Skupščine SFR Jugoslavije in delegacija Skupščine SR Slovenije v Zboru republik in pokrajin Skupščine SFR Jugoslavije, predsednik Izvršnega sveta Skupščine SR Slovenije, predsednik Ustavnega sodišča SR Slovenije in predsednik Gospodarske zbornice Slovenije. Povabljene goste lepo pozdravljam.**

**Tovariš Stane Dolanc, član Predsedstva Socialistične federativne republike Jugoslavije nam bo spregovoril o predlogu Predsedstva SFR Jugoslavije, da se začne postopek za spremembo Ustave SFRJ Jugoslavije. Predlog obrazložitve odloka in osnutka stališč Skupščine SR Slovenije k predlogu Predsedstva SFR Jugoslavije, da se začne postopek za spremembo ustave SFR Jugoslavije, ki jo je za današnjo sejo zborov predložila skupščina delegatov vseh zborov Skupščine SR Slovenije za pripravo teh dveh aktov, bo podal tovariš Miran Potrč, vodja te skupine.**

**STANE DOLANC:**

**Tovarišice in tovariši delegati! Z revolucijo, posebej pa s prehodom h graditvi sistema socialističnega samoupravljanja smo v naši družbi začrtali pot svojega specifičnega, samoupravnega socialističnega razvoja. S to odločitvijo smo prišli do koncepta združenega dela in samoupravnega federalizma. Razvoj socialističnega samoupravljanja pa je vse bolj postajal in postaja odvisen od tega, kako bomo uspeli rešiti temeljna protislovja med začetimi procesi socialističnega samoupravljanja v družbeni bazi in še vedno obstoječo trdovratno državno-etatistično organizacijo družbe. Ta se je pokazala in se kaže kot temeljna ovira razvoja socialističnega samoupravljanja. Razreševanje tega protislovja je istočasno graditev takšne organizacije družbe, ki bo delavskemu razredu in delovnim ljudem resnično omogočala, da odločajo o vseh vprašanjih svojega življenja in dela, oziroma o vseh bistvenih vprašanjih socializma na vseh ravneh družbene organizacije. Proces osvobajanja dela inčloveka zahteva, da delavci obvladajo z družbeno reprodukcijo, s presežnim delom - kar je prvovrstno razredno vprašanje - je uresničljiva samo v okviru nove samoupravne in neetatistične organizacije socialistične družbe.**

**Hkrati je uresničitev te zgodovinske zahteve v pogojih večnacionalne skupnosti bistveno odvisna tudi od razvoja federativne ureditve te skupnosti, ki bo omogočila enakopravnost vseh narodov in narodnosti Jugoslavije oziroma republik in pokrajin in povečala njihovo skupno odgovornost za skupen socialistični razvoj.**

**Postalo je jasno, da je pogoj uresničitve te zahteve tudi uveljavitev intenzivnega gospodarjenja, kar zahteva polno upoštevanje zasnov blagovne proizvodnje v socializmu, kajti samo upoštevanje teh zasnov lahko zagotovi materialno bazo družbe in takšno produktivnost dela, na kateri se lahko realizirajo njeni strateški cilji ter kontinuirana rast materialnega in duhovnega blagostanja delovnih ljudi. Torej drugačen, polnejši, razvitejši socializem, . drugačen od tega, ki ga živimo danes in ki je, čeprav korak naprej v primerjavi s prvim povojnim obdobjem gledano zgodovinsko - vendarle še ena od začetnih etap njegovega uveljavljanja. Idejnopolitične rešitve za konstituiranje družbe na temeljih socialističnega samoupravljanja smo začeli domišljati na začetku sedemdesetih let. One utemeljujejo strategijo združenega dela in političnega sistema socialističnega samoupravljanja. Svoj pravno institucionalni izraz so dobile z ustavo iz leta 1974. Na opredelitvah te ustave se celota družbene organizacije konstituira in razvija na temelju združenega dela. Vsebina združenega dela je združevanje delavcev na temelju tekočega in minulega dela in potemtakem bistveni dejavnik produkcije in reprodukcije delavskega razreda, ki preko tega združevanja obvladuje vse bolj in z vse večjim obsegom ekonomsko in celotno družbeno reprodukcijo. Politični sistem je prav tako izpeljan iz sistema združenega dela preko sistema delegacij in sicer na način, s katerim se pričenja proces preseganja zgodovinske delitve ekonomske in politične sfere oziroma dela in upravljanja. To je politični sistem, ki razširja demokracijo kot nujnost in Pogoj svojega socialističnega razvoja. V teh postavkah je ustava iz leta 1974 tudi programsko strateškega značaja. Toda prav te Usmeritve se v pretekli, več kot desetletni praksi, v mnogem niso uresničevale oziroma so naletavale na mnoga nerazumevanja, pa tudi odkrita nasprotovanja. Namesto samoupravne integracije združenega dela smo še naprej soočeni s trdoživim etatističnim Poseganjem v reprodukcijo, s procesom odtujevanja dohodka združenim delavcem. Za preseganje vseh teh negativnih procesov, s katerimi smo soočeni in ki nasprotujejo uresničevanju strategije socialističnega samoupravnega razvoja jugoslovanske večnacionalne družbe, meni Predsedstvo SFR Jugoslavije, da je potrebno uveljaviti tiste spremembe v normativnem delu ustave SFR Jugoslavije, ki bodo odprle procese preseganja etatistične blokade samoupravnega razvoja družbe in odprle nove možnosti za razvoj proizvajalnih sil, za bolj humane in demokratične družbene odnose, omogočile odločilnejši vpliv delovnih ljudi, narodov in narodnosti na smeri razvoja Jugoslavije, učinkovitejše delovanjesistema in trdnejši položaj Jugoslavije v sodobnih okvirih v svetu.**

**Očitno pa je, da so poleg novih predloženih institucionalnih rešitev, do katerih bi prišli z ustavnimi spremembami, potrebna predvsem tudi še večja prizadevanja, da bi spremenili miselnost in obnašanje, spremenili v družbi odnos do dela in družbenega premoženja, države in njene vloge, demokracije, samoupravljanja, do rabe in koncentracije družbenega kapitala, do tretmana trga, do svobode in pravic delovnih ljudi in občanov. Vse aktivnosti v zvezi z ustavnimi spremembami moramo usmeriti skladno s prizadevanji za spremembo gospodarskega položaja, ravnanja in zavesti.**

**Predsedstvo SFR Jugoslavije je zasnovalo svoj predlog in ga posredovalo Skupščini SFR Jugoslavije v skladu s takšnimi opredelitvami.**

**Prvo vprašanje je, katere pobude so bile odločilne in na kakšnih temeljih je izoblikovan predlog predsedstva SFR Jugoslavije za spremembe ustave SFRJ.**

**Načelna stališča, da je nujna dograditev političnega sistema, smo sprejeli že na 11. kongresu Zveze komunistov Jugoslavije. Že tedaj smo ugotovili, da delovanje našega političnega sistema zaostaja za razvojem odnosov v združenem delu in samoupravljanju nasploh, zaradi česar je bilo nujno spodbuditi intenzivnejšo aktivnost za doslednejše uveljavljanje političnega sistema, kot je bil opredeljen v ustavi in idejno razčlenjen v Kardeljevi študiji Smeri razvoja političnega sistema socialističnega samoupravljanja iz leta 1977.**

**Tretji kongres samoupravljavcev Jugoslavije leta 1981 je terjal še odločnejšo akcijo v tem smislu. Na 12. kongresu Zveze komunistov Jugoslavije smo ugotovili, da je nadaljnji razvoj političnega sistema bistvenega pomena za utrjevanje stabilnosti naše družbe in da družbena praksa terja njegovo veliko večjo učinkovitost.**

**Predsedstvo centralnega komiteja Zveze komunistov Jugoslavije je ob koncu leta 1982 opozorilo, da moramo organizirano in čimprej začeti s kritično presojo praktičnega delovanja političnega sistema socialističnega samoupravljanja v celoti, pa tudi o njegovih posamičnih delih, v institucijah in mehanizmu. Predlagalo je, da to organiziramo v okviru Zveznega družbenega sveta za vprašanje družbene ureditve.**

**Izdelavo Kritične analize funkcioniranja političnega sistema smo pospešili predvsem zaradi potrebe, da ustvarimo tudi o političnem sistemu demokratično soglasje največjega dela družbe o potrebnih spremembah, ki so vsebina gospodarske stabilizacije ter tako uspešneje razvozlavamo številne zaostritve in protislovja, ki so privedla do gospodarske krize. Programa gospodarske stabilizacije ne bo mogoče uresničiti brez učinkovitega delovanja Političnega sistema, posebej, kar zadeva demokratično sprejemanje družbenih sklepov in njihovo učinkovito, na zavestnih opredelitvah temelječe uresničevanje kot tudi ugotavljanje in uresničevanje odgovornosti v družbi.**

**Predsedstvo SFRJ je spremljalo in aktivno sodelovalo v delovanju Zveznega družbenega sveta pri oblikovanju separatov, ki so obravnavali posamezne segmente delovanja našega političnegasistema in še posebej pri sintezi temeljnih ugotovitev, ki so izhajale iz Kritične analize. Po našem mnenju je Kritična analiza v veliki meri prispevala k preseganju dotedanjih polarizacij in k poenotenju pogledov na temeljne slabosti in deformacije delovanja političnega sistema, vzroke zanje in iskanja poti za hitrejši izhod iz ekonomske in širše družbene krize.**

**Kritična analiza je izhajala iz dejstva, da vsebuje ustava SFRJ iz leta 1974 vse bistvene opredelitve in temelje socialistične samoupravne demokracije, smeri nadaljnjega razvoja demokratičnih družbeno-gospodarskih ter političnih odnosov in razvojnih perspektiv političnega sistema. To je naša bistvena opredelitev tudi v prihodnje. Vendar pa se pri uresničevanju teh odnosov srečujemo s številnimi težavami ter odpori birokratske in tehnokratske zavesti. Nosilci le-teh si prizadevajo ohraniti položaje v gospodarskem in političnem odločanju, zadržati dejansko opravljanje funkcije upravljanja z družbenimi sredstvi in oblasti v imenu delavskega razreda. To je temeljni vzrok za zdaj šen velik razkorak med normativnimi rešitvami in dejanskimi odnosi ter za neuresničitev določenih bistvenih funkcij političnega sistema. Borba, ki jo zoper takšno stanje vodi zveza komunistov in druge organizirane socialistične sile, še zdaleč ni dovolj uspešna. Vendar že samo dejstvo, da zveza komunistov sama in prva opozarja na to nevarnost, dokazuje pravilnost njene Politične usmeritve.**

**Kritična analiza je potrdila, da ni razlogov za spremembo temeljnih načel in določil ustave SFRJ o političnem sistemu, pa tudi ne v njeni splošni razvojni usmeritvi. Cilj sprememb, kakršne so predlagane v Kritični analizi, je odprava ugotovljenih slabosti, izkrivljanj in problemov v delovanju političnega sistema in njegova nadaljnja dograditev za uspešnejše uresničevanje strateških opredelitev družbe ter razvoj na temeljih, določenih z dosedanjo ustavo SFRJ in temeljnimi političnimi dokumenti družbe.**

**O ocenah in predlogih Kritične analize je bila organizirana široka javna razprava, ki je predstavljala glede na svoj položaj, širino in prispevek izjemno pomembno družbeno dejanje v praksi socialističnega samoupravljanja in zelo pomembno podlago predlaganih ustavnih sprememb.**

**Javna razprava o kritični analizi je v glavnem podprla vse njene temeljne ocene, ugotovitve in smernice. Podpora oceni Kritične analize, da ni vzrokov za spremembo temeljnih načel in opredelitev ustave SFRJ, ki izražajo revolucionarne pridobitve naše socialistične družbe, pa seveda ne pomeni, da ni potrebno spremeniti posameznih institucionalnih rešitev, kakor tudi ne načina uresničevanja posameznih načel, seveda na način, ki ohranja njihovo bistvo ter učinkovito in racionalno delovanje Političnega sistema socialističnega samoupravljanja.**

**Predvsem moramo za ohranjanje in razvijanje pridobitev revolucije uveljaviti tiste spremembe, s katerimi bi se družbenopolitični sistem usposobil za uspešen boj proti zastojem v proizvodnji, inflaciji, padcu standarda in proti drugim kriznim Pojavom v gospodarskem razvoju oziroma moramo zagotoviti učinkovito podporo političnega sistema, ko gre za aktivnosti, prekokaterih se uresničujejo cilji Dolgoročnega programa gospodarske stabilizacije.**

**Po javni razpravi o Kritični analizi je Zvezna konferenca SZDL Jugoslavije izrekla ugotovitev, da ne gre za krizo političnega sistema v celoti, temveč za nujnost doslednejšega uresničevanja ustave in odpravljanja ugotovljenih slabosti in deformacij pri delovanju političnega sistema. Poleg tega je jasno opredelila temeljne kriterije, od katerih velja izhajati pri presojanju vsakega spreminjevalnega predloga kot so: federativno načelo, družbena lastnina, samoupravni značaj federacije, uveljavljanje delavsko razrednih interesov, demokratizacija in krepitev učinkovitosti političnega sistema, odpravljanje spojenosti družbenopolitičnih organizacij z organi države itd.**

**To torej pomeni, da so bile v predlogu Predsedstva SFRJ, ki ste ga prejeli, vključene tiste pobude iz Kritične analize in iz javne razprave, o katerih je bilo doseženo soglasje v Zveznem družbenem svetu; da je Predsedstvo SFRJ pri določanju vsebine predloga in določanju obsega in smeri ustavnih sprememb izhajalo iz naštetih idejnopolitičnih temeljev in predlogov, ki jih je dal 13. kongres Zveze komunistov Jugoslavije.**

**Brez te široke aktivnosti, o kateri sem govoril, ne bi bilo mogoče ponuditi ustrezne podlage, ki je prispevala k doseganju splošnega družbenega soglasja glede potrebe, ciljev, smeri in obsega ustavnih sprememb. To soglasje je Predsedstvu SFRJ omogočilo, da v postopku za izdelavo predloga opravi niz konzultacij z organi in organizacijami v republikah in pokrajinah in v federaciji o vseh odprtih vprašanjih in da na koncu doseže popolno soglasje o predloženi pobudi za spremembo ustave SFRJ.**

**Oproščam se, ker sem porabil toliko časa za predstavitev dejstev o aktivnostih, na temelju katerih je bila zasnovana izdelava predloga Predsedstva SFRJ, vendar sem to moral storiti glede na pripombe o dosedanjem postopku. Predlog torej ni nastajal v zaprtih predlogih, brez vpogleda javnosti in na nedemokratičen način.**

**Tovarišice in tovariši delegati!**

**Predsedstvo SFRJ je svoj predlog že predstavilo v Zveznem zboru Skupščine SFRJ in ta vam ga je poslal v presojo. Zato bom danes govoril o nekaj vprašanjih, na katera je opozorila dosedanja razprava v Socialistični republiki Sloveniji.**

**Predsedstvo SFRJ trdno vztraja na stališču, da ne spreminjamo temeljnih ustavnih načel, temveč da izpeljemo potrebne spremembe samo v normativnem delu ustave, z bistvenim namenom prispevati k doslednejšemu in popolnejšemu uresničevanju temeljnih načel ustave SFRJ.**

**Delavski razred in delovni ljudje - slovenski narod, tako kakor drugi naši narodi in narodnosti, vidijo perspektivo svojega vsestranskega napredka, razvoja svoje nacionalne identitete, državnosti in zgodovinske kontinuitete in samobitnosti le v Socialistični federativni republiki Jugoslaviji, nastali v narodnoosvobodilni borbi in socialistični revoluciji. V njeno legitimnost nihče v državi in tudi v tujini nikoli ni mogel in tudi danes ne more dvomiti. To so doslej poskušali le ostanki razreda, ki smo ga zrušili z revolucijo, pa fašistične kvizlinške emigracije iz tujine in v zadnjem času nekateri samozvaniznanstveniki protikomunistične orientacije pri nas doma. O legitimnosti slovenske socialistične samoupravne države, o legitimnosti federativne socialistične samoupravne Jugoslavije, o enakopravnosti narodov in narodnosti, o federativni ureditvi in še o mnogih drugih pridobitvah naše revolucije z njimi ne bomo vodili nikakršnega dialoga.**

**Po temeljnih ustavnih načelih iz leta 1974 - ta ustava je med drugim logičen rezultat revolucionarne kontinuitete v našem razvoju - smo Slovenci prevzeli polno odgovornost za svojo lastno usodo in za razvoj jugoslovanske socialistične samoupravne skupnosti, ter imamo vse možnosti, da snujemo in krepimo našo nacionalno emancipacijo v zgodovinskem procesu osvobajanja dela. S tem, ko gradimo Socialistično republiko Slovenijo kot svojo državno in socialistično samoupravno demokratično skupnost, gradimo enakopravno z drugimi našimi narodi in narodnostmi tudi našo federacijo. Naj v zvezi s tem navedem Kardeljevo opozorilo izpred štiridesetih let, ki ga je izrekel ob sprejemu prve slovenske ustave, da mora slovenski narod in sleherni naš človek vedeti, da je Jugoslavija prav tako njegova lastna tvorba, njegova lastna država, kakor Ljudska republika Slovenija.**

**Predlog Predsedstva SFRJ je rezultat stvarnih ocen družbenogospodarskega in političnega položaja, stanja družbene zavesti v obstoječih družbenih protislovjih ter potreb in možnosti našega hitrejšega in še bolj demokratičnega razvoja.**

**Temeljni cilji predvidenih sprememb v normativnem delu ustave SFRJ so opredeljeni v predlogu, zato tega ne bom ponavljal. Poleg vseh konkretnih, jasno usmerjenih zahtev, v kakšni smeri in s kakšnimi cilji naj se iščejo potrebne spremembe in dopolnitve posameznih veljavnih ustavnih določb, so v predlog zavestno vključene tudi pobude, ki jih je šele treba - in to temeljito proučiti v nadaljnjem postopku. Ko govorim o pobudah, o katerih so izražena tudi različna mnenja, poudarjam, da tu še ni ničesar in ne more biti ničesar prejudiciranega, da pa je odprta možnost za široko in demokratično razpravo in nove predloge o pogoju, da so v skladu s temeljnimi načeli ustave, opredeljenimi cilji Ustavnih sprememb in da obstojijo realne možnosti za dosego najširšega družbenega soglasja glede njih, ker - kot veste - brez takšnega soglasja ustavne spremembe niso možne. Poudariti smo hoteli predvsem potrebo po dodatnem preučevanju te in podobne problematike, po demokratičnem in argumentiranem dialogu, za katerega smatramo, da je potreben v družbenopolitičnem trenutku, v katerem živimo. Komisija za ustavna vprašanja Skupščine SFRJ se je zato že ustrezno organizirala in ona naj bi izdelala strokovni osnutek ustavnih dopolnil na podlagi izpeljanih političnih in strokovnih konzultacij, nakar bi šel osnutek teh dopolnil z obrazložitvijo vseh predlogov v obravnavo vsem skupščinam socialističnih republik in obeh avtonomnih pokrajin in v najširšo javno razpravo - pred vse delovne ljudi in občane. Po tej razpravi sprejeti predlog ustavnih sprememb stopi v veljavo šele, ko je dano soglasje vseh republik in avtonomnih pokrajin.**

**Tovarišice in tovariši delegati! Upoštevaje vse to, mislim, da bi bilo smotrno, če vas še pred vašo razpravo in odločanjem opozorim na naslednje:**

**Realizacija predloga Predsedstva SFRJ terja spremembo kakih sto členov ustave SFRJ, od tega 27 na podlagi Kritične analize, okoli 50 iz javne razprave in kakih 13 na podlagi poznejših posvetovanj s pristojnimi organi v federaciji, socialističnih republik in socialističnih avtonomnih pokrajin. Pri izdelavi osnutka ustavnih sprememb bo potrebno upoštevati izredno enotno zahtevo delovnih ljudi na dosedanjih razpravah, do tokratne ustavne spremembe ne morejo in ne smejo biti uvajanje novih prepodrobnih ustavnih določb, ampak resnično v skladu z zahtevo, ki je zapisana tudi v predlogu Predsedstva SFRJ o borbi proti normativizmu. Zato bo glede marsikaterega vsebinsko sprejemljivega predloga potrebno ponovno proučiti, ali ga ni mogoče realizirati brez posega v ustavo.**

**Predlog temelji na treh bistvenih komponentah: prvič, predlagane spremembe naj prispevajo k skupnemu hitrejšemu materialnemu razvoju, zasnovanemu predvsem na izkoriščanju lastnih potencialov; drugič, spremembe zagotavljajo popolnejše uresničevanje razredne in demokratične vsebine našega sistema; in tretjič, z racionalizacijo in izboljšanjem celotnega sistema je mogoče zagotoviti kvalitetno in pravočasno sprejemanje družbenih ter samoupravnih odločitev.**

**Da bi to dosegli, so v predlogu nakazane spremembe, ki naj bi zagotovile razvoj in učinkovitejše varstvo družbenega premoženja, učinkovitejše samoupravno družbeno planiranje, popolnejše uresničevanje načela o svobodni menjavi dela, zboljšanje sistema združevanja dela in sredstev družbene reprodukcije ter boljše izkoriščanje razpoložljivih materialnih, človeških in strokovnih potencialov v drobnem gospodarstvu, posebno pa osebnega dela s sredstvi v lasti občanov.**

**Hitrejši razvoj proizvajalnih sil bodo pospešili predlogi sprememb, ki se nanašajo na večje upoštevanje in večjo samostojnost ter samoiniciativo subjektov gospodarjenja in poslovanja na enotnem jugoslovanskem tržišču, na veliko večjo mobilnost družbenih sredstev, boljše delovanje velikih tehnično-tehnoloških sistemov, krepitev samoupravne integracije in premagovanje avtarkičnih teženj, na močnejšo vlogo delovnih organizacij pri uresničevanju skupnih interesov delavcev v temeljnih organizacijah združenega dela, kakor tudi na širše izkoriščanje tujih sredstev, znanja in sodobne tehnologije prek skupnih vlaganj tujih oseb in domačih organizacij na enakopravnih ter obojestranskih interesih.**

**Ena izmed temeljnih zamisli predloga je zagotoviti še širšo reafirmacijo zavestnega in odgovornega dela vseh družbenih in samoupravnih subjektov, nadaljnje širjenje skupne sfere dela ter močnejše spodbujanje proizvodnih oziroma ustvarjalnih rezultatov dela, v skladu z našo strategijo opiranja na lastne sile.**

**Ta strategija pa pomeni tudi odrekanje podpore organizacijam, ki niso sposobne slediti zahtevam domačega in svetovnega tržišča. Takšne organizacije se morajo hitro lotiti programske, organizacijske in planske preusmeritve. Kadar pa je to ekonomsko utemeljeno, jih je treba tudi ukiniti, seveda ob obvezni družbeni skrbi za zaposlene.**

**Nekaj predlogov, ki terjajo posebno obrazložitev.**

**Predvsem gre za vsesplošno zahtevo, da v naši družbi, v vseh okoljih zagotovimo večjo odgovornost za upravljanje z družbenimi sredstvi. Predsedstvo SFRJ se zavzema, kar ste lahko razbrali iz predloga, da tudi z ustavnimi spremembami poskrbimo za učinkovito varstvo družbenega premoženja in preprečimo pojave državno-lastninskega, skupinsko-lastninskega, zasebnega in vsakršnega drugega prisvajanja, ki ni zakonito oziroma ne temelji na delu in rezultatih dela. Zato se je Predsedstvo SFRJ zavzelo, da se z opredelitvijo jasnih medsebojnih pravic, obveznosti in odgovornosti okrepi predvsem ekonomska in tudi delovno-pravna in druga odgovornost.**

**V našem prihodnjem razvoju je ta zahteva - po oceni Predsedstva SFRJ - primerna, kajti krepitev proizvodnih sil in še zlasti krepitev materialnega temelja samoupravljanja je bistven pogoj za naš nadaljnji razvoj. To je eden od ciljev, za katerega se je zavzelo Predsedstvo SFRJ in ki je dobil najširšo družbeno podporo v dosedanjih razpravah o obsegu, ciljih in smereh ustavnih sprememb.**

**Drugo vprašanje, ki je v neposredni zvezi s prejšnjim, je zahteva po doslednem uresničevanju ustavnega načela, da samo delo in rezultati dela določajo, na podlagi enakih pravic in odgovornosti, človekov materialni in družbeni položaj. Da bi bil ta cilj uresničen, naj bi ustava omogočila, da zvezni zakon določi enotne temelje za obdavčevanje tistega dela dohodka, ki ni rezultat dela, večje produktivnosti dela, nove tehnologije, inovacij in podobnega, marveč rezultat izkoriščanja družbeno neupravičenega položaja na enotnem jugoslovanskem tržišču, monopolnega obnašanja in podobno. Ta del dohodka bi šel za uresničevanje skupnih interesov in ciljev, sprejetih v Zboru republik in pokrajin Skupščine SFRJ. Z njim bi predvsem spodbujali skupne programe proizvodnje in izvoza, tehnološki razvoj, enotno strategijo razvoja kmetijstva in podobne skupne cilje, o katerih bi soglašale skupščine vseh socialističnih republik in socialistični avtonomni pokrajini. Tako tudi ta del dohodka ne bo zunaj skupnega odločanja in neposrednega nadzora združenega dela. Kljub temu menim, da so upravičena tudi opozorila, da je treba Čimbolj jasno opredeliti pojem izjemnega dohodka in se kolikor je mogoče natančno opredeliti do vprašanja, za kakšne namene uporabljati ta del dohodka.**

**Kar zadeva samoupravno in s skupnimi interesi motivirano združevanje dela in sredstev družbene reprodukcije, kar bomo tudi sicer spodbujali predvsem z ukrepi ekonomske politike, Zahteva predlog enakopravnost tistih, ki združujejo sredstva, in tistih, ki bodo ta sredstva upravljali za skupno opredeljene namene. Zavzema se za skupno upravljanje in odločanje o skupnem Poslovanju, zaradi katerega so bila družbena sredstva tudi združena. Zahteva ekonomsko varnost za tistega, ki sredstva združuje. Tudi to je ena od poti za preseganje umetnih pregrad na enotnem jugoslovanskem tržišču.**

**Po mnenju Predsedstva SFRJ je za skupen razvoj proizvajalnih sil posebej pomemben predlog, ki naj bi zagotovil enotno urejanje družbenoekonomskih odnosov v velikih sistemih kot so: železnica, elektrogospodarstvo, PTT. Pri tem ne gre za nikakršno centralizacijo teh sistemov, ampak za zagotavljanjeučinkovitejšega delovanja na samoupravnih temeljih in za zagotavljanje enotnosti tehnično-tehnološkega procesa in razvoja na sodobnih znanstvenih osnovah ob upoštevanju tržnih meril. Gre torej za nujno samoupravno koncentracijo, organizacije združenega dela pa imajo še naprej vse svobodno razpolaganje z ustvarjenim dohodkom in niti najmanj niso okrnjene njihove samoupravne pravice do upravljanja in razpolaganja z njim.**

**V zvezi s samoupravnim organiziranjem združenega dela izhaja predlog iz potrebe po oblikovanju prožnejšega sistema samoupravnega organiziranja, kar naj bi med drugim omogočilo družbeno smotrno samoupravno organiziranje v skladu z družbenimi potrebami in zahtevami sodobnega razvoja, sposobno, da se hitreje prilagaja zahtevam tehnično-tehnološkega razvoja in znanstvenim spoznanjem o sodobni organizaciji dela.**

**Predlog Predsedstva SFRJ namenja posebno pozornost delovanju enotnega tržišča. Vrsto predlaganih rešitev - o dograditvi sistema planiranja, združevanja dela in sredstev, pravicah in obveznostih federacije, razširitvi pristojnosti zveznega sodišča - navdihuje ideja o tem, da zagotovimo popolnejše in učinkovitejše delovanje enotnega jugoslovanskega tržišča, kot enega od pomembnih načel veljavnega ustavnega koncepta odnosov v federaciji.**

**Predlog Predsedstva teži po svojem smislu k takšnim spremembam, ki bodo ves naš gospodarski sistem še bolj postavljale na temelje tržnih zakonitosti in realnih tržnih ekonomij in s tem dajale našemu gospodarstvu možnosti za hitrejše vključevanje v mednarodno delitev dela. Le tako bodo nastajali objektivni temelji za to, da bo združeno delo do države postavljeno tako, kakor do drugih elementov družbene, politične in duhovne nadstavbe. Dokler združeno delo ni povezano z resničnimi vezmi na enotnem gospodarskem prostoru, ostaja prostor za razsodniško vlogo države, materialne življenjske procese povezuje država, ideologija in politika, ne pa zakonitosti njegove lastne reprodukcije. Namesto, da bi se odnosi v ideologiji in v politiki vzpostavljali in odvijali po sili in pobudi odnosov v proizvodnji, se dogaja obratno.**

**Naj opozorim na dve značilnosti, prisotni v tem trenutku v našem družbenoekonomskem in političnem življenju v zvezi z nujnostjo krepitve enotnega jugoslovanskega trga:**

**Eni poudarjajo le enotnost, pozabljajo pa na tržne zakonitosti, medtem ko drugi, ki se zavzemajo za ekonomske Zakonitosti, pozabljajo pa na tiste slabosti prakse, ki razbijajo enoten jugoslovanski trg.**

**Predlog vsebuje vrsto sprememb, ki naj bi pomagale pospešiti proces podružbljanja in bistveno zmanjšati etatistične težnje. Tam, kjer gre za določeno krepitev vloge države in njenih organov, gre za krepitev v tistih funkcijah, zlasti v izvršnih, kjer je potrebno zagotoviti zakonitost in učinkovitost spoštovanja demokratično sprejetih obveznosti in odgovornosti. Brez spoštovanja zakonitosti in odgovornosti sistem ne more funkcionirati. To velja še posebej za kršenje zveznih zakonov, pa tudi za izvajanje samoupravnih sporazumov in družbenih dogovorov.**

**Pomembna značilnost predloga je prizadevanje, da v vsej družbi zagotovimo večjo odgovornost. Predvsem odgovornost priupravljanju, izkoriščanju in razpolaganju z družbenimi sredstvi, zlasti za povečevanje ekonomske odgovornosti, za krepitev delovno-pravne odgovornosti za zavestno izpolnjevanje delovnih obveznosti in vseh vodilnih in samoupravljavskih funkcij. Predlog se zavzema tudi za učinkovitejšo in širšo odgovornost upravnih organov na vseh ravneh, zlasti pa za odgovornost zveznih organov za zmanjšanje skupne družbene nadstavbe in družbene režije.**

**V skladu z zahtevami po večji učinkovitosti in odgovornosti federacije vsebuje predlog Predsedstva SFRJ usmeritev k ožji uporabi odločanja s soglasjem, kadar gre - poudarjam - za sprejemanje izvršilnih predpisov. Takšna usmeritev je smiselna, ker je zakonska podlaga za sprejemanje izvršilnih predpisov v Zboru republik in pokrajin sprejeta s soglasjem vseh republiških in pokrajinskih skupščin.**

**Vsi ti predlogi terjajo in ohranjajo odločanje o skupnih življenjskih interesih na temelju soglasja ali tako imenovanega konsenza socialističnih republik in socialističnih avtonomnih pokrajin. Enakopravnost, integriteto in kohezijo jugoslovanske federacije bodo vsekakor okrepili tudi predlogi sprememb, ki se nanašajo na večji vpliv združenega dela pri odločanju v Skupščini SFRJ, na večanje posamičnih pristojnosti federacije, na pomembnejšo vlogo družbenega plana Jugoslavije, na podaljšanje mandatne dobe nosilcem funkcij v Skupščini SFRJ in podobno. Ti predlogi so pogojeni s slabostmi pri uveljavljanju ustavnega koncepta federacije v praksi, zato njihov namen ni v krepitvi centralizma, temveč v doslednejšem uresničevanju ustavnega koncepta federacije in razreševanju problemov, ki so povezani z izhodom iz ekonomske krize.**

**Tovarišice in tovariši delegati!**

**V dosedanjih posvetih je bil pri tem deležen posebne pozornosti delovnih ljudi in slovenske javnosti tisti del predloga, ki se nanaša na odnose v federaciji in na organizacijo njenih organov. Tako je tudi v drugih naših socialističnih republikah in pokrajinah. Zadnja leta se namreč povsod vse bolj povečuje zanimanje delovnih ljudi za odnose v federaciji. To zanimanje se povečuje v enaki meri, kakor so se v teh odnosih začeli pojavljati tudi določeni problemi, zlasti pa še dezintegracijski procesi na raznih področjih v življenju naše federativne skupnosti in določene težave pri uresničevanju skupnih interesov naših narodov in narodnosti. Gre pa tudi za določeno vznemirjanje delovnih ljudi zaradi posamičnih unitaristično-centralističnih in separatističnih skrajnežev, ki s svojimi - tudi davnimi - nastopi skrajno subjektivistično prikazujejo veljavno ustavno ureditev in zasnovo njenega dograjevanja.**

**Vendar mislim, da izražam mnenje ogromne večine prebivalstva Socialistične republike Slovenije, pa tudi vseh ostalih republik in pokrajin v Socialistični federativni republiki Jugoslaviji, če bom rekel, da to zanimanje za odnose v federaciji izhaja predvsem iz skrbi, da se ne bi spremenila temeljna načela, na katerih je ta federacija zgrajena in da se navzlic vsem problemom in težavam, s katerimi se srečujemo, ustavni koncept naše federacije v praksi, v skupnem življenju naših narodov in narodnosti vse bolj potrjuje kot zgodovinski. Prav gotovo nedoslednosti v njegovem uresničevanju in kopičenje gospodarskihproblemov prispevajo k temu, da se občasno oglašajo nazadnjaške in reakcionarne sile s svojimi idejnimi pogledi na odnose v naši federaciji, včasih pa tudi v vrstah socialističnih sil ni jasnega pogleda na smer, v kateri gradimo Jugoslavijo kot skupno državo in socialistično samoupravno federativno skupnost enakopravnih narodov in narodnosti. Vse to je v preteklem obdobju povzročilo in še povzroča pri naših delovnih ljudeh zaskrbljenost o tem, kam gre naša federacija, pa tudi pritisk na subjektivne sile, predvsem na zvezo komunistov, na samoupravne organe, predvsem na delegatske skupščine, da odločneje in principialnejše reagirajo na nekatere skrajne pristope.**

**Upam si trditi, da vzroki za prenekatere probleme in težave v naši federaciji niso v ustavnih rešitvah in tudi z njihovo spremembo ne bodo avtomatično odpadli. Po mojem globokem prepričanju jih je že doslej obnavljal predvsem stari sistem reprodukcije materialnih odnosov, često so jih obnavljali protislovni ukrepi gospodarske in razvojne politike in na teh osnovah tudi onemogočali boljše uresničevanje temeljnih načel ustavnega koncepta federacije. Zato se je Predsedstvo SFRJ v svojem predlogu za spremembo ustave usmerilo bolj v spremembe in dograditev tistih rešitev, ki bodo omogočile hitrejšo nadaljnjo preobrazbo federacije iz državne v samoupravno demokratično skupnost delovnih ljudi in občanov ter enakopravnih narodov in narodnosti. Menim namreč, da je osrednje vprašanje odnosov v naši federaciji vprašanje razvoja samoupravljanja.**

**V zvezi s tem so prepričljiva stališča 21. seje Centralnega komiteja Zveze komunistov Jugoslavije, ki poudarjajo, da so nesprejemljive teze o manjši oziroma večji nevarnosti etatizma na katerikoli ravni družbene organiziranosti pa pravi: "Bitka za prevlado nad družbenimi sredstvi v svoji družbenopolitični skupnosti, ki jo bijejo etatistično-birokratske strukture, ki si prilaščajo pravico edinega tolmača interesov svojega naroda, republike oziroma pokrajine, posebej pa v okoliščinah, ko je presežno delo močno odtujeno od delavskega razreda in samoupravnega združenega dela, neizogibno vodi v spopad "nacionalnih kapitalov". To zavira tako uveljavitev narodov in narodnosti, kot tudi uveljavitev samoupravne narave federacije, republik in pokrajin, spodbuja spopade in rast nacionalizma, v skrajni konsekvenci pa pelje v oslabitev in razbitje Jugoslavije."**

**S tega stališča velja gledati tudi na predlagane spremembe za razširitev nekaterih pristojnosti federacije. Naj navedem samo en primer. Dajanje izrecnih ustavnih pooblastil federaciji, da določa strategijo znanstveno-tehnološkega razvoja Jugoslavije, je nujnost in potreba, ki je v skladu s temelji sistema družbenega planiranja in je sestavni del našega dolgoročnega razvoja. Pri tem pa je pomembno poudariti, da določa to strategijo Zbor republik in pokrajin Skupščine SFRJ na podlagi soglasja skupščin vseh socialističnih republik in socialističnih avtonomnih pokrajin. To pa zagotavlja, da bo strategija tudi zares skupna.**

**Pobuda, da federacija ureja skupne temelje izobraževalnega sistema, želi doseči takšno zmanjšanje razlik v ureditvi nekaj temeljnih vprašanj na tem področju, ki nikakor ne zmanjšuje Pravic socialističnih republik in socialističnih avtonomnihpokrajin, da samostojno urejajo in zagotavljajo vsebino izobraževanja. Izrecno pripominjam, da urejanje skupnih temeljev ne more biti podlaga za oblikovanje poznanih "skupnih jeder" ali podobnih teženj, ki bi zmanjševale avtonomne pravice socialističnih republik in socialističnih avtonomnih pokrajin ali ustavne svoboščine, pravice in dolžnosti človeka in občana. Predsedstvo SFRJ se je torej zavzelo le za urejanje skupnih temeljev izobraževalnega sistema in ni sprejelo nikakršnih zahtev po enotni ureditvi vsebine izobraževanja na zvezni ravni. Takšno naše stališče je posledica velikih težav, ki jih imajo otroci pri prehajanju iz šole v šolo med republikami, saj se zahteva že skoraj nostrifikacijo spričeval osnovnošolskih, da ne govorim o diplomah fakultet in visokih šol.**

**Predsedstvo SFRJ se je ob idejnopolitičnem angažiranju predsedstva Centralnega komiteja Zveze komunistov Jugoslavije ter vseh političnih in samoupravnih organov Socialistične republike Srbije in socialističnih avtonomnih pokrajin Vojvodine in Kosova dokopalo do enotno sprejetega sklepa, da je potrebno v predlogu za spremembo ustave SFRJ našteti točno opredeljene določbe, ki bi jih bilo treba brez poprejšnjega prejudiciranja oceniti skozi vsestransko obravnavo. O tem so bile konzultirane tudi vse druge republike SFRJ. Če se bo v postopku za spremembo ustave SFRJ ugotovilo, da je potrebno katero od teh ustavnih določil iz normativnega dela ustave spremeniti, Predsedstvo SFRJ meni, da je to potrebno storiti. Moram poudariti, da je ta problem zahteval ne samo veliko časa, ampak tudi veliko principialnosti in demokratičnosti v razpravah, da pa je predlog, ki je pred vami, bil sprejet soglasno.**

**Tovarišice in tovariši delegati!**

**Pri ocenjevanju vseh drugih pobud za natančnejšo določitev ali širitev pristojnosti federacije se Predsedstvo SFRJ zavzema predvsem za to, da bi s tem prispevalo k razreševanju obstoječih realnih problemov in težav v skladu z ustavo opredeljenih odnosov v federaciji. Zavedali smo se, da velja federacijo okrepiti od spodaj navzgor, predvsem s povečanjem samostojnosti in aktivnosti samoupravno organiziranih delovnih ljudi, pa tudi z zaostrovanjem odgovornosti republik in avtonomnih pokrajin, ne le za skupen jugoslovanski razvoj. Popolnoma je jasno, da krepitve učinkovitosti federacije ni mogoče uveljavljati po poti njene ponovne centralizacije.**

**Nekatera vprašanja, za katera je bilo v konzultacijah ocenjeno, da niso dovolj vsestransko osvetljena, Predsedstvo SFRJ ni vključilo v predlog, je pa svetovalo, naj jih še naprej Poglobljeno strokovno in politično proučujemo. Tako gre na primer za ustavno-pravno urejanje načina spodbujanja gospodarsko manj razvitih socialističnih republik in socialistične avtonomne pokrajine Kosovo, za deponiranje sredstev družbenopolitičnih skupnosti v narodnih bankah, in še nekatera druga.**

**Tovarišice in tovariši delegati !**

**Družbenopolitični trenutek, v katerem živimo, gospodarski položaj, razmerje se lotevamo ustavnih sprememb, so takšni, da terjajo v naslednjem obdobju kar največja posamezna in skupna prizadevanja, da bi v tvornem in demokratičnem ozračju ustvarjalno prišli do kar najboljših ustavnih rešitev.**

**To pomeni, da niso upravičene bojazni, češ, da utegnejo spremembe ustave SFRJ omogočiti popravek na stare, preživele centralistične odnose ali separatistične težnje in druge nazadnjaške procese. Odločni in enotni smo v tem, da ni razprave in dialoga o obstanku SFRJ ter o bistvenih komponentah sistema socialističnega samoupravljanja. Vse to poudarjam tudi zato, ker smo na politični sistem vselej gledali kot na revolucionarno sredstvo družbenih sprememb. Zavedamo pa se, da niti sistem ne more delovati samodejno in tudi njegove spremembe same po sebi ne spreminjajo veliko. Vsebina in smisel, tako konkretna kakor zgodovinska, je vselej odvisna tudi od določene razredne in družbene zavesti - pri nas od sil organizirane socialistične zavesti. In kar je pomembnejše - te spremembe so uresničljive s politično akcijo delavskega razreda in najširših množic delovnih ljudi, kakor pravi program Zveze komunistov Jugoslavije, saj zato nikakor niso dovolj le norme. Brez te akcije v realnem življenju ne bo resničnih sprememb. Vsi dejavniki socialističnega napredka naše materialne proizvajalne sile in na njih zasnovana prevladujoča demokratična zavest naše družbe, so se tolikanj razvili, da ni le popolnoma nesprejemljivo vsakršno razmišljanje o morebitni restavraciji preživelih in odpravljenih družbenoekonomskih odnosov in političnih oblik, temveč so naši ljudje tudi čedalje manj tolerantni za neodločnosti v razvoju socialističnega samoupravljanja, za zastoje v preobrazbi naše družbe k asociaciji svobodnih proizvajalcev, kakor je zapisano v programu ZKJ in v temeljnih načelih ustave SFRJ.**

**Hkrati s podporo in soglasjem o ciljih, smereh in bistveni vsebini nakazanih sprememb pričakuje Predsedstvo SFRJ tudi kritični in ustvarjalni prispevek k našemu skupnemu delu, s čimer se bo okrepila kohezija jugoslovanske skupnosti v celoti na samoupravni podlagi in ob upoštevanju enakopravnosti narodov in narodnosti Jugoslavije.**

**Slednjič je zelo pomembno, da je prišel čas, ko mora zmagati zavest o omejenih možnostih za spreminjanje razmer in odnosov z normativnimi spremembami ter o velikih neizrabljenih možnostih za njihovo spreminjanje s subjektivno akcijo organiziranih socialističnih sil, ob vodilni vlogi ZKJ. Pomembna odgovornost teh sil je tudi, da se razprave o spremembi ustave ne spremenijo v neplodno prepiranje med nosilci različnih skrajnih pogledov, ki nimajo nobene možnosti, da bi dobili širšo podporo delovnih ljudi, temveč morajo prispevati k izenačevanju pogledov na pomen in smer prizadevanj za izhod iz gospodarske in širše družbene krize ter za naš hitrejši demokratični razvoj. Zato bi morali obdobje pred nami izrabiti za spodbujanje še večjega medsebojnega zaupanja in razumevanja v naši večnacionalni skupnosti enakopravnih narodov in narodnosti. Nezaupanje, nihilistična stališča, aprioristično nesprejemanje zahtev drugih okolij in iskanje krivcev izključno na drugi strani, lahko samo poglobijo krizo v delovanju našega sistema in nikakor ne morejo prispevati k demokratičnemu, naprednemu in načelnemu razčiščevanju protislovij v našem razvoju. Vsa ta opozorila na te skrajne pristope v razpravi niso mišljena kot njeno omejevanje, temveč kot poziv k resnično demokratični, poglobljeni, argumentirani inodgovorni razpravi, ki bo prispevala k hitrejšemu izhodu iz kriznih razmer, v katerih smo.**

**Ustavne spremembe moramo sprejeti samo kot del skupnih družbenih prizadevanj, da presežemo krizne pojave v družbi in ne gre jim pripisovati odrešilnega pomena in s tem pogrevati iluzije o normativni vsemoči. Vendar pa ne moremo podcenjevati pomena nujnih normativnih sprememb, jih označevati kot kozmetiko in podobno, saj bodo le-te vendarle zagotovile oziroma spodbudile globoko spreminjanje družbene prakse in učinkovitejše delovanje ekonomskega in političnega sistema na samoupravnih in federativnih osnovah.**

**Tovarišice in tovariši delegati!**

**Samo z aktivno in široko udeležbo delovnih ljudi lahko v nadaljnjem postopku za sprejem ustavnih sprememb najdemo rešitve za hitrejši materialni in družbeni razvoj, za večjo notranjo trdnost in še zanesljivejši mednarodni položaj naše skupnosti. V revolucionarnem reševanju današnjih protislovij je naša temeljna opora ustvarjalnost našega delovnega človeka. Vse drugo, kar bi kdorkoli ponudil kot zamenjavo za to, sodi v področje ideoloških utopij in političnih fantazij. Iščemo takšne rešitve za dograditev ustave, ki bodo spodbujale delo in ustvarjalnost v družbi, kajti samo to je pomembno za premagovanje sedanjih problemov in ozračja, v katerem se premalo in neustrezno uveljavlja in vrednoti znanje in delo.**

**Tovarišice in tovariši delegati!**

**Predlagam vam, da sprejmete predlog, da se začne postopek za spremembo ustave SFRJ. Hvala.**

**PREDSEDUJOČA VALERIJA ŠKERBEC:**

**Tovarišu Dolancu se zahvaljujem.**

**Besedo ima tovariš Miran Potrč.**

**MIRAN POTRČ:**

**Tovarišice in tovariši delegati!**

**Vsi trije zbori Skupščine SR Slovenije so na seji 18. februarja letos izvolili skupino delegatov vseh treh zborov za pripravo stališč Skupščine SR Slovenije k predlogu Predsedstva SFRJ, da se začne postopek za spremembe ustave SFRJ.**

**Skupina delegatov vam je za današnjo sejo pisno posredovala :**

* **- predlog odloka o soglasju k predlogu Predsedstva SFRJ, da se začne postopek za spremembo ustave SFRJ;**
* **- in osnutek stališč, ki naj bi jih Skupščina SR Slovenije sprejela ob obravnavi predloga, da se začne postopek za spremembo ustave.**

**Oba dokumenta je delegatska skupina oblikovala na seji 10. marca letos.**

**Tovarišice in tovariši! Zvezni zbor Skupščine SFRJ je nа seji 11. februarja 1987 poslušal uvodno obrazložitev člana Predsedstva SFRJ, tovariša Hamdija Pozderca k predlogu, da se začne postopek za spremembe ustave SFRJ ter pozval skupščine vseh socialističnihrepublik in socialističnih avtonomnih pokrajin, da se v skladu s 400. členom Ustave SFRJ do 20. marca izjasnijo, ali se s takim predlogom strinjajo. Predlog Predsedstva SFRJ je bil 12. februarja v celoti objavljen v sredstvih javnega obveščanja. Predsedstvo RK ZSDL je istega dne sprejelo sklep, da skupaj z medobčinskimi sveti SZDL organizira regijske posvete o tem predlogu. Med drugim je poudarilo, naj bi na posvetih presodili cilje ustavnih sprememb in se pripravili za javno razpravo ob osnutku sprememb in dopolnitev ustave. Posveti naj bi tudi prispevali k temu, da bi evidentirali morebitne sugestije, ki bi še bolj jasno konkretizirale posamezne usmeritve in nakazale možne alternativne rešitve v primerih, ko usmeritve predloga niso povsem opredeljene, ali dopuščajo takšno možnost. S sklepi Predsedstva se je v okviru SZDL Slovenije pričela razprava o predlogu Predsedstva SFRJ, da se začne postopek za ustavne spremembe.**

**V času do 20. februarja je bilo trinajst regijskih posvetov. V predstavitvi in oceni predlogov so aktivno sodelovala vsa sredstva javnega obveščanja in v njih tudi mnogi občani s svojimi vprašanji, mnenji ali predlogi. Posebno razpravo so skupno organizirali Marksistični center in CK ZK Slovenije, Društvo za ustavno pravo Slovenije in Pravna fakulteta Univerze Edvarda Kardelja v Ljubljani. O predlogu je razpravljalo Predsedstvo CK ZK Slovenije. Predsedstvo RK SZDL je na svoji seji 12. marca 1987 obravnavalo informacijo o regijskih posvetih ter sprejelo svoja stališča in usmeritve. Po seji Predsedstva RK SZDL je javno razpravo o predlogu ustavnih sprememb 16. marca 1987 v Cankarjevem domu organiziralo tudi Društvo slovenskih pisateljev.**

**Z razpravo v SZDL Slovenije se je pričela o predlogu Predsedstva SFRJ tudi delegatska razprava. Po dogovoru s podpredsednikoma in predsedniki zborov sem 13. februarja 1987 pisal vsem predsednikom skupščin in predsednikom posebnih družbenopolitičnih skupnosti. Sporočil sem jim, da bodo zbori Skupščine SR Slovenije o predlogu razpravljali 18. marca in jim priporočil, da v okviru svojih pristojnosti omogočijo, da se razprava o predlogu opravi vsaj v skupinah delegatov, po možnosti v najširši sestavi in ob sodelovanju predstavnikov frontne SZDL, če ni možno tudi na zborih občinskih skupščin in skupščin posebnih družbenopolitičnih skupnosti, z ustreznim poudarkom javnosti teh razprav. V pismu sem poudaril, da razprava o predlogu Predsedstva SFRJ predstavlja začetek razprav o ustavnih spremembah in je zato prav, da jo izkoristimo tudi za ocene o tem, katera vprašanja kaže še posebej temeljito proučiti, kakšne cilje morajo zagotoviti posamezne normativne rešitve, pa tudi, katere rešitve bi bile neustrezne in v nasprotju s temeljnimi cilji sprememb. Hkrati sem jih obvestil, da nameravamo ta del razprave v Skupščini SR Slovenije posebej proučiti in glavne ugotovitve strniti v poseben sklep. Zato sem jih prosil, da poskušajo zagotoviti, da nam občinske skupščine in skupine delegatov pomembne ugotovitve in opozorila pravočasno posredujejo. To so mnogi tudi storili. O predlogu Predsedstva SFRJ so, razen Komisije za mednarodne odnose in Komisije za narodnosti, razpravljala vsa delovna telesa zborov in skupščine - skupaj 20 delovnih teles. Dobili smo obvestila, da je o predlogu razpravljalo 11 občinskih skupščin ter Skupščini mesta Ljubljane in Maribora. Obvestila o razpravah v skupinahdelegatov nismo dobili le iz 16 občin, kar pa seveda ne pomeni, da tudi tukaj skupine niso razpravljale.**

**V dosedanjih razpravah je sodelovalo najmanj 4.000 delegatov, izvoljenih v vseh dejavnostih združenega dela in v krajevnih skupnostih. Pri tem seveda ne upoštevamo, koliko razgovorov so za pripravo sej ti delegati opravili v temeljnih samoupravnih okoljih.**

**Delegatska razprava in razprava v okviru SZDL Slovenije je delegatski skupini omogočila, da svoje predloge oblikuje na podlagi stališč, mnenj in predlogov delegatov. Razprava omogoča tudi vam, tovarišice in tovariši delegati, da se boste lahko o pripravljenih predlogih odločali na podlagi sprejetih usmeritev. K temu bo gotovo pomagala tudi uvodna obrazložitev, ki jo je dal član Predsedstva SFRJ, tovariš Stane Dolanc.**

**Tovarišice in tovariši delegati! Predsedstvo RK SZDL nas je obvestilo, da podpira izhodišča in namen predloga, da se začne postopek za spremembe ustave SFRJ. Predlog so izrecno podprla vsa delovna telesa zborov in skupščine, ki so o njem razpravljala. Predlog so podprle vse občinske skupščine in obe mestni skupščini in, razen dveh, izrecno tudi vse skupine delegatov za delegiranje delegatov v Zbor združenega dela in Zbor občin, od katerih smo doslej dobili obvestila.**

**Delegatska skupina zato meni, da je na podlagi teh opredelitev dolžna predlagati, da Skupščina SR Slovenije sprejme odlok o soglasju k predlogu Predsedstva SFRJ, da se začne postopek za spremembe ustave SFRJ.**

**Delegatsko skupino od tega prepričanja ni moglo odvrniti pismo z naslovom "Povzetek javne razprave o predlogu ustavnih sprememb", ki ga je 16. marca 1987 organiziralo Društvo pisateljev Slovenije. S tem pismom je bila delegatska skupina v celoti seznanjena na današnji seji. V njem je namreč, s podpisom predsednika Društva pisateljev Slovenije Rudija Šelige, med drugim zapisalo - citiram: "da se velika večina od 28 razpravljavcev na prizadet in argumentiran način ni strinjala s predloženimi spremembami ustave, ki jih je predložilo Predsedstvo SFRJ, predvsem zaradi centralističnih in unitarističnih tendenc ponujenih sprememb." V tem povzetku je tudi izražena želja, spet citiram: "da bo razprava v Cankarjevem domu imela odmev v Skupščini, ko bo ta razpravljala o spremembah ustave." Razlog, da delegatska skupina ne spreminja svojega predloga, ni samo ta, da ima stališča Predsedstva RK SZDL, ki podpira izhodišča in namen predloga, da se začne postopek za spremembe ustave SFRJ, Društvo pisateljev Slovenije pa je kolektivni član SZDL. Svojega stališča ne spreminja predvsem zato, ker smisel predloga Predsedstva SFRJ, kot je razviden iz utemeljitve, ne dovoljuje tolmačenja, da gre za centralistične in unitaristične tendence. V nadaljnjem delu, še posebej v javni razpravi o osnutku amandmajev pa seveda ni mogoče izključiti, da bo prišlo tudi do takšnih teženj in zahtev. Stvar politične doslednosti in strokovne argumentacije v tej delegatski razpravi pa je, da se te težnje kot takšne tudiopredeli, opozori na njihovo neskladnost tako s predlogom Predsedstva SFRJ, kot tudi s temeljnimi načeli ustave in zavrne njihovo uveljavitev. To bo na koncu mogoče in potrebno storiti tudi na zasedanju zborov te skupščine, ko bo v postopku predloga za spreminjanje ustave odločala o soglasju.**

**Delegatska skupina pa je sicer vsa pomembnejša opozorila iz delegatske in javne razprave strnila v posebna stališča.**

**Zato tovarišice in tovariši delegati predlagam, da predlog odloka o soglasju k predlogu Predsedstva SFRJ, da se začne postopek za spremembe ustave SFRJ, sprejmete.**

**Delegatska skupina je ocenila razprave na regijskih posvetih v okviru SZDL, poročila delovnih teles in zborov Skupščine SR Slovenije ter prispela pisna poročila s sej občinskih skupščin in skupin delegatov. Ugotovila je, da je bilo v zavzeti razpravi nesporno ugotovljeno:**

* **- da izhodišča in cilji ustavnih sprememb, da se ne spreminjajo temeljna načela ustave, predstavljajo temeljni kriterij za konkretno delo na ustavnih amandmajih in kriterijih za presojo skladnosti rešitev v normativnem delu, kakor tudi kriterij za dokončno presojo pripravljenega predloga,**
* **- in da je perspektiva razvoja slovenskega naroda in delavskega razreda Slovenije le v nadaljnji krepitvi sistema socialističnega samoupravljanja ter v federativni ureditvi Jugoslavije, v kateri bo slovenski narod lahko uveljavljal svoje interese za obstoj in nadaljnji razvoj ter hkrati z drugimi narodi in narodnostmi tudi skupne interese ter skupno odgovornost za razvoj Jugoslavije kot celote.**

**Delegatska skupina meni, da so te opredelitve podlaga in sestavni del soglasja, ki je bilo v razpravi dano predlogu Predsedstva SFRJ za spremembe ustave SFRJ.**

**Meni tudi, da je utemeljeno opozorilo iz razprave, da moramo spreminjati tudi prakso in naše vsakodnevno ravnanje, ne pa le ustavne norme. To, v vseh razpravah poudarjeno prepričanje, je dokaz trdne odločenosti, da z boljšim delom, uveljavljanjem samoupravljanja, nadaljnjim razvojem demokratičnih političnih odnosov in z večjo doslednostjo pri spoštovanju dogovorjenih družbenih usmeritev uspešneje presegamo vsakodnevne težave in uresničujemo naše razvojne cilje.**

**Delegatska skupina tudi meni, da je potrebno v stališčih skupščine povzeti najpomembnejša konkretna opozorila k posameznim predlogom rešitev. Ta se nanašajo na ugotavljanje izjemnega dohodka, urejanje družbenoekonomskih odnosov v velikih tehnično-tehnoloških sistemih, zemljiški maksimum, delegiranje in volitve, oblikovanje splošnih bilanc za financiranje splošnih in skupnih družbenih potreb, razširjanje pristojnosti federacije, posebej kar zadeva enotne osnove davčnega sistema ter skupne temelje sistema vzgoje in izobraževanja, odločanje v Zboru republik in pokrajin na podlagi soglasja in spreminjanja pristojnosti obeh zborov Skupščine SFRJ, kakor tudi na ustavnost in zakonitost, zvezno sodišče, zveznega javnega tožilca ter ustavno sodišče Jugoslavije.**

**Podrobnejše opredelitve do teh vprašanj so oblikovane v osnutku stališč in jih ne bi ponavljal.**

**Predlagam, da predložena stališča na podlagi dodatnih pobud in na predlog dogovora z današnje skupne seje dopolnimo le tako, da se v 5. točki na strani 3 besede: "podpira predlog" nadomesti z besedami: "soglaša, da se prouči predloge".**

**Predlagam, da o tako dopolnjenih stališčih razpravljate in jih sprejmete.**

**Končno predlagam, da zbori Skupščine SR Slovenije sprejmejo še poseben sklep, s katerim naj zadolžijo delegate v Zveznem zboru in člane ustavne komisije, da pri nadaljnjem delu pri spremembah ustave upoštevajo tudi današnjo razpravo ter druge predloge, ki so bili doslej oblikovani v javni razpravi.**

**Tovarišice in tovariši delegati! Pomembno in odgovorno delo pri oblikovanju predlogov za spremembe in dopolnitve ustave, pri argumentiranem ocenjevanju različnih možnih rešitev ter pri zagotavljanju pogojev, da bo sprejem ustavnih amandmajev izraz demokratične volje velike večine delovnih ljudi in občanov, nas šele čaka. Zato predlagam, da zadolžite Komisijo za ustavna vprašanja, ki je danes predlagana v izvolitev, da organizira svoje delo tako, da bi bile vse te naloge lahko kvalitetno opravljene.**

**PREDSEDUJOČA VALERIJA ŠKERBEC:**

**Zahvaljujem se tovarišu Potrču. Začenjam razpravo o predlogu Predsedstva SFRJ, da se začne postopek za spremembo ustave SFRJ ter o predlogu odloka o soglasju ter o osnutku in dopolnitvi osnutka stališč, ki jih je predlagala skupina delegatov. Delegati ste se na svojih sejah že prijavili k razpravi.**

**Prva razpravljavka je tovarišica Nuša Kerševan, delegatka v Zboru občin.**

**NUŠA KERŠEVAN:**

**Tovarišica predsedujoča, tovarišice in tovariši delegati!**

**Skupščina mesta Ljubljane in Skupščine ljubljanskih občin so dale soglasje k predlogu Predsedstva SFR Jugoslavije, da se začne postopek za spremembo ustave SFR Jugoslavije. Prav tako so se opredelile tudi razširjene skupine delegatov za delegiranje v zbore Skupščine SR Slovenije in pa posveti, ki jih je organizirala Mestna konferenca Socialistične zveze in nekatere občinske konference Socialistične zveze v Ljubljani.**

**Zato se lahko tudi opredelim in strinjam s predlogom odloka, ki je predložen za današnjo sejo in z osnutkom stališč, ki so nam bila predložena skupaj z dopolnitvijo za današnjo sejo. Prav tako pa se tudi v celoti strinjam z uvodnimi besedami člana Predsedstva SFR Jugoslavije tovariša Dolanca in z uvodom predsednika Skupščine SR Slovenije tovariša Potrča. Želim pa posredovati nekaj mnenj, ki so bila izrečena v razpravah v Ljubljani in se nanašajo predvsem na utrjevanje temeljev družbenopolitičnega sistema. Delegati smo se strinjali z izhodiščem, da se nespreminjajo temeljna načela ustave SFR Jugoslavije, pri tem pa je bilo posebej poudarjeno, da začenjamo postopek sprememb v izredno težkem času našega celotnega družbenoekonomskega razvoja, ki zahteva polno in odgovorno angažiranje vseh delovnih ljudi in občanov, njihovih sposobnosti, znanja in volje, da presežemo zastoje in krize v razvoju in da ustvarimo pogoje, v katerih bomo razvijali ustvarjalnost posameznika in družbe v skladu z zahtevami in potrebami sedanjega časa in naše prihodnosti. Čas ne dovoljuje, da za tako aktivnost čakamo na spremembe v normativnem delu ustave, temveč zahteva doslednost pri uresničevanju njenih temeljnih načel in ob tem odgovorno delo pri pripravi sprememb in dopolnitev normativnega dela ustave Jugoslavije in ustav socialističnih republik in pokrajin ter sistemskih zakonov, kar bo dolgoročno zagotavljalo dosledno izpeljavo teh temeljnih načel.**

**Vsi se zavedamo, da nas čaka trdo delo, ki ga bomo morali opraviti umirjeno, temeljito in z odgovorno obravnavo vsake pobude in argumenta, ki bo predlagan v tem smislu in v demokratični razpravi, pa tudi v borbi mnenj, kar pa zahteva visoko stopnjo odgovornosti, medsebojnega zaupanja in spoštovanja. Prav tako pa tudi upoštevanja in zavedanja, da socialistično samoupravljanje v vseh okoljih in na vseh nivojih v svojih idejnih in ustavnih opredelitvah predpostavlja visoko stopnjo medsebojne odvisnosti, samostojnosti in enotnosti ter odgovornosti za lasten in skupen razvoj v Socialistični federativni republiki Jugoslaviji.**

**Poudarjena je bila tudi nujnost racionalizacije in večje učinkovitosti samoupravnega odločanja v organizacijah združenega dela za zagotavljanje boljšega gospodarjenja s sredstvi v družbeni lasti, z obveznostjo njihovega povečanja ne le v svojem interesu, temveč tudi v interesu celotnega delavskega razreda in naše socialistične družbe, še posebej zaradi nujnosti hitrejšega tehnološkega razvoja in hitrejšega preseganja dosedanjega zaostajanja in nedoslednega uresničevanja sprejetih razvojnih programov.**

**Posebej je bilo tudi poudarjeno področje delovanja komunalnega sistema in ustavnopravnega položaja občine ter mesta kot posebne družbenopolitične skupnosti. Tako kritična analiza funkcioniranja političnega sistema socialističnega samoupravljanja kot javna razprava o njej sta na to področje opozorili posebej z vidika uveljavljanja občine kot samoupravne in osnovne družbenopolitične skupnosti, v kateri je potrebno v večji meri uresničiti pospeševanje učinkovitejšega samoupravnega sporazumevanja in dogovarjanja delovnih ljudi in njihovih samoupravnih organizacij na vseh področjih življenja in dela za zagotavljanje višje kvalitete življenja in dela.**

**Zato menim, da je potrebno razdelati opredelitve v 8. točki predloga Predsedstva SFR Jugoslavije v pripravi sprememb in dopolnitev ustave. Istočasno pa bo potrebno ustavnopravno vlogo občine ter njene pravice in dolžnosti ustrezno upoštevati tudi v sistemski zakonodaji. Pri tem mislim predvsem na njeno pravico in seveda odgovornost urejanja družbenoekonomskih odnosov na področju skupne in splošne porabe, kjer tudi zaradi sedanjega stanja v gospodarstvu in družbi postaja dejanska vloga občine vse manjša.**

**V nadaljnji razdelavi komunalnega sistema bo potrebno oceniti in opredeliti tudi samoupravno integrativno funkcijo občine ter njene obveznosti in pravice za usklajevanje potreb in interesov ter možnosti na različnih področjih družbenega življenja in seveda tudi odpraviti zapiranja, kjer ta še obstajajo.**

**Pri tem je bila ponovljena ugotovitev iz javne razprave o kritični analizi, da v njej ni bil obdelan položaj funkcioniranja in perspektive nadaljnjega razvoja mest kot posebnih družbenopolitičnih skupnosti in skupnosti občin, ne le kot prostorskih, temveč predvsem kot gospodarskih in družbenih skupnosti s posebnimi problemi in nalogami.**

**To ne bo mogoče in tudi ni potrebno upoštevati pri spremembah in dopolnitvah zvezne ustave; potrebno pa bi bilo posvetiti odgovarjajočo pozornost temu področju razvoja komunalnega sistema ob predvidenih spremembah in dopolnitvah republiške ustave, kar pa je tudi v skladu s sedanjimi določili 119. člena zvezne ustave. Hvala.**

**PREDSEDUJOČA VALERIJA ŠKERBEC:**

**Hvala, tovarišica Nuša. Besedo ima Janko Blas, delegat v Zboru združenega dela, pripravi naj se Ciril Baškovič!**

**JANKO BLAS:**

**Tovarišica predsednica, tovarišice in tovariši delegati! Delegacija iz Gospodarskega področja Posavja za delegiranje delegatov v Zbor združenega dela Skupščine SR Slovenije je po predlogu Predsedstva SFR Jugoslavije, da se začne postopek za spremembo ustave SFRJ, sprejela naslednje stališče.**

**Po štirinajstih letih obstoja in nenehnega uresničevanja ustave smo danes pred novimi spremembami ustave, za katere pravimo, da niso le kozmetične. Mislimo, da to res ne bi smeli biti kozmetični popravki, temveč temeljite spremembe vsega tistega, kar na doseženi razvojni stopnji pomeni oviro za izhod iz krize in hitrejši razvoj.**

**V praksi se nam dejansko vedno bolj oži prostor za samoupravno odločanje, namesto da bi se po štirinajstih letih vse bolj širil. Samoupravljanje smo zaprli v okovje norm. Zato ni neupravičena bojazen pred še večjim stopnjevanjem razvoja birokracije, ki je v dosedanjem uresničevanju ustave postopoma, a zanesljivo prevzela odločanje v svoje roke, namesto da bi zagotavljala le tehnični del delovnega sistema.**

**Ne sme se zgoditi, da bi sicer prikrito, z vsem okrasjem samoupravnega besednjaka prihajalo le do razporejanja oziroma prehajanja pristojnosti in moči iz enega dela birokratskih struktur na druge - republiške, zvezne in obratno.**

**V tem smislu je potrebno biti posebej občutljiv do rešitev v tistem delu sprememb ustave, ki se nanašajo na pravice in dolžnosti federacije - od urejanja skupnih temeljev sistema izobraževanja skozi drugačne opredelitve namenov do zloglasnih jeder do urejanja enotnih temeljev organiziranosti delovanja in samoupravnih družbenoekonomskih odnosov na področju, na katerih obstaja enotnost, tehnično - tehnološkega sistema in so pomembna za vso državo. V tem primeru je treba dodati še to, da je lahko pojem skupni temelj urejanja - in tako dalje - zelo raztegljiv, tako da pri njegovi uresničitvi pridemo celo do enotnegajugoslovanskega jezika, kot kaže zadnji primer v železniškem gospodarstvu.**

**V takšnem primeru nam tudi Zbor združenega dela na zvezni ravni ne more nič pomagati, saj bi dobili le še zbor več, ki bi izkazoval svojo nemoč. Če pa imamo namen dejansko krepiti celotno združeno delo v celotnem sistemu, pa je tudi zvezni Zbor združenega dela odveč. Samoumevno je, da zgolj obstoj Zbora združenega dela na zveznem nivoju ne more zagotoviti enotnega jugoslovanskega trga in vsega ostalega, kar lahko zagotovi le delo in življenje pod pritiskom ekonomske logike z vgrajeno znosno mero vzajemnosti in solidarnosti.**

**Zato pa v združenem delu podpiramo vse tiste predloge, ki bodo omogočali hitrejši razvoj proizvajalnih sil in odpravljanje etatističnega poseganja ter normativnega urejanja družbenoekonomskih odnosov.**

**V zvezi z uveljavitvijo družbenolastninskih odnosov v združenem delu ter družbi kot celoti pa menimo, da moramo vgraditi ustrezne ekonomske mehanizme za racionalno, gospodarno in odgovorno ravnanje z družbeno lastnino, tako na mikro kot na makro nivoju. Z uresničitvijo teh zahtevkov bi bili verjetno v veliki meri odpravljeni vzroki, ki generirajo gospodarsko krizo in ki se v končni fazi kažejo v medrepubliških nerazumevanjih, prepirih, očitkih, pa tudi v razmerah med ljudmi, kakršne so danes. Iz tega sledi, da naša delegacija podpira uvodni govor tovariša Staneta Dolanca, člana Predsedstva SFR Jugoslavije in govor predsednika Skupščine SR Slovenije, tovariša Mirana Potrča. Hvala lepa.**

**PREDSEDUJOČA VALERIJA ŠKERBEC:**

**Hvala. Besedo ima tovariš Ciril Baškovič, delegat v Družbenopolitičnem zboru. Pripravi naj se Tone Anderlič.**

**CIRIL BAŠKOVIČ:**

**Spoštovani! Kriza, v kateri se nahajamo, upravičeno naplavlja vprašanje sprožanja ustavnih sprememb, ampak le toliko, kolikor imajo te moč vplivati na spreminjanje prakse. Morda bo ilustracija, ki se je bom poslužil, prehuda, a jo povzemam iz javnega življenja.**

**Sedanja stihijska in protislovij polna praksa sproža razmisleke v posameznih delih jugoslovanske skupnosti, kako skupnost preurediti, kako preurediti dejanske razmere tako, da bodo interesi in aspiracije teh delov imeli bolj gotove perspektive. Dejansko, da v delih družbenega telesa začenjajo razmišljati ali vej reti, da se jim perspektive kažejo bolj zanesljive s pridobitvijo prevladujočega položaja v skupnosti ali pa celo z izstopanjem iz nje, je skrajni znak, da je treba preučiti, kako realno spremeniti krizo iz zastoja v razvojni prevoj. Kajti samo z usklajenim razvojem bo mogoče vzpostavljati predpostavke, da bo vsak del skupnosti lažje dosegel svoje interese prav v tej skupnosti, torej skupaj z drugimi v lasten in skupen prid in ne nа račun drugih.**

**Zato menim, da je samo z vidika realnega odgovora na stanje stvari - torej pospešenega družbenega in zlasti ekonomskega razvoja - smiselno pristopati k ustavnim spremembam znamero, naj bodo podlaga in pospeševalke razvojnega preseganja sedanjih protislovij in blokad. Sicer niso smiselne.**

**Rdeča nit ustavnih sprememb mora biti strategija inovacijske družbe, sposobne razvijati in izkoristiti zmogljivosti uma in rok, da najdejo takšne praktične odgovore na spreminjanje okolja, ki bodo zagotavljali pospešeno vstopanje v družbo materialno in duhovno bogatih ljudi, v družbo, v kateri bodo razlike razumeli kot bogastvo in primerjalno prednost, ne pa kot izgovor za subjektivno neučinkovitost in nekakšno razvojno kritičnost zgodovine.**

**Prav v deželi, ki ima priložnost iz svoje na videz šibke točke narediti razvojno in civilizacijsko prednost, moramo pri spreminjanju osnovnega konstitutivnega akta - ustave upoštevati vsaj dve temeljni točki, ki terjata veliko jasnejši poudarek, kot je bil doslej predložen, poudarek v tem smislu, da sta osrednji prvini razvojno-inovacijske sposobnosti družbe. Ti točki sta samoupravno podjetništvo in načelo komplementarne deregulacije. O prvem ne bom govoril, ker je izraz relativno poznan in se predvidene spremembe k temu vsaj deloma primikajo, o drugem načelu pa nekaj stavkov.**

**Načelo predstavlja preizkusni kamen smiselnosti sprememb. Deregulacija pomeni povečanje avtonomije osnovnih asociacij ljudi - zlasti v združenem delu, povečanje njihovih pristojnosti, samostojnosti tako v notranjem organiziranju upravljanja in poslovno-produkcijskih procesov, kakor tudi glede njihovega medsebojnega sodelovanja ter povezovanja na podlagi tržne informacije in interesno pogojenega združevanja. Po drugi strani to isto načelo deregulacije nalaga avtonomnim asociacijam - naj gre za samoupravna podjetja ali druge vrste organizacij in skupnosti veliko večjo odgovornost za posledice lastnega ravnanja in delovanja, zlasti pri uporabi družbenih sredstev, in omejuje ali ukinja prenos te odgovornosti na račun drugih. Ta je dopusten le, če se tako sami med seboj dogovorijo, vsakokrat pa v svojem posebnem in skupnem interesu.**

**Komplementarnost v tej sintagmi pa opozarja na zavestni pristanek na različno globino in hitrost deregulacije, v skladu s specifičnimi značilnostmi različnih delov Jugoslavije in združenega dela.**

**Vsakdo naj nosi odgovornost, da maksimalno izkoristi lastne danosti za razvojno uspešnost, seveda ne na račun drugega, pač pa v lastno in skupno korist. To se ujema tudi z osnovnim načelom gospodarjenja z družbenim kapitalom in pomeni, da bi zavestno pristali na maksimalno uporabo vsakršnih primerjalnih prednosti, ki so različne v različnih predelih te dežele, in vseh ustvarjalnih moči, kakor je kje najbolj možno, njihova skupna vsota pa gre v korist cele Jugoslavije. V ponazoritev dam samo droben primer. Slovenska stopnja razvitosti na primer ne prenese več, da imamo zaradi zveznih predpisov in ukrepov zavezane roke pri razpolaganju s sredstvi za izvajanje nekaterih ključnih reprodukcijskih programov, ki sicer potekajo na področjih tako imenovane skupne in splošne porabe. Proces komplementarne deregulacije terja uravnoteženje v strokovno in interesno dogovorjeni opredelitvi skupnih - in v določeni meri tudi enotnih - okvirjev delovanja delov sicer raznolike skupnosti - torej Jugoslavije -in v tem okviru terja tudi jasno določitev vloge zvezne države. Ta naj ima precej manj pristojnosti kot sedaj, a te zato veliko bolj avtoritativne.**

**Nekaj predlog za konkretne spremembe je že mogoče razvrstiti okoli omenjene rdeče niti, toda bolje bi bilo, da skušamo čimprej doseči soglasje, da imajo namen podpreti spreminjanje naše družbe v inovativno družbo, ki temelji na samoupravnem podjetništvu in uveljavlja komplementarno deregulacijo sistema kot osnovni ustavni princip in da šele nato pristopamo k tvorjenju konkretnih predlogov, k njihovem tehtanju, kaj lahko pomenijo v okviru skupne rezultante z navedenega izhodišča.**

**Trdno sem prepričan, da je to edina razvojna produktivna pot v prid vsej Jugoslaviji in vsaki njeni skupnosti posebej. Brez tega pa ni trdne Jugoslavije s trdno socialistično samoupravno perspektivo.**

**Če se je že treba opredeliti, potem podpiram predlog za začetek postopka za spreminjanje ustave, ne bo pa mogoče pristati na drugačne spremembe kot na tiste, ki bodo konstituirale že omenjeno rdečo nit. Tako veleva odgovornost za prihodnost Slovenije, za prihodnost vsakršnega drugega dela Jugoslavije in Jugoslavije kot celote. Hvala lepa.**

**PREDSEDUJOČA VALERIJA ŠKERBEC:**

**Hvala, tovariš Baškovič. Besedo ima tovariš Tone Anderlič, delegat v Družbenopolitičnem zboru. Pripravi naj se Jože Antolin.**

**TONE ANDERLIČ:**

**Razprava v okviru Zveze socialistične**

**mladine Slovenije je podprla predlog Predsedstva Socialistične federativne republike Jugoslavije za začetek postopka za spremembo ustave Socialistične federativne republike Jugoslavije. Zlasti je poudarjen pomen izhodišč v preambuli predloga ter opredelitev, da se ne spreminja temeljnih načel ustave. Pri tem Pa je ugotovljena določena neskladnost med uvodnimi obrazložitvami in konkretnimi predlaganimi rešitvami predlogov Predsedstva .**

**Bistvo neskladja se kaže med sicer protietatistično naravnano obrazložitvijo in v tej smeri skromnim dometom konkretnih predlogov in usmeritev. Predlogi, da se omeji možnost Predpisovanja obveznega združevanja sredstev, omejitev možnosti, da družbenopolitične skupnosti ustanavljajo organizacije Združenega dela, omejitev zakonskega ustanavljanja samoupravnih interesnih skupnosti, kot tudi razdelava krepitve vloge delavskega sveta in uveljavljanje vpliva združenega dela v delegatsko- skupščinskem sistemu, predstavljajo dejansko omejevanje države in možnosti omejevanja politične dominacije na teh točkah, vendar ti predlogi ne posegajo bistveno v ključno polje etatizma v politično dominacijo nad pogoji proizvodnje in sredstvi razširjene reprodukcije. Razmerje med pooblastili centrov politične moči in združenim delom v bistvu ostaja nespremenjeno, vprašanja deetatizacije ostajajo brez primernega dogovora, na kar kažejo tudi močni poudarki na učinkovitost kot temeljne vrednosti Sodobne organizacije oblasti. To je učinkovitost, ki se naslanja na tehnično racionalnost in uveljavlja predvsem tehnična merila in ne družbena. Vprašanje interesnih vidikov odločanja se takozamenja s tehničnimi. V tem se ne kaže toliko, do kod sega območje teoretskih moči ali do kod sežejo rezultati voluntarizma, ampak se predvsem kažejo rezultati stvarnih družbenih odnosov in oblik zavesti, ki postaja pomemben materialni dejavnik v oblikovanju politične super strukture. Le tako je mogoče razumeti, da se v istem celovitem predlogu, na primer pri samoupravnem združevanju dela in sredstev, uveljavlja enakopravnost ekonomskih subjektov in koncept tržnega gospodarstva, v predlogu za obdavčenje izjemnega dohodka pa se to ovrže in se uveljavi etatistični koncept in svojevrsten privilegiran položaj za gospodarske subjekte v skupnih programih.**

**Dejansko težnjo po spremembi razmerij med centri politične moči odkriva predlog za začasno uporabo zveznega zakona v primeru, da je republiški oziroma pokrajinski zakon v nasprotju z zveznim zakonom. Taka rešitev v bistvu pomeni, da bi v tem primeru suspendirali suverenost republik, ki pa je eno od temeljnih načel ustave. Realnost centralističnih teženj v družbi zahteva, da se odpravijo nejasnosti in natančneje definirajo predlagane razširitve pristojnosti federacije, ko naj le-ta določa temelje davčnega sistema, pravosodnega sistema in temelje nekaterih drugih področij.**

**Zlasti je potrebno razmejiti temelje teh sistemov od vsebine, ki naj ostane v pristojnosti republik oziroma pokrajin. Uveljavljanje močno izražene težnje po širjenju področja družbenih odnosov, ki naj se urejajo na ravni federacije, utemeljuje bojazen, da bi to lahko - glede na različne teoretske, ideološke in politične poglede ter sodno prakso - v primeru krepitve pristojnosti zveznega javnega tožilca pripeljalo do neupravičenega ravnanja, ki ne bi upoštevalo specifičnosti v samoupravnem razvoju posameznih okolij. Taka bojazen velja tudi za predlog, da se na ravni federacije urejajo temelji sistema združevanja delovnih ljudi in občanov v družbene organizacije in društva. Hvala lepa.**

**PREDSEDUJOČA VALERIJA ŠKERBEC:**

**Hvala. Besedo ima Jože Antolin, predsednik Odbora Zbora združenega dela za družbenopolitični sistem.**

**JOŽE ANTOLIN:**

**Tovarišice in tovariši delegati. V dosedanjih razpravah o predlogu Predsedstva SFR Jugoslavije, da se začne postopek za spremembo ustave Jugoslavije in v stališčih, ki jih je za današnje zasedanje vseh zborov Skupščine SR Slovenije pripravila skupina delegatov, se nismo opredelili o predlaganih smereh sprememb na področju samoupravnega odločanja v organizacijah združenega dela in delovanju delegatskega skupščinskega sistema.**

**Dosedanje razprave so potrdile predlagane smeri sprememb in poudarile nujnost racionalizacije ter večje učinkovitosti samoupravnega odločanja in delovanja delegatskega sistema. Menimo, da je tak potek dosedanjih razprav dober in izredno pomemben za nadaljnja iskanja ter argumentirana opredeljevanja učinkovitejših oblik postopkov in same organiziranosti samoupravnega odločanja ter funkcioniranja delegatskega sistema, saj namdopušča poglobljeno in kritično razpravo o vseh nakazanih smereh sprememb.**

**Iz številnih analiz, ki so bile opravljene v zadnjih letih v organizacijah združenega dela, ugotavljamo, da so sedanje organizacijske oblike samoupravljanja zelo neracionalne in neučinkovite. Priča smo celo razmeram, ko je zaradi razvrednotenja vloge posameznih samoupravnih organov, posebej še delavskega sveta delovne organizacije, zapletenih dolgih in dragih postopkov, togosti odločanja ter kršitve oblik osebnega izjavljanja, postalo samoupravljanje neučinkovito, zato ne daje želenih in pričakovanih učinkov.**

**Mnogi referendumi v organizacijah združenega dela, ki so se dolgo in odgovorno pripravljali, niso uspeli in to ne zaradi spornih vsebin, ampak iz razlogov, ki z referendumi nimajo vsebinske povezave in so največkrat odraz splošnega nezadovoljstva z razmerami v družbi ter nizke stopnje zaupanja delavcev v predlagane rešitve.**

**Stanje, v katerem se nahajamo, ni najbolj spodbudno in kot tako postaja ponekod že zavora, ne pa učinkovita oblika potrebnega hitrega odločanja, brez katerega si danes ne moremo predstavljati sodobnega in uspešnega gospodarjenja.**

**Zato bomo morali v bodoče veliko bolj kot do sedaj povezati pravico do samoupravljanja z načelom odgovornosti za opravljanje sprejete funkcije ter za izvajanje sprejetih odločitev, kajti brez tesnejše povezave ni moč pričakovati uspešnejšega in učinkovitejšega gospodarjenja ter samoupravnega odločanja.**

**Poleg tega pa bo potrebno racionalizirati organiziranost, postopke in oblike samoupravnega odločanja v organizacijah združenega dela v skupščinah družbenopolitičnih skupnosti ter na področju samoupravnega interesnega organiziranja.**

**Povečati bo potrebno pristojnosti samoupravnim organom nа nivoju temeljnih organizacij in delovne organizacije, kjer se bodo morali uspešneje usklajevati in uresničevati skupni interesi in družbeni razvoj organizacij združenega dela ter usklajeno povezovanje TOZD v nadaljnjem delegatskem skupščinskem sistemu.**

**Dosedanje izkušnje na področju delegatskega skupščinskega sistema kažejo na to, da obstoječe organizacijske oblike temeljnih delegacij v organizacijah združenega dela niso zaživele in je resnično delovanje temeljnih delegacij v temeljnih organizacijah bolj izjema kot pravilo. Nekoliko uspešnejše delovanje je čutiti na nivoju konference delegacij, ki je tako postala praktično temeljna oblika delovanja delegatskega skupščinskega sistema v organizacijah združenega dela.**

**To pa pomeni, da praktično delovanje ne sledi sedanjim opredelitvam in je učinkovitejše ter racionalnejše delovanje delegatskega sistema možno pričakovati le pod pogojem, da bo prišlo do vsebinske preobrazbe na področju organiziranja in delovanja na vseh ravneh samoupravnega odločanja.**

**V organizacijah združenega dela pričakujemo velike spremembe na področju samoupravnega odločanja in nadaljnjega Razvoja delegatskega sistema. Velike spremembe predvsem v smislu takih ustavnih opredelitev, ki bodo upoštevale dosedanje izkušnje ter bodo zagotavljale večjo fleksibilnost, učinkovitost in**

**racionalizacijo odločanja. Pričakujemo, da bodo uveljavljene dobre izkušnje posameznih organizacij združenega dela in tista teoretična izhodišča, katere je praksa že potrdila ali jim že sledi.**

**Pristali bomo na take ustavne spremembe, ki bodo krepile vlogo delavca - proizvajalca in upravljalca in bodo močneje povezale pravico do samoupravljanja z načelom odgovornosti, ki mora zagotoviti večji vpliv na sprejemanje in izvajanje sprejetih odločitev na vseh ravneh odločanja ter prispevati k boljšemu gospodarjenju in s tem krepitvi družbenoekonomske osnove kot predpogoja za uspešno samoupravljanje. Hvala lepa.**

**PREDSEDUJOČA VALERIJA ŠERBEC:**

**Hvala lepa. Besedo ima tovarišica Vika Potočnik, delegatka v Družbenopolitičnem zboru, pripravi pa naj se Venčeslav Pušnik.**

**VIKA POTOČNIK:**

**Tovarišice in tovariši delegati!**

**V Zvezi socialistične mladine podpiramo tisti del ugotovitev in stališč, ki govorijo, da posamezni predlogi Predsedstva SFR Jugoslavije omogočajo različno tolmačenje. Zato danes tudi ni odveč, da opozorimo na nekatere tiste poglede, ki jih vidimo v Zvezi socialistične mladine kot drugačno tolmačenje in se tudi do njih opredelimo že v tej fazi. Čeprav gre v vrsti predloženih tez za ponovitev ugotovitev iz Kritične analize političnega sistema, nas predloženi predlog ne pomirja. Vrsta razpravljavcev - javnih delavcev zagotavlja, da nikakor ne gre za posege, ki bi spreminjali temelje ustave, temveč gre za nadgradnjo, ustvarjalno razčlenitev ustave iz leta 1974. Ne morejo nas pomiriti splošne zagotovitve, čeprav so jih izrekle pooblaščene osebe, saj nas podroben pregled vendarle prepričuje tudi o tem, da gre za nekatere posege v temelje ustave.**

**Politično odločanje v Jugoslaviji je sila razpršeno, porazdeljeno med vrsto institucij in subjektov tako horizontalno kot vertikalno. Če smo v letu 1974 menili, da je decentralizacija ena od temeljnih pridobitev nove ustave, nas težnje in predloga po centralizaciji - tako nekaterih gospodarskih kot političnih odločitev - področij opozarjajo na spremembo prav teh temeljev. Taka odločitev bo lahko racionalna le, v kolikor bo prevladala ocena, da je sedanje kontroverzno gospodarstvo in politično situacijo moč razrešiti s centraliziranim obvladovanjem situacije.**

**Osnovno, kar zbode v oči, je prerazporeditev pristojnosti med federacijo in republikami oziroma avtonomnima pokrajinama v korist federacije.**

**To nam nazorno kaže tretje poglavje, zlasti 18. točka, s katero federacija dobiva ne le v razširitvi pristojnosti, urejanja v zveznih zakonih, temveč tudi v širjenju področij, na primer davčnega sistema, organiziranosti v večjih tehnično-tehnoloških sistemih, PTT-ja, železnic, elektrogospodarstva, izkoriščanja jedrske energije, pravosodnega sistema, izobraževanja itd.**

**Pri tem se ne moremo znebiti vtisa, da bo prav na teh področjih prišel najbolj do izraza boj med različnimi političnimi ekonomskimi in nacionalnimi interesi, da se bodo še bolj kot doslej morale sklepati določene koalicije med nosilci vsehnovodobnih interesov, tako da bo življenje v skupni državi bolj podobno znani razdelitveni formuli "divide et impera" in ne udejanjanju skupnih interesov.**

**Posebnih interesov pač ni moč ukiniti s političnimi posegi in vzpostavitvijo imaginarne enotnosti tam, kjer nerazdružljivega ni moč združiti. Prav na teh področjih se bodo ponovno odprla vprašanja, ki se tičejo načel suverenosti republik in pokrajin.**

**Mimogrede omenjamo tudi urejanje proizvodnje in izkoriščanje jedrske energije v SFR Jugoslaviji, kar je zopet prvovrsten primer prejudiciranja odločitev o jedrskem programu, za katerega zahteva mladinska organizacija že dalj časa predhodno javno razpravo in javno razgrnitev za vse in ne le razprave strokovnjakov v ozkih političnih skupinah.**

**Edina konkretna pridobitev s predlogom ustavnih sprememb je za delovne ljudi in občane možnost zvišanja kmetijskega maksimuma in možnosti dajanja ustreznih spodbud za razvoj osebnega dela. Vendar pa teh spodbud ne materializira denimo tako, da se odpravi tudi tu vrsta cenzusov.**

**Prav tako je vprašljiva druga alinéa prvega poglavja Družbenoekonomska ureditev, kjer se govori o izjemnem dohodku in o zveznem zakonu za obračunavanje tega dohodka. Le-ta je opredeljen kot izkoriščanje monopolnega položaja. Tako zajeti izjemni dohodek se usmerja v skupne razvojne programe proizvodnje in izvoza, tehnološkega razvoja in kmetijstva.**

**Opredelitev izjemnega dohodka ni sporna, če jo gledamo kot ekonomsko kategorijo. Zato je vprašljivo, kako se bo ugotavljal pravi monopolni dohodek. Namreč, monopoli so lahko prav favorizirani skupni razvojni programi, ki ne nastajajo iz ekonomske nuje, dejanske funkcionalne integracije, temveč iz političnih odločitev. Zato je treba pred tem definirati monopol in šele potem ukrepati.**

**Tovarišice in tovariši. Dovolite mi tudi, da z nekaterimi dopolnitvami oziroma predlogi skušam dopolniti stališča, ki bi pripomogla - tako kot je bilo že v današnji razpravi rečeno k jasnosti besedila in tudi večji odločnosti.**

**Tako predlagam spremembo v drugem poglavju, na drugi strani v drugem odstavku, ki se sedaj glasi takole: "Zato se zavzema za takšno njihovo konkretizacijo pri pripravi osnutka besedila ustavnih sprememb, ki bo v skladu z izhodišči in cilji predloga Predsedstva SFRJ." Predlagam, da se stavek glasi takole: "Ob sprejemanju končnega predloga ustavnih sprememb bo lahko dala soglasje samo na takšno njihovo konkretizacijo, ki bo v skladu z izhodišči in cilji predloga Predsedstva SFRJ."**

**Nadalje predlagam na tretji strani, v četrti točki, da se zadnji odstavek nadaljuje z vejico in besedilom: "kar pa ne izključuje možnosti uvedbe neposrednih volitev."**

**Potem na četrti strani, odstavek pred predzadnjim odstavkom se sedaj glasi takole: "To še posebej velja za predlog, da federacija ureja skupne temelje sistema izobraževanja v skladu s 165. členom ustave SFRJ." In potem sledi še stavek: "Podobno bo potrebno opredeliti, kaj so temelji sistema." Mislim, da besedilo ne more biti takšno, saj naj ne bi ustava podrobno urejala posameznega področja, zato predlagam, da se ta stavekčrta in se nadaljuje tako: "ki ne smejo posegati v vsebino vzgoje in izobraževanja, ki je sestavni del integritete in samobitnosti vsakega naroda in zato sodi v pristojnost in odgovornost republik in avtonomnih pokrajin." Kot vidite, je že sedaj tiskarska napaka v besedilu, saj namesto "ki je", piše "ki sta".**

**Predlagam tudi, da se med temelje oziroma osnove usmeritve oziroma cilje ustavnih sprememb vstavi stavek iz razprave tovariša Cirila Baškoviča, ki pravi, da je eden od ciljev razvoja te družbe tudi razvoj inovacijske družbe, zato naj se besedilo ustrezno dopolni.**

**Predlagam naslednjo dopolnitev, a nisem trdno prepričana, ali naj bo to vključeno v 10. točko ali v posebnem poglavju: "Pri vseh vprašanjih, ki so bili v dosedanji javni razpravi izraženi argumentirani variantni predlogi v duhu temeljnih načel ustave, naj bodo ti predlogi vključeni v osnutku ustavnih sprememb z ustrezno argumentacijo. Ustava je temeljni akt našega sistema socialistične demokracije, zato mora biti sama sprejeta na najbolj demokratičen način. Hvala.**

**PREDSEDUJOČA VALERIJA ŠKERBEC:**

**Besedo ima tovariš Venčeslav Pušnik, delegat v Zboru združenega dela. Pripravi naj se Slavko Soršak.**

**VENČESLAV PUŠNIK:**

**Tovarišica predsednica, tovarišice in tovariši delegati! Zelo kratek bom. Na televizijski javni tribuni sem kot občan spregovoril o skrbi občanov za delo v federaciji, podobno kot je o tem govoril danes tovariš Stane Dolanc.**

**S tem mislim podaljšanje mandatov tistim voljenim funkcionarjem, ki predstavljajo našo Jugoslavijo navzven in v sami državi. V bazi se veliko govori, da se voljeni funkcionarji predvsem zvezni v federaciji - prehitro menjavajo. V šali govorijo, da se menjajo kot vreme, a bolj počasi kot cene. Občani menijo, da se prehitro menjavajo osebnosti na položajih predsednika Predsedstva, v Zvezi komunistov in še kje. Pri tem želim poudariti, da bi morali te funkcionarje voliti za enako dolgo obdobje, kot so planska obdobja. Le tako bi tudi oni prispevali mnogo več v zunanji in notranji politiki, predvsem pa bi mnogo več izvajali, a tudi odgovarjali, s tem pa bi državljanom vlili več zaupanja, ki ga zelo potrebujemo.**

**Dodati moram, da s podaljšanim mandatom ne bi rušili niti temeljev ustave niti Titove doktrine o pokrivanju po nacionalnem ključu, ker pa v predlogu Predsedstva SFR Jugoslavije ta problem ni sprožen, ga nismo zasledili niti v ekspozeju tovariša Dolanca niti v ekspozeju tovariša Potrča. V odgovoru, ki sem ga zasledil na televiziji, da je bila moja teza precej dobro sprejeta. Zato sprašujem danes kot delegat, kako se bo reševalo to vprašanje. Verjemite mi, da občan bolj pozna predsednika občine kot pa predsednika Jugoslavije. Naj zaključim z mislijo; če hočemo utrditi naše gospodarstvo, moramo gospodarstvu bolj zaupati, kot občani pa moramo imeti več zaupanja tudi v vlogo predsednika Predsedstva in naših voljenih funkcionarjev. Pri tem pa poudarjam, da človek zaupa le tistemu, ki ga pozna. Hvala.**

**PREDSEDUJOČA VALERIJA ŠKERBEC:**

**Besedo ima tovariš Slavko Soršak, delegat v Družbenopolitičnem zboru.**

**SLAVKO SORŠAK:**

**Tovarišice in tovariši delegati! Začetek postopka o spremembah in dopolnitvah ustave SFR Jugoslavije je rezultat zelo široke strokovne in politične razprave, ki smo jo v Jugoslaviji vodili ob Kritični analizi političnega sistema socialističnega samoupravljanja. V veliki večini razprav je bilo ugotovljeno, da je potrebno nekatera ustavna določila in zakon o združenem delu popraviti in dopolniti, da bi s tem intenzivirali procese družbene integracije, okrepili položaj delavca v družbeni reprodukciji in ustvarili pogoje za hitrejše uresničevanje dolgoročnega programa ekonomske stabilizacije.**

**Ne gre prezreti dejstva, da razpravo začenjamo v času, ki ni vedno naklonjen mirni in strpni razpravi. V času, ko bo marsikatera ideja o spremembah tudi v nasprotju s temeljnimi opredelitvami te družbe, in ob politični opredelitvi, da vse pomisleke in predloge javno obravnavamo.**

**Delo na besedilu amandmajev in kasneje javna razprava bo obremenjena z gospodarsko krizo, ne najbolj uspešnimi ukrepi ekonomske politike pa tudi s problemi v ideološki sferi, ki se v tem trenutku kažejo kot okrepljeni nacionalizem, precejšnje nezaupanje med narodi in narodnostmi, problemi Kosova in ne nazadnje srbski memorandum in naša Nova revija 57.**

**Ustavna razprava je priložnost, da mnoga od teh vprašanj razjasnimo in presežemo, da ponovno povečamo zaupanje med narodi in narodnostmi in da ustvarimo pogoje za reafirmacijo samoupravnih in družbenih procesov, kar bi moral biti najgloblji smisel ustavnih sprememb.**

**Tokratnih ustavnih sprememb se lotevamo s točno opredeljeno vsebino. Z njimi ne bomo posegali v temeljna ustavna načela - to so tista načela družbe, ki so rezultat narodnoosvobodilnega boja in dosedanjega razvoja samoupravljanja, enakopravnosti narodov in narodnosti ter neuvrščene politike. Te vsebine so opredeljene v ustavnih načelih in morajo ostati vodilo pri vseh spremembah in dopolnitvah ustave. Poseg vanje bi - po mojem mnenju - porušil doseženi nacionalni razvoj, ki je močno uveljavil odgovornost vsakega naroda in narodnosti za lasten in naš skupni razvoj.**

**Spremembe v teh razmerjih bi za nas pomenile spreminjanje že dogovorjenega in doseženega v skupni zvezni državi. Na teh temeljih naj slonijo spremembe, ki morajo omogočiti boljši položaj delovnega človeka v procesu gospodarjenja z družbeno lastnino, hitrejši premik k tržnemu gospodarjenju, k hitrejši tehnološki prenovi, k boljšemu funkcioniranju delegatskega sistema in ne nazadnje, k izboljšanju delovanja federalne države.**

**Zdrav razum nam govori, da moramo graditi takšno družbo, v kateri bo vsak njen del opravljal svoje dolžnosti tako federalne enote kot zvezna država. Tudi ves smisel združevanja narodov in narodnosti je ta, da se tako lahko najuspešnejše uresničuje skupne in specifične interese. Mnoga vprašanja je smiselno reševati skupno, kar je v interesu delov federacije in vseh skupaj.**

**To skupno ali centralno pa ni isto kot unitaristično ali hegemonistično. Niti ni to skupno enkrat za vselej opredeljeno in nespremenljivo. O tem ali spremeniti, in če spremeniti, kako spremeniti oziroma urejati skupno odločanje - pa se je seveda mogoče dogovoriti le na podlagi soglasja narodov in narodnosti Jugoslavije.**

**Temeljni značaj skupnega odločanja o vitalnih interesih narodov in narodnosti opredeljuje predvsem vpliv federalnih enot na sprejem takih odločitev. Če je odločitev enostranska, brez upoštevanja interesov narodov, je unitaristična, če eni deli federacije druge preglasujejo, pa je kaj lahko hegemonistična. Ob tem pa seveda ne gre prezreti, da je tudi federacija samoupravna družbenopolitična skupnost in zanjo veljajo ista načela samoupravnosti kot za druge skupnosti, in ni le seštevek zveznih organov.**

**Že dalj časa ugotavljamo, da je federacija nemočna. To slabo vpliva na reševanje tistih zadev, ki so nujne za normalno funkcioniranje zvezne države. Zato razpravo o tem, da nekatera vprašanja proučimo z vidika smotrnosti odločanja na ravni federacije ali federalnih enot, ne vidim niti kot poseg v temeljna načela ustave, niti kot ogrožanje nacionalne suverenosti, niti omejevanje dosežene samostojnosti republik in pokrajin, ampak kot skupno spoznanje, da je nekatera vprašanja potrebno urejati skupno oziroma, da je pri nekaterih potrebno zagotoviti minimalno enotnost, da bi lahko uspešno delovali kot sistem.**

**In ne nazadnje - pri takem odločanju gre tudi za demokratično upoštevanje interesov vseh federalnih delov in za spoznanje, da je tako odločanje uspešnejše in v korist vsem.**

**Predhodna razprava o današnji odločitvi, ki jo sprejemamo, pa je v vseh okoljih opozorila - med drugim - tudi na vprašanje pretiranega normativizma. Mnogi so menili, da je ustavo potrebno napisati krajše, enostavnejše in razumljivejše. Takšna zahteva ta trenutek ni realna, saj bi zahtevala spremembo celotnega besedila. To ni smiselno, to tudi ni potrebno, je pa opozorilo, kako ni posebnega razloga, da nekatere rešitve v ustavi opredelimo preveč podrobno, in da s spremembami in dopolnitvami ustave ne bi povzročili plazu normativizma z novo zakonodajo ali s pretiranim popravljanjem in dopolnjevanjem veljavnosti zakonov oziroma splošnih samoupravnih aktov v združenem delu.**

**Sprememb in dopolnitev ustave SFR Jugoslavije ne smemo sprejemati in razlagati kot najpomembnejši ukrep za preseganje sedanje gospodarske in politične krize. To bi lahko bila velika utvara in demobiliziranje ljudi in institucij družbe za reševanje gospodarskih in političnih težav.**

**Spremembe in dopolnitve bodo lahko le ustvarile pogoje za boljše delovanje gospodarskega in političnega sistema, še vedno pa bo glavna naloga pri tem, da subjektivne sile ustrezno ravnajo v objektivnih pogoj ih in v pravi ekonomski politiki. Prav zato pa bodo tudi dopolnitve in spremembe ustave SFR Jugoslavije na eni strani izziv, na drugi strani pa priložnost, da nekatera vprašanja sedanjosti uspešno razrešimo. Od vseh nas je odvisno, ali bomo to tudi znali, hoteli in zmogli. Hvala lepa!**

**PREDSEDUJOČA VALERIJA ŠKEBEC:**

**Hvala lepa, tovariš Soršak. Besedo ima tovariš Geza Bačič, delegat v Družbenopolitičnem zboru. Pripravi pa naj se Črt Mesarič.**

**GEZA BAČIČ:**

**Tovarišice in tovariši delegati! Najprej bi rad poudaril, da se strinjam z uvodnimi poudarki tovariša Dolanca in tovariša Potrča. Posredovati želim samo nekaj misli in poudarkov iz dosedanjih razprav o predlogu Predsedstva SFRJ, da se začne postopek za spremembo ustave, ki smo jih doslej organizirali v okviru Socialistične zveze delovnega ljudstva Slovenije.**

**Široko javno razpravo o potrebi dograditve našega političnega sistema socialističnega samoupravljanja ter s tem povezanih proučitev zahtev za spremembo ustave, smo v okviru Socialistične zveze in vseh drugih družbenopolitičnih organizacij pričeli že pred dobrim letom dni, ko so delovni ljudje in občani razpravljali o ugotovitvah Kritične analize in delovanja političnega sistema socialističnega samoupravljanja.**

**Po tem, ko je Predsedstvo SFR Jugoslavije oblikovalo pobudo za začetek postopka za spremembo ustave v Skupščini SFR Jugoslavije, smo se v naši republiki posvetovali o tem v okviru vseh medobčinskih svetov Socialistične zveze. Pri tem smo seznanili udeležence z vsebino in obsegom predlaganih sprememb ter njihovo skladnostjo z usmeritvami kritične analize. Hkrati smo evidentirali tudi nove pobude in sugestije, ki naj bi dodatno konkretizirale smeri ustavnih sprememb.**

**V zadnjem mesecu - o tem je govoril že tovariš Potrč je bila še vrsta drugih pogovorov o pobudi za začetek oblikovanja ustavnih sprememb, tako na nekaterih sejah občinskih skupščin, sestankih delegacij, dveh tribunah v Cankarjevem domu, nekaterih drugih delovnih pogovorih v okviru družbenopolitičnih organizacij v občinah, pa tudi v okviru sredstev javnega obveščanja.**

**Vsi smo tudi seznanjeni, da je Predsedstvo republiške konference SZDL Slovenije, ko je pred dnevi obravnavalo ugotovitve in ocene dosedanjih razprav, podprlo izhodišče in predlog Predsedstva SFRJ, da se začne postopek za spremembo ustave.**

**V teh stališčih je bilo poudarjeno, da frontno predsedstvo podpira temeljna izhodišča preambule in sklepnega dela predloga, da se temeljna načela ustave SFR Jugoslavije ne spreminjajo. Podpira tudi poglavitni namen sprememb ustave - to je omogočiti hitrejši razvoj proizvajalnih sil in socialističnih samoupravnih produkcijskih odnosov, utrjevanje in krepitev družbenoekonomskega položaja delavcev na temeljih družbene lastnine in samoupravljanja, popolnejše uresničevanje družbenega položaja združenega dela in s tem krepitev samostojnosti gospodarskih subjektov v skladu s pogoji tržne proizvodnje, uveljavljanje socialistične blagovne proizvodnje, ekonomskih in še posebej tržnih zakonitosti - ob učinkovitejšem varovanju sredstev v družbeni lastnini in uveljavljanju enotnega jugoslovanskega trga.**

**Poudarili smo, da se zavzemamo tudi za omejitev normativizma v družbenoekonomskih odnosih in v političnem sistemu. Zato podpiramo vse tiste smotre ustavnih sprememb, navedene v preambuli, ki se nanašajo na smotrnejše in učinkovitejše delovanje vseh inštitutov družbenoekonomskega in političnegasistema, podpiramo uveljavljanje ustavnega položaja, vloge delavskega razreda in vseh delovnih ljudi v družbi kot pogojev za naš hitrejši materialni in kulturni napredek ter razvoj, a tudi za nadaljnjo krepitev enakopravnosti narodov in narodnosti ter popolnejše in učinkovitejše uresničevanje ustavnosti in zakonitosti .**

**Že dosedanja predhodna razprava, v kateri smo se odločali o tem, ali naj začnemo s postopkom za spremembo ustave, in v kateri smo govorili o temeljni smeri sprememb, ne pa o podrobnostih v teh spremembah, saj bo o tem tekla razprava v prihodnjem letu in pol - je pokazala izredno velik interes za spreminjanje ustave. Razpravljavci so pokazali zanimanje za naš politični sistem, pri nekaterih posameznikih pa je bila vidna celo zaskrbljenost. Zato bi rad vse nas spomnil, da so že v začetku naših gospodarskih težav, od sprejema dolgoročnega programa gospodarske stabilizacije, še posebej pa ob razpravi o Kritični analizi, postajale vse glasnejše in bolj kritične zahteve ljudi, da moramo zagotoviti učinkovitejše in racionalnejše delovanje sistema, večji vpliv združenega dela delavcev in delovnih ljudi na strateško pomembne družbene odločitve in da moramo povečati odgovornost za odločanje in za dosledno uveljavljanje ustavnosti in zakonitosti.**

**Prav v Socialistični republiki Sloveniji že dalj časa povezano obravnavamo ekonomski in politični sistem. Posledica take obravnave so zahteve za večjo ekonomsko integracijo združenega dela in podporo Kritični analizi ter predlogom Predsedstva SFRJ za doslednejšo uveljavljanje ekonomskih zakonitosti, za odgovornejši odnos pri upravljanju s sredstvi v družbeni lastnini in za odpravljanje omejitev na področju osebnega dela občanov, pa tudi za večjo možnost vpliva delovnih ljudi na izbiro nosilcev delegatskih dolžnosti in nadaljnjo demokratizacijo volitev.**

**Zato mora ostati težišče dopolnitev ustave na nadaljnji afirmaciji delavca in občana, kot temeljna nosilca odločanja, na njegovi nesporni ustavni pravici - že dosedanji, da sam, skupaj z drugimi, razpolaga z rezultati svojega in skupnega dela in to brez vmešavanja države.**

**Priprave na ustavne spremembe in razprava o le-teh je torej predvsem obveznost vseh nas, saj radi pravimo, da z dosedanjimi razmerami nismo zadovoljni in si želimo bogatejši in bolj demokratičen socializem, s katerim lahko povečamo svojo enotnost in zaupanje v skupne ustvarjalne sposobnosti.**

**Morda si sam to razlagam nekoliko poenostavljeno, a menim, da tako v naši republiki kot v vseh delih Jugoslavije storimo več in vse za višjo produktivnost in za odgovornejše gospodarjenje z družbenimi sredstvi. Morda bi usmerili energijo, ki jo porabimo pri naši občutljivosti glede založniške dejavnosti, kulturnih razlik, pojmovanja manifestacij in ki jo porabimo za kritiko takega delovanja in obnašanja, v odločnejšo bitko za stabilizacijo, za večji dohodek, izvoz in obvladovanje inflacije. Pogosto poudarjamo - zdi se mi, da težki časi to dodatno zahtevajo - naj bi vsak posameznik, vsak delavec, vsak kolektiv ali narod živel od svojega dela in dohodka ob tem, da se ohrani dogovorjena solidarnost. Torej bi bil vsak bolj odgovoren za svoj in skupni razvoj v celotni Jugoslaviji.**

**Pri teh vprašanjih se mi zdi, da nas mora bolj bodriti dejstvo, da slovenski narod v enakopravni federativni skupnosti živi skupaj z drugimi narodi svobodno in suvereno. Spomniti se moramo Kardeljevega opozorila o tem, da je vsak narod vreden toliko svobode, kolikor je te svobode pripravljen priznati drugim narodom. Prav tako bi poudaril, da ne smemo pozabiti dejstva, da v državi Jugoslaviji ne živimo Slovenci sami. Ob takšni usmeritvi bo naša razprava racionalnejša, saj bomo namesto nepotrebnega politiziranja - predvsem nerealnega pričakovanja, da lahko ustavne spremembe same po sebi razrešijo naše težave- ostali na trdnejših tleh, ko bomo, sicer ob argumentiranem razčiščevanju pristojnosti federacije oziroma republik in pokrajin, predvsem krepili oblast delavcev in združenega dela ter vztrajali na ekonomskih tržnih zakonitostih in samoupravnih produkcijskih odnosih.**

**Na nekaterih posvetih in razpravah so razpravljavci opozorili tudi na določeno neskladnost uvodnega dela predloga sprememb in konkretnih predlogov oziroma usmeritev v posameznih delih predloga. Menili so, da smeri in cilji posameznih sprememb niso dovolj jasni, dopuščajo celo možnost različne razlage, o čemer smo nekaj že slišali.**

**O načinu opredeljevanja do vsebine posameznih sklopov sprememb in načinov, kako so posamezni predlogi formulirani, je po mnenju nekaterih možno zaznati tudi težnje po obnavljanju in krepitvi centralističnih tendenc in državnega administriranja pri urejanju ključnih družbenih vprašanj. Marsikje je bila izražena bojazen, da bodo ustavne spremembe povzročile še več normativizma in administriranja. Morda tudi več neproduktivnega zaposlovanja v administraciji. Razpravljavci so se zavzeli za takšne rešitve, ki bodo širile možnosti - o tem je govoril tudi tovariš Dolanc - ki bodo sproščale iniciative delovnih ljudi, množic, strokovnjakov in spodbujale njihovo ustvarjalnost ter pripravljenost za spreminjanje družbenih razmer v smeri razvijanja socialističnega samoupravljanja, gospodarske učinkovitosti, gospodarnejšega in odgovornejšega upravljanja z družbeno lastnino in tudi večjo demokratizacijo naše družbe.**

**K temu bi dodal, da o vprašanjih ekonomske enakopravnosti, nacionalne in kulturne identitete narodov tudi v prihodnje ne moremo odločati s preglasovanjem, o čemer je pred dnevi govoril tovariš Kučan. Tudi zato podpiram predlog delovnih teles zborov in Skupščine SR Slovenije, da bi ob načelnem soglasju k začetku postopka za spremembo ustave posredovali delegatom Zveznega zbora in ustavni komisiji tudi podrobnejša stališča in opozorila iz dosedanje razprave, ki naj bodo prispevek k pripravi besedila osnutka ustavnih sprememb.**

**Razprava o ustavnih spremembah, ki jo bo organizirala Socialistična zveza, mora potekati javno in demokratično. Prav je, da pride do številnih novih predlogov in pobud, da zagotovimo demokratičen in argumentiran dialog vseh delovnih ljudi ob polnem upoštevanju opozoril, posebej strokovne narave. Vse bolj namreč postajamo demokratična socialistična družba, ki je pripravljena sprejemati o vsakem vprašanju in pobudi razpravo in demokratični dialog. Vsak lahko daje pobude in izraža svoja mnenja, mora pa spoštovati in biti pripravljen spoštovati skupna načela inodgovornost, na katerih temelji naša socialistična samoupravna demokracija.**

**V tem vse bolj odpiramo prostor večji demokratičnosti, na kar mora biti še posebej odzivna Socialistična zveza, saj brez takšne SZDL težko dosežemo večjo stopnjo demokratizacije družbe. Sposobna mora biti tudi širiti meje tolerance in upoštevanja različnosti mnenj, saj bomo tako obogatili medsebojne človeške odnose, krepili zaupanje in spodbujali demokratični in kulturni dialog.**

**Sam dialog moramo bolj negovati ne samo zaradi potrebe po večji demokratičnosti, ampak, da omogočimo ustvarjalno iskanje novih pobud in predlogov ter s tem iskanje izhoda iz sedanjih zahtevnih razmer. V tem smislu je prav, da se omogoči uveljavljanje alternativnih predlogov, ki pa morajo biti boljši in morajo pomeniti racionalnejše rešitve od že ponujenih. Pri tem moramo poudariti, da mislimo na takšno demokratizacijo in takšen dialog, ki ne bosta spodkopavala pridobitev revolucije, socialističnega samoupravljanja federativne Jugoslavije, enakopravnosti narodov in temeljev naše ustavne ureditve.**

**Naj zaključim z naslednjo mislijo. Sama priprava in sprejem ustavnih sprememb še ne zagotavljata sprememb našega ravnanja, boljšega življenja, enakopravnosti in suverenosti slovenskega naroda ali ustreznejšega uveljavljanja funkcije federacije ter njenega delovanja.**

**Ponovno bom opozoril na Kardeljevo misel o človekovi sreči. Nekateri si jo razlagamo tako, da si srečo ljudje ustvarjamo sami z delom in samoupravljanjem. Ustavne norme - upamo, da bodo čimbolj konkretne in kvalitetne - in avantgardne sile socializma pa nam morajo pri tem pomagati in ustvarjati pogoje za ustvarjanje lastne sreče. Zato morda kaže izkoristiti ustavno razpravo tudi za to, da bo to spoznanje prevladalo v zavesti čim širšega kroga naših ljudi. Na posvetih smo tudi slišali, da ni dobro pričakovati, da bodo ustavne spremembe nadomestilo za vse tisto, česar ljudje doslej v svojem obnašanju in navadah še nismo uspeli spremeniti. V tem smislu se mi zdi, da je ustavna razprava priložnost za vse delovne ljudi in občane, za vse narode in narodnosti, da nas še bolj poveže in združi v zavesti, da moramo učinkoviteje gospodariti, vlagati več znanja v gospodarstvo, se tehnološko hitreje razvijati, bolje delati, saj se bomo le po tej poti izkopali iz dosedanjih težav in si odprli perspektivo hitrejšega razvoja. Hvala.**

**PREDSEDUJOČA VALERIJA ŠKERBEC:**

**Hvala lepa. Besedo ima Črt Mesarič, delegat v Družbenopolitičnem zboru, pripravi naj se Uroš Dular.**

**ČRT MESARIČ:**

**Tovarišice in tovariši, v svoji razpravi bi rad opozoril na nekatere probleme, ki se mi porajajo v tej fazi razprave in tudi ob današnji razpravi.**

**Rekel bi, da nas v tem trenutku vse skrbi razprava o ustavnih spremembah, vendar je nezaupanje do le-teh preveliko. Nekateri razpravljavci hočejo, da bi že v fazi priprave osnutka videli končne rešitve. To pomeni, da bi že v tem trenutku hoteli imeti modele, s katerimi bi videli, kako se zadeve dajorazrešiti. Takšna pričakovanja so nerealna. Še vedno poskušamo razvrednotiti velik del tega, s čimer se identificira državljan. Zelo se trudimo dokazati, kako zadeve ne gredo, če pa že na nekem področju gredo, pa iščemo načine, kako bi to izigrali.**

**Sami sebe ne cenimo, a pričakujemo, da nas bodo cenili drugi. Odnos do države se ne nazadnje kaže tudi z označevanjem državnih praznikov, ko marsikje - če sploh visijo - visijo cunje, ne pa zastave, ki so simbol državnosti. V razpravah o temeljih državne ureditve mnogokrat razpravljamo tako, kot da sodelujemo v razpravi bulvarskega tiska.**

**Tega problema ne načenjam z namenom, da bi glorificirali razpravo o ustavi, o temeljih državnosti. Vendar mora biti izhodišče te razprave, da ne rušimo, ampak dograjujemo vse, kar smo ustvarili. Menim, da trenutno to izhodišče žal ni več skupni imenovalec vseh razprav v Jugoslaviji.**

**Že kar moderno je postalo biti nekakšen oporečnik, biti v državni službi in s tem vsakomur soliti pamet o tem, kar je v sistemu slabo.**

**Pomembno se mi zdi poudariti, da kriza ustavnosti in zakonitosti traja predolgo in eden od vzrokov poglabljanja krize nasploh. Zato moramo storiti vse, da dograjevanje čimprej končamo in se lotimo izvajanja.**

**Pri tem nam mora biti izhodišče ocena o tem, če so opredelitve v ustavi osnova za slabo delo, ali pa je vzrok temu kaj drugega. Globoko sem prepričan, da je kritična analiza delovanja političnega sistema dala dovolj odgovorov na ta vprašanja in da se le sprenevedajo tisti, ki oporekajo postopku o začetku ustavnih sprememb.**

**Razprava, ki teče več kot štiri leta, ne more biti niti forumska niti kratka, zato tudi ni moč pritrditi mnenjem, da je vsebinska razprava sedaj prezgodnja. Osebno sem prepričan, da je način, s katerim smo se lotili ustavnih sprememb v republiki Sloveniji, pravilen in bo dal rezultate. Posebej podpiram usmeritve, ki smo jih oblikovali v sklepih.**

**Danes je bilo že večkrat poudarjeno in tudi sam menim, da ne smemo precenjevati pomena ustavnih sprememb, kajti zaradi tega jutri zakonitosti ustavnosti ne bomo bolj spoštovali. Prav tako pa bi bilo tudi nepravilno, da podcenjujemo možnosti, ki jih odpirajo te ustavne spremembe, predvsem na področju ekonomskih zakonitosti, pri krepitvi odgovornosti za upravljanje z družbenimi sredstvi, v položaju združenega dela, pri učinkovitejšem delovanju institucij političnega sistema pri odgovornosti za lastni in skupni razvoj.**

**Prepričan sem, da so temeljne opredelitve sedanje ustave v skladu s strateškimi opredelitvami političnega sistema socialističnega samoupravljanja in v interesu delovnih ljudi in občanov, zato mislim, da bi ta predlog morali podpreti. Čaka nas težko in odgovorno delo, kajti pogledi so različni - od unitaristov in etatistov, pa do separatistov.**

**Precej stvari je v predlogu danih premalo natančno, da bi lahko govorili o tem, kako bo to urejeno v novi ustavi, a menimo, da je tudi tovariš Dolanc pravilno poudaril izhodišče, da je ustava dogovor, soglasje republik in pokrajin. Jasno, da bomo o ustavi odločali delovni ljudje in občani vseh republik inpokrajin, imeli bomo tudi možnost, da svoja stališča pravilno in pravočasno oblikujemo. Hvala lepa.**

**PREDSEDUJOČA VALERIJA ŠKERBEC:**

**Hvala. Besedo ima tovariš Uroš Dular, delegat v Zboru občin.**

**UROŠ DULAR:**

**Tovarišice in tovariši delegati! Kljub temu, da je bilo o predlogu Predsedstva SFR Jugoslavije danes že veliko rečenega, sem dolžan v imenu delovnih teles Zbora občin vsa telesa so ta predlog obravnavala - dati nekatera naša stališča in predloge.**

**Delovna telesa Zbora občin so zavezala enotno stališče, da so glede na že dalj časa trajajoče razprave v vseh okoljih o potrebnih spremembah tako zvezne kot republiških in pokrajinskih ustav, dani dovolj tehtni razlogi za začetek aktivnosti, podani dovolj tehtni razlogi, da Skupščina SR Slovenije sprejme odlok o soglasju k predlogu Predsedstva SFR Jugoslavije, da se začne postopek za spremembo ustave.**

**Ob tem je bilo tudi na naših delovnih telesih posebej podprto izhodišče - ki je bilo tudi že poudarjeno - da se ne spreminjajo temeljna načela, pač pa je potrebno k spreminjanju pristopiti restriktivno in glede na vsebino skrbno presoditi, katera vprašanja dejansko sodijo v zvezno ustavo. Hkrati je treba upoštevati dejstvo, da zgolj z ustavnimi spremembami ni možno doseči odločilnih sprememb v družbeni praksi, temveč, da je potrebno spreminjati družbeno prakso samo, zaostriti odgovornosti ter pri tem dosledneje uresničevati politiko gospodarske stabilizacije .**

**Odbori so bili tudi enotnega mnenja, da glede na to, da nekateri predlogi le nakazujejo splošne usmeritve ali pa zahtevajo le proučitev določenih vprašanj, posamezni predlogi pa še niso dovolj jasni in zato omogočajo različna tolmačenja, še ni mogoča v tej fazi celovita razprava o vsebini predlaganih rešitev.**

**V podrobnejši razpravi pa je bilo opozorjeno predvsem na naslednje. V delu, ki se nanaša na ustavne spremembe na področju družbenoekonomske ureditve, velja opozoriti na opredelitev izjemnega dohodka, ki se razlikuje od sedanje ustavne ureditve, tako glede ugotavljanja, kakor tudi glede načina in namena usmerjanja, ki ga je potrebno jasneje razmejiti od monopolnega dohodka, saj lahko pomeni izjemni dohodek, če je ustvarjen in ugotovljen v določeni panogi, družbeno pozitivno ravnanje in ga je treba iz tega vidika stimulirati ter na osnovi opredelitve kriterijev usmerjati v tista razvojna področja, ki bodo dajala največje možne efekte.**

**Posebno pozornost je treba nameniti odgovornosti za učinkovitejše varstvo družbene lastnine in družbenolastninskim odnosom ter natančneje definirati osebno delo, predvsem z vidika varnosti vloženih sredstev vlagatelja v družbeni sektor. Pri opredeljevanju ustavnih sprememb na področju enotnega davčnega sistema in davčne politike je treba izhajati iz predpostavke, v kolikšni meri je ta v funkciji enotnosti jugoslovanskega trga in to enotnost tudi natančno določiti.**

**Z natančnejšo opredelitvijo ustreznih določb ustave o pravicah in dolžnostih federacije je potrebno nameniti več pozornosti vprašanju varstva in izboljševanju človekovega okolja. Besedilo ustrezne ustavne določbe je potrebno oblikovati tako, da bo v njej jasneje vzpostavljen namen posebnega družbenega varstva nad posameznimi najpomembnejšimi elementi okolja, s tem pa je povezano tudi vprašanje obsega pristojnosti federacije na tem področju. Z vidika urejanja prostora bi veljalo vzpostaviti tudi načelo integriranosti družbenega in prostorskega planiranja, hierarhičnost planov oziroma njihovih prostorskih sestavin in določiti postopek za učinkovitost usklajevanja interesov v prostoru.**

**V zvezi z ustavno-pravnim položajem občine kot temeljne samoupravne in družbenopolitične skupnosti, je potrebno oblikovati jasnejše opredelitve dograjevanja občine in odpraviti zapletenosti, ki se kažejo med posameznimi nivoji družbenopolitičnih skupnosti.**

**Glede družbenega dogovarjanja in samoupravnega sporazumevanja je treba jasneje opredeliti sankcijski mehanizem. Nejasne opredelitve družbenih dogovorov in samoupravnih sporazumov so do sedaj v medsebojnem sporazumevanju povzročale vrsto težav in nepotrebne zaplete, predvsem pa nespoštovanje družbenih dogovorov in samoupravnih sporazumov.**

**V zvezi z volilnim sistemom je bilo ugotovljeno, da je družbeni interes usmerjen v širšo uveljavitev neposrednih volitev, zato potrebno vprašanje pozorno proučiti in ugotoviti, na katerih nivojih bi kazalo uveljaviti to obliko volitev.**

**Glede predlogov, ki se nanašajo na pristojnosti zveznih upravnih organov v zvezi z izvrševanjem zveznih zakonov in drugih zveznih predpisov ter glede odnosa med zveznim in republiškimi zakoni v primeru njihovega neskladja, so bile podprte predvsem tiste rešitve, ki ne bi širile pristojnosti federacije.**

**Odbori so bili enotnega mnenja, da bo potrebno še vse predloge pozorno proučiti, strokovno utemeljiti in se šele po Široki javni razpravi odločati za posamezne spremembe. Prav tako bo potrebno proučiti posledice in dopolnitve zakonskih rešitev, ki bodo sledile ustavnim spremembam, ter zagotoviti dovolj možnosti in več učinkovitosti pri samoupravnem urejanju določenih vprašanj in jasneje razmejiti zakonsko normiranje ter na ta način prispevati k doslednejšemu uresničevanju ustavno zapisanih norm v praksi. Hvala.**

**PREDSEDUJOČA VALERIJA ŠKERBEC:**

**Hvala, tovariš Dular. Besedo ima tovariš Marjan Kotar, delegat v Družbenopolitičnem zboru.**

**MARJAN KOTAR:**

**Tovarišice in tovariši! Spregovoril bi samo o enem vprašanju.**

**Razprava o predlogu predsedstva SFR Jugoslavije morda ni bila tako široka, kot si predstavljamo javno razpravo. Toda bila je odprta, brez fanatizma, kulturna, morda bolj kot tista, ki jo je predvčerajšnjim v Cankarjevem domu organiziralo Društvo slovenskih pisateljev.**

**Razumljivo je, da je tu in tam ubrala razprava ton zaskrbljenosti. To se je pokazalo zlasti ob tistih usmeritvah, ki predlagajo več pristojnosti na nivoju federacije, povečan vpliv zvezne uprave, ki govorijo o hierarhiji organov kazenskega pregona, o financiranju skupnih programov. Očitno je, da se nam je usedla zavest o vlogi federacije, o izvoru suverenih pravic delovnih ljudi v republikah in o njihovem prenosu na organe federacije.**

**Očitno je, da se federacija vedno bolj pojmuje kot nekaj, kar izvira iz suverenih pravic narodov in narodnosti v republikah, in ne kot nadnacionalna zgradba. Morda je prisotna bojazen, da bi bili preveč enotno oblečeni in da bi si predpisovali, da bomo poleti hodili v suknji, čeprav novi. Toda ob vseh teh determinantah pa velja upoštevati, da mora pri opredeljevanju prevladati tisto, kar nam je skupno načelo eksistence, načelo smotrnosti in smiselnosti.**

**Na to je opozorila Kritična analiza in zlasti še razprava o njej. Pripombe je treba gledati v takšni luči, zato ni razlike pri opozorilih, pa naj so bila izrečena kjerkoli - na posvetih v Socialistični zvezi, v delegatskih telesih, v vodstvih družbenopolitičnih organizacijah ali na Društvu pisateljev Slovenije.**

**Gre za vprašanja, da na področju družbenoekonomskih odnosov le-teh ne bi razvijali samo z večjo represijo - tudi kadar gre za vprašanje večje odgovornosti z razpolaganjem in gospodarjenjem z družbeno lastnino, ampak z večjo ekonomsko samostojnostjo, ekonomsko odgovornostjo, ustreznejšo davčno politiko, realne vrednote in družbenih sredstev ter dela, izraženih na trgu. Gre za vprašanje, ali bomo stvari dopolnili, jih zapisali - morda samo na papirju ali pa bomo pri tem odpravili številne pomisleke, ki so tudi ideološke narave in ki hromijo, če že ne včasih kar onemogočajo realizacijo sprejetega. Tu gre zlasti za vprašanje vlaganja sredstev zasebnikov, za vprašanje uveljavljanja ekonomskih odgovornosti in stečaja, za vprašanje zemljiškega maksimuma.**

**Gre končno za vprašanje, ali vidimo izpolnitev temeljev, na katerih počiva socialistično samoupravljanje, v poudarjeni vlogi države ali v pomikanju te meje v korist samoupravnega. Z vidika delavca, občana, samoupravljavca in kakorkoli že rečemo našemu človeku, je približno vseeno. Ali mu odreja njegove pravice in obveznosti oblast in birokracija v republiki, pokrajini ali federaciji. Že stari narodi so poznali pregovor: "Blagor ljudstvu, ki ne ve, da ima vladarja."**

**Menim, da je treba v tem smislu razumeti vse te pomisleke, izražene ob nekaterih usmeritvah, ki govorijo za povečano pristojnost federacije na posameznih področjih. Četudi motijo nekatere opredelitve v predlogu pri tej točki, ki niso dovolj dorečene glede vsebine in se dajo različno tolmačiti, bi bilo napak, če bi se zato in zaradi tega spremenili v ustavobranitelje, če bi blokirali prizadevanja in bi pri tem pozabili na sprejete ugotovitve v Kritični analizi in naše ugotovitve, ki smo jih izbrali iz javne razprave o Kritični analizi.**

**Priklicati si je treba v spomin ugotovitve o krepitvi etatizma v republikah in pokrajinah, o tendencah avtarkičnegarazvoja, o problematiki dogovarjanja in sporazumevanja o skupnih odnosih, o počasnem in nedoslednem izvajanju dogovorjenega, o pravem farizejskem odnosu do vsega tistega, kar ocenimo za skupno in se tudi za skupno dogovorimo.**

**Po svetu so tendence, da bi se na primer tehnološki razvoj gradil na združevanju znanstvenih in tehnoloških potencialov, ne glede na državne meje. Pri nas pa so žal tendence, da bi se zapirali v republiki ali pokrajini.**

**Temelji pravosodja, o katerih govori predlog Predsedstva SFR Jugoslavije, prav gotovo ne morejo pomeniti enotnega izrekanja kazenskih sankcij. To je vprašanje kaznovalne politike in njenega izvajanja, ne pa temeljev pravosodja.**

**Gledano s takšnega zornega kota se nam kaže večina vprašanj, ki so povezana s povečano pristojnostjo federacije, kot eksistenčno vprašanje, povezano z našo odgovornostjo za skupen razvoj. Res pa je, da bo treba v prihodnjih fazah razčistiti vprašanja, ki so povezana z obsegom in vsebino v federalne organe prenešenih pooblastil, da ne bi bila prizadeta nacionalna identiteta kateregakoli naroda ali narodnosti v Jugoslaviji.**

**Pripomb k predlogu Predsedstva Socialistične federativne republike Jugoslavije ni tako malo, nekatere imajo svojo težo in to temelji tako na izkušnjah iz preteklosti kot na teoretičnih predpostavkah. Zavedamo pa se tudi odgovornosti, da j ih v tej fazi ne moremo postaviti kot pogoj, postavljamo pa jih kot opozorilo - bodočo terjatev, ki jo bo treba obračunati morda že v fazi do osnutka. Pri nekaterih pripombah bo treba vztrajati, in to ne glede na morebitno nerazumevanje, ne glede na diskvalifikacije in napačno razumevanje, povezano z aferami ob štafeti, izidu Nove revije in podobno.**

**Pravico do tega nam daje vloga in položaj, ki jo ima republika, v njej konstituiran delavski razred in še posebej njena odgovornost za skupen razvoj. V vseh nadaljnjih fazah sprejemanja ustavnih dopolnil je namreč potrebno soglasje do celote in soglasje do posameznih rešitev. Takšna pot pa nam položaj po eni strani olajšuje, po drugi pa otežuje. Olajšuje nam, ker nam daje pravico, da vztrajamo pri rešitvah, ki bodo dolgoročno optimalne, in otežuje, ker je pri uveljavljanju le-teh treba skrbno paziti, da ne bi bilo v njih egoizma - iskanja, ki bi pomenilo za eno stran korist in za drugo stran škodo. Hvala lepa !**

**PREDSEDUJOČA VALERIJA ŠKERBEC:**

**Hvala. Tako smo izčrpali prijavljene razpravljavce. Obveščam vas, da je pisno razpravo oddala skupina delegatov za Zbor združenega dela iz Postojne.**

**Glede na posamezne predloge iz razprave za dopolnitev osnutka stališč prosim, da se skupina delegatov vseh zborov Skupščine SR Slovenije za pripravo stališč takoj sestanejo v sobi 217 in da na podlagi razprave pripravi predlog stališč. Prosim tudi tovarišico Viko Potočnik, ki j e imela konkretne formulacije, da sodeluje v delu skupine. Zbor občin in Družbenopolitični zbor imata 20 minut odmora. Zbor združenega dela bo nadaljeval s svojim delom.**

**(Skupno zasedanje je bilo prekinjeno ob 12.00 uri in se je nadaljevalo ob 12.40 uri.)**

**PREDSEDUJOČA VALERIJA ŠKERBEC:**

**Prosim tovariša Potrča, vodjo skupine, da poda poročilo skupine.**

**MIRAN POTRČ:**

**Tovarišice in tovariši delegati! Skupina za pripravo osnutka stališč Skupščine SR Slovenije k predlogu Predsedstva SFR Jugoslavije, da se začne postopek za spremembe ustave Socialistične federativne republike Jugoslavije, se je ponovno sestala in proučila vsa vprašanja in predloge iz razprave na današnji seji zborov Skupščine SR Slovenije. Na podlagi pripomb in predlogov skupina delegatov predlaga naslednje spremembe in dopolnitve osnutka stališč:**

1. **1. Na koncu 1. alinee se v I. poglavju, na prvi strani namesto pike postavi vejica in se doda naslednje besedilo: "kar naj pospeši prehod v inovativno družbo". Ob tem bi vas želel obvestiti, da je skupina razpravljala o tem, ali je tehnološki tip družbe ustavno vprašanje ali ne in je ugotovila, da to ni ustavno vprašanje. Vendar je menila, da je trenutno zaradi naših ciljev in vzrokov smotrno, da vgradimo ta cilj v izhodišča.**
2. **2. V II. poglavju na drugi strani, v uvodnem odstavku, se naj na koncu drugega stavka nadomesti pika z vejico in se doda besedilo: "kar bo tudi temeljni kriterij za presojo predloga ustavnih amandmajev v Skupščini Socialistične republike Slovenije" .**
3. **3. V četrti točki, na tretji strani naj se na koncu te točke nadomesti pika z vejico in doda besedilo: "kar omogoča tudi argumentirano razpravo o predlogih za neposredne volitve".**
4. **4. V sedmi točki, na četrti strani, naj se besedilo zadnjega stavka v celoti nadomesti z naslednjim besedilom: "Zagotoviti je treba, da temelji sistema ne bodo posegali v vsebino vzgoje in izobraževanja, ki sta sestavni del integritete in samobitnosti vsakega naroda in zato sodita v pristojnost in odgovornost republik in avtonomnih pokrajin." in**
5. **5. Na koncu besedila osnutka stališč naj se vstavi novo III. poglavje - z naslednjim besedilom: "Skupščina zadolžuje svojo komisijo za ustavna vprašanja, da jo do oblikovanja osnutka ustavnih amandmajev obvesti o bistvenih alternativnih predlogih za posamezne rešitve, hkrati priporoča, da se o bistvenih vprašanjih, o katerih obstajajo argumentirani alternativni predlogi, ki so v skladu s temeljnimi načeli in cilji ustave, ne konča razprava v ustavni komisiji Skupščine SFR Jugoslavije, temveč zagotovi javna razprava ob osnutku ustavnih amandmajev.**

**Obveščam vas, da je v delu komisije sodelovala delegatka Vika Potočnik, ki je dala konkretne predloge in potrjuje, da so v predlaganih amandmajih vsebinsko vključeni vsi njeni predlogi iz razprave. Delovna skupina je hkrati ugotovila, da je razprava na današnjem zasedanju zborov pokazala še na mnoga druga opozorila in predloge, ki pa so večinoma že vključeni v osnutek stališč Skupščine SR Slovenije.**

**Delovna skupina predlaga, da osnutek stališč skupaj z dopolnitvijo, ki sem jo prebral v uvodu, in skupaj s temidopolnitvami, ki sem jih prebral zdaj, preoblikujete v predlog in da ta predlog stališč sprejmete. Hvala.**

**PREDSEDUJOČA VALERIJA ŠKERBEC:**

**Hvala lepa, tovariš Potrč. Želi kdo razpravljati o teh predlogih? (Ne.) Ugotavljam, da ne želi nihče razpravljati, zato menim, da lahko preidemo na glasovanje.**

**Predsednik Zbora združenega dela me je obvestil, da je na seji Zbora združenega dela prisotnih 142 delegatov, predsednik Zbora občin pa, da je na seji zbora prisotnih 68 delegatov. Na seji Družbenopolitičnega zbora je prisotnih 41 delegatov. Ugotavljam, da so vsi trije zbori sklepčni.**

**Glasovali bomo ločeno po zborih z dvigom rok.**

**Najprej bomo glasovali o predlogu odloka o soglasju Skupščine Socialistične republike Slovenije k predlogu Predsedstva SFR Jugoslavije, da se začne postopek za spremembo ustave SFR Jugoslavije. Prosim delegate Zbora združenega dela, da glasujete.**

**Kdor je za predlog odbora, naj prosim glasuje. (Vsi delegati dvignejo roko.) Je kdo proti? (Nihče.) Se je kdo vzdržal? (Nihče.)**

**Ugotavljam, da je Zbor združenega dela soglasno sprejel predlog odloka.**

**Prosim delegate Zbora občin, da glasujete.**

**Kdor je za, naj prosim, glasuje. (Vsi delegati dvignejo roke.) Je kdo proti? (Nihče.) Se je kdo vzdržal? (Nihče.)**

**Ugotavljam, da je Zbor občin soglasno sprejel predlog odloka.**

**Prosim delegate Družbenopolitičnega zbora, da glasujemo. Kdor je za, naj prosim, glasuje. (Vsi delegati dvignejo roke.) Je kdo proti? (1 delegat.) Se je kdo vzdržal? (Nihče.)**

**Ugotavljam, da je Družbenopolitični zbor sprejel predlog odloka z večino glasov.**

**Ugotavljam, da je Skupščina socialistične republike Slovenije sprejela predlog odloka o soglasju Skupščine SR Slovenije k predlogu Predsedstva Socialistične federativne republike Jugoslavije, da se prične postopek za spremembo ustave SFR Jugoslavije.**

**Prehajamo na glasovanje o predlogu stališč Skupščine SR Slovenije k predlogu Predsedstva SFR Jugoslavije, da se začne postopek za spremembo ustave SFR Jugoslavije.**

**Prosim delegate Zbora združenega dela, da glasujejo.**

**Kdor je za, naj prosim, glasuje. (Vsi delegati dvignejo roke.) Je kdo proti? (Nihče.) Se je kdo vzdržal? (Nihče.)**

**Ugotavljam, da je Zbor združenega dela soglasno sprejel predlog stališč.**

**Prosim delegate Zbora občin, da glasujejo.**

**Kdor je za, naj prosim, glasuje. (Vsi delegati dvignejo roke.) Je kdo proti? (Nihče.) Se je kdo vzdržal? (nihče.)**

**Ugotavljam, da je Zbor občin soglasno sprejel predlog**

**stališč.**

**Prosim delegate Družbenopolitičnega zbora, da glasujemo o predlogu stališč.**

**Kdor je za, naj prosim, glasuje. (Vsi delegati dvignejo roke.) Je kdo proti? (Nihče.) Se je kdo vzdržal? (Nihče.)**

**Ugotavljam, da je Družbenopolitični zbor soglasno sprejel predlog stališč.**

**Ugotavljam, da so vsi zbori Skupščine SR Slovenije v enakem besedilu sprejeli predlog stališč Skupščine SR Slovenije k predlogu Predsedstva Socialistične federativne republike Jugoslavije, da se prične postopek za spremembo ustave SFR Jugoslavije.**

**Stališče Skupščine SR Slovenije, poročila delovnih teles in celotno razpravo v Skupščini bomo posredovali delegatom Socialistične republike Slovenije v Zveznem zboru Skupščine SFR Jugoslavije, članom Komisije Skupščine SR Slovenije za ustavna vprašanja in članom Ustavne komisije Skupščine SFR Jugoslavije iz Socialistične republike Slovenije.**

**Tako zaključujem skupno zasedanje vseh treh zborov Skupščine SR Slovenije.**

**Zbor občin in Družbenopolitični zbor nadaljujeta sejo v svojih dvoranah, Zbor združenega dela pa ima 45 minut odmora.**

**(Skupno zasedanje je bilo končano ob 12.50 uri.)**

**SKUPŠČINA SOCIALISTIČNE REPUBLIKE SLOVENIJE  
ZBOR ZDRUŽENEGA DELA, ZBOR OBČIN IN  
DRUŽBENOPOLITIČNI ZBOR**

**Sejni zapiski**

**Skupno zasedanje - 22. april 1987**

**Dokumentacijsko-knjižnični oddelek  
Pododdelek sejnih zapiskov  
Ljubljana, 2001**

**VSEBINA**

**SKUPŠČINA SOCIALISTIČNE REPUBLIKE SLOVENIJE  
SKUPNO ZASEDANJE  
ZBORA ZDRUŽENEGA DELA, ZBORA OBČIN  
IN DRUŽBENOPOLITIČNEGA ZBORA**

**(22. april 1987)**

**DNEVNI RED : STRAN**

1. **1. Uvodna beseda k informaciji Izvršnega sveta  
   Skupščine SR Slovenije o tekočih gospodarskih  
   gibanjih v SR Sloveniji v prvih mesecih leta  
   1987 1**

**GOVORNIK:**

**Janez Bohorič 1**

1. **2. Uvodna beseda k predlogu družbenega dogovora o  
   spremembah in dopolnitvah družbenega dogovora  
   o skupnih osnovah in merilih za samoupravno  
   urejanje odnosov pri pridobivanju in delitvi  
   dohodka v SR Sloveniji 12**

**GOVORNIK:**

**Jože Knez 12**

1. **3. Seznam govornikov Il/l**

**SEZNAM GOVORNIKOV**

**SKUPŠČINA SOCIALISTIČNE REPUBLIKE SLOVENIJE  
SKUPNO ZASEDANJE  
ZBORA ZDRUŽENEGA DELA, ZBORA OBČIN  
IN DRUŽBENOPOLITIČNEGA ZBORA**

**(22. april 1987)**

**GOVORNIKA: STRAN**

**Bohorič Janez 1**

**Knez Jože 12**

**SKUPŠČINA SOCIALISTIČNE REPUBLIKE SLOVENIJE  
SKUPNO ZASEDANJE  
ZBORA ZDRUŽENEGA DELA, ZBORA OBČIN IN  
DRUŽBENOPOLITIČNEGA ZBORA**

**(22. april 1987)**

**Predsedoval: Valentin Dvojmoč, predsednik Zbora združenega dela.**

**Seja se je začela ob 9.35 uri.**

**PREDSEDUJOČI VALENTIN DVOJMOČ:**

**Tovarišice in tovariši delegati! Pričenjam skupno zasedanje Zbora združenega dela, Zbora občin in Družbenopolitičnega zbora.**

**Uvodno obrazložitev k informaciji Izvršnega sveta Skupščine SR Slovenije o tekočih gospodarskih gibanjih v SR Sloveniji v prvih mesecih leta 1987 bo podal Janez Bohorič, podpredsednik Izvršnega sveta Skupščine SR Slovenije.**

**Prosim, tovariš Bohorič.**

**JANEZ BOHORIČ:**

**Tovarišice in tovariši! Poglavitne značilnosti gospodarskih gibanj v začetku leta so: šibka rast proizvodnje, ki ne temelji na povečanem konvertibilnem izvozu, temveč na domačem povpraševanju in ki bo slej ko prej zadela in že zadeva na uvozne oziroma plačilnobilančne omejitve; neustrezna delitev dohodka, ki skupaj z denarno emisijsko politiko ne umirja inflacijskih pritiskov; izjemno močno prisotno administrativno urejanje pogojev gospodarjenja, pri čemer se uveljavljajo številne izjeme, ne po logiki delovanja ekonomskih zakonitosti, temveč po subjektivni presoji. Kopičijo se težave pri ohranjanju in večanju konvertibilnega izvoza in priliva, zaostrujejo se problemi pri zagotavljanju nemotene proizvodnje, tudi tiste, namenjene izvozu, v infrastrukturnih sistemih se zopet pojavljajo izgube, in to celo večje, kot v preteklih letih. Na področju kmetijstva, kjer smo v naši republiki dosegli že zavidljive rezultate, preti zastoj in nazadovanje. Na področju skupne in splošne porabe pa bodo linearni omejevalni ukrepi izničili mnogo tega, kar smo na področju skladnejšega, s potrebami Slovenije usklajenega razvoja družbenih dejavnosti ter potrebnih funkcij državne uprave in pravosodja, uspeli zagotoviti v preteklih nekaj letih.**

**Ta gibanja nas od uresničitve resolucijskih ciljev nevarno oddaljujejo.**

**V Izvršnem svetu menimo, da je predvsem dosledna uveljavitev usmeritev skupne ekonomske politike, ki je opredeljena v zvezni resoluciji za leto 1987, lahko podlaga za uresničitev ključnih nalog, začrtanih v resoluciji o politiki uresničevanja družbenega plana SR Slovenije v tem letu. Ob tem je še posebej pomembna vzpostavitev pogojev za okrepitev odgovornosti samoupravnih organizacij in skupnosti terdružbenopolitičnih skupnosti in usmeritev njihove aktivnosti v uresničevanje kakovostnih sprememb v gospodarjenju.**

**Skupna ekonomska politika za leto 1987 je bila sprejeta kot politika, usmerjena predvsem v odpravljanje vzrokov inflacije, v spodbujanje tržno zanimive proizvodnje, konvertibilnega izvoza ter v ukrepe, ki bodo organizacije združenega dela spodbujali k večanju produktivnosti dela in izboljšanju učinkov gospodarjenja. V resolucijo smo zapisali, da bomo spodbudne pogoje za ponovno doseganje hitrejše gospodarske rasti, zasnovane na trajnejših kakovostnih osnovah, zagotovili tako, da bodo ukrepi skupne ekonomske in razvojne politike usmerjeni: v realnejše vrednotenje proizvodnih tvorcev, predvsem družbenih sredstev, energije, prometa in zvez, ob uveljavljanju tržnih meril in odpravljanju vseh oblik nerealnega dohodka; v večjo in trajnejšo dohodkovno motiviranost organizacij združenega dela za povečanje konvertibilnega izvoza in deviznega priliva, predvsem z ustrezno politiko tečaja dinarja in spodbujanjem izvoza in deviznega priliva; v denarno in posojilno politiko, ki bo v splošnem restriktivna, dokler bomo imeli opravka s tolikšnimi inflacijskimi pritiski, ter selektivna, s spodbujanjem izvoza, proizvodnje hrane in oblikovanja blagovnih rezerv. Ponovno naj bi vzpostavili zaupanje za varčevanje, predvsem s politiko realno pozitivne in gibljive obrestne mere; v delitveno politiko v republikah in pokrajinah, ki bo temeljila na realnejšem izkazovanju razpoložljivega dohodka in upoštevanju odgovornosti republik in pokrajin za lastni in skupni razvoj.**

**V razmerah izrazito neustreznih razmerij v delitvi dohodka in neurejenih odnosov na trgu, ki so se proti koncu leta 1986 še poglobili, je Zvezni izvršni svet predložil, Skupščina SFRJ pa je sprejela intervencijske ukrepe za omejevanje vseh vrst porabe. Zvezni izvršni svet je interveniral tudi na področju cen. po ocenah v Gospodarski zbornici Slovenije, v Zvezi sindikatov Slovenije in Izvršnemu svetu, prav tako pa tudi v delovnih telesih Skupščine SR Slovenije, ti ukrepi niso prispevali k uspešnejšemu razreševanju težke ekonomske situacije. Pokazalo se je, da ukrepi niso bili dovolj strokovno pretehtani in politično odmerjeni, ker je poleg sicer znanih slabosti administrativnega urejanja gospodarstva in načina vodenja ekonomske politike še dodatno zožilo prostor za odgovoren in ustvarjalen prispevek vseh gospodarskih in drugih družbenih subjektov k izhodu iz krize z doseganjem boljših poslovnih in razvojnih rezultatov.**

**Zlasti za intervencije na področju cen prav gotovo ni ekonomsko prepričljivih utemeljitev in opravičil niti v resoluciji niti v dosedanjih spoznanjih o vzrokih in poglavitnih žariščih inflacije.**

**Izvršni svet bo načrtno odpravljanje disparitet cen**

**podpiral samo za dejavnosti, kjer so disparitete nastale kot**

**posledica neposredne kontrole cen. Korekture cen v kmetijstvu, energetiki, prometu in stanovanjsko-komunalnem gospodarstvu morajo prispevati k usklajevanju presežene kupne moči z blagovnimi skladi in k realnemu vrednotenju proizvodnih dejavnikov v pogojih večje tržne konkurence. Ukrepi ekonomske politike, ki jih Zvezni izvršni svet namerava sprejeti za odpravljanje disparitet cen, pa morajo zagotavljati predvsem izenačevanje pogojevgospodarjenja, ne pa težiti k izenačevanju povprečne akumulacijske stopnje na ravni gospodarstva Jugoslavije. Sicer pa Izvršni svet meni, da mora tržno oblikovanje cen - zlasti za proizvode, kjer je dovolj konkurence - postati prevladujoč način in prvenstvena odgovornost ter tveganje proizvajalcev samih.**

**Tovarišice in tovariši delegati! Zadnji podatki o gibanjih izvoza in uvoza kažejo, da se je začel izvoz na konvertibilno področje v marcu in aprilu povečevati. Jugoslovanski izvoz je do 13/4 letos v primerjavi z istim obdobjem preteklega leta večji za 7%, uvoz pa se je zmanjšal za 5%. Za 40% manjši kot v enakem obdobju lani pa je trgovinski primanjkljaj s konvertibilnim področjem, ki znaša 392 milijonov dolarjev.**

**Slovenija je izvoz na konvertibilno področje povečala za 1%, uvoz pa za 6%, realiziran trgovinski deficit pa znaša 33 milijonov dolarjev (v istem lanskem obdobju je znašal 7 milijonov dolarjev). Pri tem je treba upoštevati, da so ti podatki popačeni zaradi medvalutnih sprememb ter statističnega prikazovanja po novi metodologiji. Ameriški dolar, v katerem spremljamo zunajtrgovinske tokove, se je namreč v primerjavi z drugimi valutami pocenil glede na primerjalno lansko obdobje za 12%.**

**Manjši uvoz je predvsem posledica devizno-likvidnostnih težav v poslovnih bankah, ki morajo predvsem poravnati neporavnane obveznosti iz preteklega leta in praktično nimajo možnosti za prevzemanje novih obveznosti do tujine. Devizno likvidnostna situacija v poslovnih bankah se iz dneva v dan bolj zaostruje, posledice pa se kažejo v tem, da se oskrbljenost, s tem pa tudi nemotena proizvodnja v številnih organizacijah združenega dela iz različnih panog - med njimi so tudi številni izvozniki, proizvajalci zdravil, pralnih praškov in drugih za preskrbo potrebnih izdelkov - hitro slabša. Kljub številnim zapletom pri plačevanju obveznosti do tujine je zlasti v tej proizvodnji potrebno odpraviti motnje.**

**Zanesljiva ocena položaja v ekonomskih odnosih s tujino je na podlagi razpoložljivih podatkov izredno otežena. Za popolnejšo oceno stanja potrebujemo poleg podatkov o gibanjih izvoza in uvoza blaga, s katerimi razpolagamo, tudi podatke o deviznem prilivu in odlivu. Brez teh podatkov, ki jih še ni zaradi neizdelanega informacijskega sistema za spremljanje deviznih tokov po zahtevah novega deviznega zakona, tudi zamišljen mehanizem korekcije uvoznih pravic z ustvarjenim deviznim prilivom ne more zaživeti. Zagotovitev ustreznih informacijskih podlag je zato ena od prednostnih nalog, ki jo je potrebno izpeljati v čim krajšem času. V nasprotnem primeru emisije uvoznih pravic še vedno ne bomo usklajevali z razpoložljivim deviznim prilivom. Težave pri plačevanju uvoza se bodo nadaljevale, kljub temu da Narodna banka Jugoslavije zagotavlja, da bo v aprilu in maju boljše, ker zapade v plačilo manjši obseg fiksnih in garantiranih obveznosti, kot v prejšnjih mesecih.**

**Izvršni svet zato podpira pristop organizacij združenega dela, da se v okviru poslovnih bank organizirajo za prevzem odgovornosti za izvrševanje plačil v tujino v odvisnosti od ustvarjenega deviznega priliva v posamezni organizaciji združenega dela in od nujnosti izvršitve posameznega plačila. Prav tako podpira tudi prizadevanje za obveznosti do tujine terza dograjevanje informacijskega sistema. Podpira tudi težnje, da se tveganje skupnega nastopa na tujih trgih porazdeli v okviru skupnih izvoznih programov in povezav v reproverigah. Hkrati bo Izvršni svet ocenil obveznosti po kreditih in garancijah za infrastrukturo in druge obveznosti splošnega družbenega pomena ter si prizadeval za čim večjo racionalnost porabe deviznih sredstev v ta namen in za tako dinamiko njihove poravnave, ki bodo v največji možni meri olajšale devizno likvidnostni položaj organizacij združenega dela in bank.**

**Dohodkovni in likvidnostni položaj organizacij združenega dela - izvoznic se zlasti v pogojih visoke inflacije in restriktivne posojilno-denarne politike zaradi težav pri izplačevanju izvoznih stimulacij še poslabšuje. Gotovinsko je organizacijam združenega dela pokritih le okoli 30% zahtevkov, ki so bili vloženi do konca marca 1987, za ostale zahteve pa je Služba družbenega knjigovodstva Jugoslavije spet izdala menice, ki bodo vnovčljive šele 25/5 oziroma 25/6-1987.**

**Izvozu turističnih storitev je treba priznati tak status, kakršnega ima izvoz blaga, in tako tudi okrepiti njegovo izvozno naravnanost ter akumulativno sposobnost.**

**Visoka rast denarnih agregatov v preteklem letu je zahtevala nekoliko restriktivnejšo projekcijo denarne mase in bančnih naložb v prvem in drugem trimesečju tega leta.**

**Obrestne mere se usklajujejo na začetku vsakega trimesečja, pri čemer je spodnja raven določena z rastjo cen industrijskih proizvodov v preteklih šestih mesecih, povečana za 1%. Tako določena politika obrestnih mer pomeni podražitev sredstev in s tem približevanje pozitivno realni obrestni meri. Podražitev denarja v bankah zahteva predvsem racionalizacijo poslovanja organizacij združenega dela, boljšo poslovno in finančno organiziranost ter disciplino in večje oblikovanje lastnih sredstev v procesu razporejanja dohodka. Marsikje pa bo zato potrebno spremeniti tudi odnos do bančnih sredstev, ki so se doslej često uporabljala tudi za razreševanje dohodkovnih težav posojilojemalcev.**

**Tudi v letošnjem letu je za uravnavanje porasta denarne mase uveljavljeno zlasti omejevanje naložb bank. Pomemben razlog za izredno omejevanje naložb bank je tudi v porastu obsega prikritih oblik primarne emisije, kot so posojila neposrednim uporabnikom, odlaganje plačil, neplačevanje obveznosti do Narodne banke Jugoslavije in podobno.**

**Težave, ki se iz leta v leto pojavljajo zaradi omejevanja naložb bank s strani Narodne banke Jugoslavije, se odražajo tudi letos, zlasti pri tistih naložbah, kjer je njihova višina določena na ravni decembra 1986. To so predvsem investicijska posojila in kratkoročna posojila za obratna sredstva organizacij združenega dela.**

**V februarju je bila uvedena obvezna rezerva za povečanje posojil iznad dovoljene ravni. Ta ukrep je sicer deloma omilil položaj, vendar ne zadošča za razrešitev vseh zahtev po posojilih. Učinek tega ukrepa znaša pri bankah v Sloveniji 5,7 milijard dinarjev.**

**Izvršni svet Skupščine SR Slovenije je že ob obravnavah in sprejemanju odlokov o posojilno-denarni politiki zaradinjihove restriktivnosti opozarjal predlagatelja na probleme, ki se bodo pojavljali pri financiranju enostavne in razširjene reprodukcije.**

**Izvršni svet ocenjuje, da so problemi, ki so vsak dan prisotni v poslovnih bankah, predvsem posledica povečanega administriranja, omejevanj, prepovedi in izjem, centralizacije ter vertikalizacije posojilnih in denarnih tokov in to z namenom ustvarjanja večjega manevrskega prostora za uresničevanje prerazdelitev prek emisijske politike Narodne banke Jugoslavije. Vse to zahteva razpravo ne le o primernosti omejevanja naložb bank na sedanji ravni, temveč tudi o načinih oblikovanja in usmerjanja prihrankov ter o vlogi poslovnih bank in Narodne banke v teh procesih.**

**Analiza zaključnih računov gospodarstva SR Slovenije za 1986. leto kaže na bistveno odstopanje od politike razporejanja dohodka, opredeljene v resoluciji za 1986. leto. Devetmesečni rezultati poslovanja so kazali težnjo približevanja osebnih dohodkov rasti dohodka. V zadnji četrtini leta pa je bila realna rast osebnih dohodkov pospešena tako, da je bistveno presegla realno rast dohodka. Pri uresničevanju politike usklajevanja osebnih dohodkov v družbenih dejavnostih z osebnimi dohodki v gospodarstvu smo odstopili od načela bruto osebnega dohodka in celotno usklajevanje se je prevalilo v breme akumulacije. To je znižalo akumulacijo, tako da so spremenjene materialne osnove za uresničitev resolucije za 1987. leto in za doseganje ciljev srednjeročnega plana. Delitvena razmerja iz zadnjega trimesečja leta 1986 in njihov prenos v prve mesece letošnjega leta zato ne morejo biti izhodišče za oblikovanje politike porabe v naslednjih mesecih.**

**Novi obračunski sistem, ki velja od 1/1-1987, vnaša bistvene vsebinske novosti v način izkazovanja rezultatov poslovanja, saj nas uvaja v realno izkazovanje dohodka. Učinkov delovanja novega obračunskega sistema na rezultate poslovanja v letu 1987 zaenkrat še ni mogoče v celoti oceniti, saj rezultati poslovanja za letošnje prvo trimesečje še niso obdelani. Pač pa preračuni lanskih poslovnih rezultatov gospodarstva SR Slovenije po novem obračunskem sistemu dajejo dovolj zanesljivo podlago za oceno, da lahko pričakujemo precejšnje zmanjšanje izkazanega dohodka.**

**Na osnovi tega je realno pričakovati, da bi ob nespremenjenih prispevnih stopnjah, zlasti na področju družbenih dejavnosti, lahko prišlo do velikega izpada sredstev, kar bi ogrozilo nadaljnje delovanje teh dejavnosti. Novi obračunski sistem bo ostro posegel tudi v stanovanjsko gospodarstvo, saj se bodo sredstva zaradi izpadov in predvidenega enoletnega zamika pri združevanju iz čistega dohodka vsaj razpolovila. Zato bo treba stanovanjsko gospodarstva v čimkrajšem času postaviti na ekonomske osnove, kar med drugim pomeni tudi hitrejše usklajevanje ekonomskih stanarin, ob doslednem izvajanju solidarnosti.**

**Na osnovi informacij o poslovanju v prvem trimesečju bo Zavod SR Slovenije za družbeno planiranje v okviru majske analize pripravil oceno delovanja novega obračunskega sistema, Izvršni svet pa bo na tej osnovi predložil potrebne aktivnosti in ukrepe za uskladitev vseh oblik porabe z razpoložljivim dohodkomter za uresničevanje letošnjih resolucijskih ciljev. Če bo potrebno, bo tedaj predlagal tudi spremembe resolucijskih ciljev.**

**Tovarišice in tovariši! Proizvodnja v industriji je po zastoju v januarju nekoliko oživela v februarju in marcu. Porast je bil dosežen v proizvodnji sredstev za delo, padec pa v proizvodnji reprodukcijskega materiala. Najbolj nazadujejo proizvodnja električnih strojev in aparatov, proizvodnja žaganega lesa in plošč, proizvodnja končnih lesenih izdelkov, proizvodnja usnjene obutve in galanterija ter proizvodnja tekstilne preje in tkanin.**

**Zaostajanje rasti proizvodnje v nekaterih panogah je predvsem posledica desortiranosti zalog uvoznih surovin, ki je nastopila zaradi nerednega plačevanja tujim dobaviteljem. Problem se bo zaostroval in stopnjeval, če ne bomo zagotovili rednejšega plačevanja tujim dobaviteljem.**

**Iz industrije prihajajo tudi opozorila o poslabšanem delovnem ozračju, ki je posledica omejevalne zakonodaje na področju osebnih dohodkov. Le-ta povzroča veliko razprav in zastojev, zaradi katerih trpi delovna storilnost in pada motivacija za delo.**

**Organizacije združenega dela opozarjajo tudi na negativne učinke nenehnega spreminjanja predpisov in pogojev gospodarjenja. Najbolj odgovorni delavci v združenem delu se zato ne ukvarjajo dovolj z vprašanji poslovanja, razvoja in odpravljanja notranjih slabosti, ampak predvsem s prilagajanjem novim pogojem, ki jih povzročajo spremenjeni predpisi.**

**Slovensko gospodarstvo je po zaključnih računih za leto 1986 ugotovilo za 70 milijard dinarjev izgub, od katerih je ob predložitvi zaključnih računov ostalo nepokritih 26,5 milijard dinarjev.**

**Razen izgub v infrastrukturnih sistemih - zlasti v elektrogospodarstvu in premogovništvu, ki so predvsem posledica zadrževanja rasti cen ob rastočih stroških poslovanja - zaskrbljuje predvsem porast izgub v nekaterih izvozno pomembnih panogah, kot sta lesna in kovinskopredelovalna industrija. Povzročil je na eni strani potrebno iskanje dohodkovno uspešnejše izvozne proizvodne strukture izdelkov ter notranje prestrukturiranje in reorganizacijo, na drugi strani pa tudi nezaželeno preusmerjanje prodaje od izvoza na domače tržišče.**

**Poseben problem predstavlja in posebno obravnavo zahteva poslovanje z izgubo v Rudniku živega srebra v Idriji in v Rudniku svinca in topilnici Mežica. Po končnih strokovnih razpravah in izvršeni recenziji študij o narodnogospodarski upravičenosti nadaljnjega pridobivanja živega srebra, svinca ter cinka bo Izvršni svet v juniju za Idrijo oziroma v septembru za Mežico predložil Skupščini SR Slovenije ukrepe za izvedbo postopkov sanacije oziroma zapiranja obeh rudnikov.**

**Izvršni svet ugotavlja na osnovi zbranih podatkov, poročil in drugih informacij, da so glavni vzroki za motnje v poslovanju in za izgube v letu 1986 ter za povečanje njihovega števila predvsem v notranjih kadrovskih, programskih, organizacijskih in tehnoloških slabostih prizadetih organizacij združenega dela, v zanemarjanju razvoja in neprimernega nagrajevanje strokovnih delavcev, v spremembah zunanjetrgovinske zakonodaje in vpasivni tečajni politiki, nizkih izvoznih spodbudah, predvsem v prvem polletju, ter v večmesečnih zamudah pri njihovem izplačevanju.**

**Izvršni svet meni, da je za uspešno sanacijo izgub in trajnejše saniranje izgubarjev potrebno zlasti dosledno izvajanje resolucijskih usmeritev na področju ekonomskih odnosov s tujino, stabilizacija gospodarskih pogojev, da bodo najbolj odgovorni delavci v združenem delu imeli več časa za delo na razvoju in odpravljanju notranjih slabosti, ter hitrejše odpravljanje kadrovskih, organizacijskih, programskih in drugih slabosti v posameznih organizacijah združenega dela.**

**Gospodarske razmere se vse bolj zaostrujejo in z večjim delovanjem ekonomskih zakonitosti bodo prihajali delovni kolektivi, zlasti tisti, ki slabo gospodarijo, v vse težjo situacijo. Zaradi tega bo v bodoče pogosteje prihajalo do problemov, da nekatere organizacije združenega dela ne bodo kos novo nastalim gospodarskim pogojem v dosedanjem obsegu in ob sedanjih stroških poslovanja. Prihajalo bo do krčenja poslovanja, v gospodarsko in kadrovsko šibkih organizacijah združenega dela pa tudi do stečajev. Ti procesi so se že začeli, v naslednjem obdobju pa se bodo še okrepili. Takšne razmere bodo zahtevale hitro razreševanje, za kar sedaj nismo primerno pripravljeni, saj nimamo ustreznih mehanizmov za hitro in učinkovito reševanje prezaposlovanja delavcev. Za to bo potrebno vzpostaviti ustrezne pogoje tudi z oblikovanjem posebnih skladov sredstev.**

**V zadnjih letih smo v kmetijstvu nenehno povečevali tržno prirejo mleka, mesa ter odkup pšenice, sladkorne pese in drugih poljščin. Z doseženimi rezultati se lahko primerjamo tudi z deleži z razvitim kmetijstvom. Spremembe v ekonomski politiki pa so povzročile naglo poslabševanje ekonomskega položaja kmetijstva in še posebno živinoreje. Sprejeti ukrepi in rešitve so delovali kratkoročno, neselektivno in necelovito. Razreševali so predvsem trenutne probleme preskrbe, niso pa zagotavljali dolgoročnih pogojev za stabilno kmetijsko proizvodnjo. Administrativno določanje cen mesa in mleka ter drugi ukrepi ekonomske politike so se najbolj negativno odražali na razvoju živinoreje. Prek 70 milijard dinarjev sredstev, ki smo jih v SR Sloveniji vložili v letu 1986 v kmetijstvo in preskrbo, je sicer ublažilo te negativne učinke, ni pa trajno razrešilo problemov.**

**Nekateri procesi v živinoreji, kot so zmanjšano število osemenitev, zmanjšanje osnovne črede in povečanje neorganiziranega zakola, ki so se začeli v letu 1986 odvijati tudi na območju Slovenije, kažejo na to, da bo že v letu 1987 prišlo do zmanjšanja prireje mleka in mesa ter do težav v preskrbi.**

**Ker je živinoreja pomembna za nadaljnji razvoj kmetijstva in uresničevanje planskih ciljev, so nujni ukrepi za zaustavitev neugodnih gibanj in izboljšanje njenega ekonomskega položaja. Izvršni svet Skupščine SR Slovenije je o kritičnih razmerah v živinoreji že obvestil Zvezni izvršni svet, ga opozoril na nesprejemljivost dosedanjega načina urejanja cen na področju živinoreje ter zahteval dosledno in pravočasno uresničevanje resolucijskih nalog. Med drugim je predlagal takojšnjo uveljavitev zaščitnih cen letine 1987 za živino in mleko, prosto oblikovanje cen mesa in mleka po prvem juliju, selektivnokreditiranje pridelave in zalog lastne voluminozne krme in vzrejo plemenske črede iz primarne emisije ter omejitev uvoza kmetijskih pridelkov.**

**Izvršni svet Skupščine SR Slovenije se je zavzel tudi za hitrejše uveljavljanje krajših in cenejših poti hrane od proizvajalca do potrošnika, za spremembe v delitvenih razmerjih znotraj reproverig v korist primarne kmetijske proizvodnje, za sodobne proizvodno-tehnične in organizacijske rešitve ter za uvajanje uspešnejših oblik koncentracije proizvodnje v zasebnem kmetijstvu, kar vse naj bi prispevalo k zniževanju stroškov proizvodnje hrane. Prav tako bo za izboljšanje ekonomskega položaja živinoreje predlagal preusmeritev dela sredstev, ki se zbirajo za pospeševanje proizvodnje hrane, obenem pa predlagal Skupnosti pokojninskega in invalidskega zavarovanja SR Slovenije ter skupnostma zdravstvenega varstva in socialnega skrbstva, da skupaj porušijo položaj združenih kmetov pri vodenju politike prispevkov.**

**Izvršni svet Skupščine SR Slovenije je ponovno razpravljal o ekonomskem položaju elektrogospodarstva in premogovništva ob obravnavi zadnjega predloga odloka Zveznega izvršnega sveta o določitvi najvišje ravni cen električne energije in premoga ter ugotovil, da se ekonomski položaj elektrogospodarstva in premogovništva ob takem vodenju cenovne politike še nadalje slabša. Aprilska sprememba cen električne energije in premoga upošteva le rast cen industrijskih proizvodov, ne upošteva pa izhodišča družbenega plana SFRJ za obdobje 1986-1988 o enakomernem odpravljanju disparitet cen v letih 1986-1988 in izhodišča letošnje resolucije, da bomo v prvem polletju 1987 odpravili pretežni del disparitete cen električne energije in premoga. Izvršni svet Skupščine SR Slovenije zaradi tega ni podprl predloga Zveznega izvršnega sveta za zadnje povečanje cen. Opozoril je na posledice take politike cen in predlagal vključitev tudi deleža za odpravo disparitete cen, česar pa Zvezni izvršni svet pri svoji odločitvi ni upošteval.**

**Pričakujemo, da bosta Zvezni izvršni svet in JUGEL ponovno proučila položaj elektrogospodarstva in premogovništva ter pri opredeljevanju nadaljnje politike cen to upoštevala. V nasprotnem primeru bo morala Interesna skupnost za elektrogospodarstvo in premogovništvo pripraviti in predlagati Skupščini SR Slovenije sprejetje ustreznih ukrepov za sanacijo stanja.**

**V prvih treh letošnjih mesecih se soočamo tudi z vedno večjimi težavami pri delovanju železniškega prometa v SR Sloveniji. Izredno velike likvidnostne težave in poslabšan dohodkovni položaj že v lanskem letu dodatno otežujejo poslovanje v začetku letošnjega leta. Uresničevanje sprejetega programa razvoja železniških zmogljivosti je v celoti ustavljeno, pred ustavitvijo pa je tudi tekoče in investicijsko vzdrževanje ter nabava osnovnega reprodukcijskega materiala in rezervnih delov, kar lahko ogrozi varnost železniškega prometa.**

**Izvršni svet ocenjuje, da je tako stanje nevzdržno in da je potrebno uresničiti temeljne predpostavke za normalno delovanje in razvoj železniškega gospodarstva. Predvsem je potrebno zagotoviti večje pokrivanje enostavne produkcije železnice s ceno prevoznih storitev. Ustvarjati moramo ustreznepogoje gospodarjenja in razvoja posameznih prometnih panog v skladu z njihovim pomenom in družbenimi potrebami ter urediti odnose na trgu transportnih storitev. Hitreje je treba uveljaviti gospodarsko poslovno usmeritev železnice.**

**Tudi na to problematiko je Izvršni svet Skupščine SR Slovenije opozoril Zvezni izvršni svet ter mu predlagal sprejetje ustreznih ukrepov v skladu z njegovimi pristojnostmi in resolucijskimi opredelitvami. Ukrepov zaenkrat še ni.**

**Tovarišice in tovariši! Prevelika rast vseh oblik tekoče porabe v škodo akumulacije v preteklem letu je izzvala intervencijo Zveznega izvršnega sveta na področju razpolaganja z družbenimi sredstvi za osebne dohodke, za skupno in splošno porabo. Vsebina in posledice izvajanja intervencijskega zakona o osebnih dohodkih omejujejo samostojnost in odgovornost delavcev tudi v tistih organizacijah združenega dela, ki s svojimi odločitvami niso kršile sprejetih družbenih usmeritev na tem področju. Linearni učinki sprejetih ukrepov ne spodbujajo boljšega dela, boljšega izkoriščanja delovnega časa in boljšega gospodarjenja z družbenimi sredstvi. Danes je že mogoče oceniti, da bo z njimi v globalu doseženo boljše razmerje med osebnimi dohodki in akumulacijo, kar pa ni in ne more biti edini in poglavitni cilj. Temeljni cilj vseh ukrepov mora biti večji realni dohodek in njegova razvojno smotrna poraba.**

**Zato je nujno, da na današnjem zasedanju sprejmete dopolnitve družbenega dogovora o dohodku in s tem omogočite, da vprašljivi učinki intervencijskega zakona čimprej prenehajo. Ključni cilj teh dopolnitev je zlasti v tem, da uresničimo soodvisnost osebnih dohodkov in doseženih rezultatov v vseh organizacijah združenega dela, v delitvi sredstev za osebne dohodke pa postopoma uveljavimo obe podlagi za delitev - torej za rezultate živega in minulega dela. Seveda pa bo potrebno usmeritve v družbenem dogovoru še preverjati in dopolnjevati, ne bi pa kazalo z njihovo uveljavitvijo v praksi odlašati.**

**Na obseg sredstev za zadovoljevanje skupnih potreb in na njihovo gibanje v letošnjem letu vplivata intervencijski zakon o omejevanju sredstev skupne porabe ter novi obračunski zakon.**

**Intervencijski zakon učinkuje že sedaj. Na njegovi osnovi je ugotovljenih 33,9 milijard dinarjev presežkov v prvem trimesečju, blokiranih pa je bilo 10 milijard dinarjev. Zaradi blokiranih sredstev prihaja v samoupravnih interesnih skupnostih do velikih težav pri plačevanju obveznosti izvajalskim organizacijam, izhajajočih iz odnosov svobodne menjave dela. Prihaja tudi do težav pri plačevanju socialnih prejemkov različnim upravičencem. Težave s sredstvi, ki nastajajo tam, kjer so solidarnostni sistemi pogoj za uresničitev zagotovljenega programa, bomo reševali skupaj z republiškimi samoupravnimi interesnimi skupnostmi. Likvidnostne težave posameznih samoupravnih interesnih skupnosti v občinah pa bo potrebno premeščati s sodelovanjem med občinskimi samoupravnimi interesnimi skupnostmi oziroma z medsebojno pomočjo na medobčinski ravni tudi z drugimi uporabniki družbenih sredstev.**

**Obračunski zakon bo s 1/7-1987 zaradi sprememb virov in osnov v nekaterih samoupravnih interesnih skupnostih spremenil tudi možnosti in obseg združevanja sredstev za posameznedejavnosti. Te spremembe niso predvidene z veljavnimi samoupravnimi sporazumi o temeljih plana samoupravnih interesnih skupnosti, ki bi se v teh določbah zato morali spremeniti. V Izvršnem svetu ocenjujemo, da v tem času ne bo mogoče izpeljati vseh postopkov za dopolnitev samoupravnih sporazumov, zato predlagamo zakon o začasnem financiranju skupnih potreb. V njem so opredeljeni viri in osnove za združevanje sredstev ter prispevne stopnje za republiške samoupravne interesne skupnosti.**

**V vseh samoupravnih interesnih skupnostih morajo poleg aktivnosti za sprotno reševanje finančnih problemov temeljito in hitro pripraviti tudi programske spremembe in racionalizacije, ki bodo izhajale iz sprejetih planov prestrukturiranja posameznih dejavnosti brez širitve programov in pravic.**

**Z intervencijskim zakonom določena osnova za mesečno porabo proračunskih sredstev ne upošteva različne dinamike prilivov v preteklem letu, različnih ukrepov v posameznih občinah v zadnjih mesecih lanskega leta, kakor tudi specifičnih problemov, ki smo jih reševali v okviru dogovora o splošni porabi. Te probleme smo tudi za prvo obdobje poskušali reševati v skupni bilanci sredstev splošne porabe v občinah in v republiki, vendar po tolmačenju zveznih organov to ni bilo mogoče. 4 6 občinskih proračunov je zato izkazalo presežke za prvo trimesečje v skupni višini 1.588 milijonov din.**

**Zakon zavezuje družbenopolitične skupnosti, ki izkažejo presežke, večje od 1% prihodkov za določeno obdobje, da takoj podajo predlog za znižanje davkov. Prilivi bodo znižani preko zmanjševanja odstopljenega prometnega davka občinam, ki izkazujejo presežke - skupno v 32 občinah. Občine, ki ne prejmejo odstopljenega prometnega davka in izkazujejo presežek (teh je 14), pa naj dajo predloge za znižanje občinskega davka iz osebnega dohodka delavcev. Znižanje davčnih obveznosti pri davkih občanov ne prispeva k izvajanju zakona, ker prihodki od davkov občanov niso omenjeni in njihova višina ne vpliva na zmanjšanje oziroma izničenje presežkov.**

**Prilivi sredstev republiškega proračuna v prvem trimesečju ne dosegajo z zakonom dovoljene ravni; tudi za april ocenjujemo, da ne bomo izkazali presežka. Glede na dinamiko priliva sredstev v letu 1986 ocenjujemo, da bodo učinki intervencijskega zakona na izvajanje obveznosti republiškega proračuna naj ostrejši ob koncu prvega polletja. Že v prvih letošnjih mesecih se odpira problem sprotnega pokrivanja obveznosti, zlasti tistih, ki so neposredno vezane na rast cen, na njihov obseg pa ni moč vplivati.**

**Izvršni svet Skupščine SR Slovenije ugotavlja, da se realno zmanjšanje obsega splošne porabe odraža tudi v zmanjševanju sredstev za delo državnih organov. Omejevanje splošne porabe otežuje uresničevanje z resolucijo zastavljenih ciljev za povečanje učinkovitosti in racionalnosti dela državnih organov z izboljšanjem kadrovske sestave in z uvajanjem informacijske tehnologije in še posebej krepitev pogojev dela pravosodnih organov, kjer so razmere še zlasti zaostrene.**

**Izvršni svet je zato zavezal vse organe, ki se financirajo iz republiškega proračuna, da čimbolj racionalno poslujejo v mejah razpoložljivih sredstev, da združujejo sredstva za skupnenaloge in da izkoristijo vse notranje rezerve. S takimi ukrepi bo sicer mogoče v določeni meri ublažiti pokrivanje najnujnejših materialnih izdatkov in na sedanji ravni zadržati osebne dohodke, ne bo pa moč doseči večjih kvalitetnih premikov v delu niti zavreti že začetega procesa negativne kadrovske selekcije, ki ga pogojuje relativno in nominalno zaostajanje osebnih dohodkov za gospodarstvom in celo za družbenimi dejavnostmi. Zato bo potrebno v bodoče večjo pozornost nameniti uresničevanju že sprejetih usmeritev Izvršnega sveta na področju racionalizacije dela državne uprave in krepitve materialnih pogojev pravosodnih organov. Podobne akcije za skrajno varčno porabo bo treba zastaviti tudi v občinah ter si prizadevati, da ohranimo doseženo raven osebnih dohodkov delavcev v upravnih organih in pravosodju.**

**Področje razporejanja dohodka naj bi po zakonu o celotnem prihodku in dohodku začelo veljati s 1/7 tega leta, pred tem pa mora Zvezni izvršni svet poročati, ali so za to izpolnjeni vsi pogoji. Podlaga za uveljavitev tega dela zakona je sprejetje medrepubliških dogovorov in skupnih osnov in meril za samoupravno urejanje odnosov pri pridobivanju in delitvi dohodka v SFRJ ter vseh potrebnih zakonskih in drugih izvedbenih predpisov v socialističnih republikah in avtonomnih pokrajinah glede financiranja skupne in splošne porabe na njihovem področju.**

**Financiranje splošne porabe bo še naprej temeljilo na dosedanjih davčnih virih, ker se po tolmačenju Zveznega komiteja za zakonodajo obdavčevanje dohodka in osebnih dohodkov ne določa z zakonom o celotnem prihodku in dohodku, temveč je v zakonodajni pristojnosti republik in pokrajin.**

**Tovarišice in tovariši ! Ob koncu uvodne besede v razpravo o tekočih gospodarskih gibanjih je glede potrebnih aktivnosti in ukrepov za uresničevanje letošnjih resolucijskih ciljev bistveno poudariti tudi to, da se mora vsakdo v naši družbi osredotočiti na ukrepe, ki so v njegovi pristojnosti in v okvirjih njegovega dometa, ki jih torej lahko spelje in ki predvsem pomenijo izvajanje dogovorjene razvojne politike.**

**V Sloveniji se ves čas zavzemamo za to, da bi v procesih oblikovanja sistemskih rešitev in ukrepov ekonomske politike tudi praktično izpeljali takšne koncepte, ki naj bi podpirali dobro gospodarjenje, izvozno uspešne, tržno orientirane subjekte, ker smo prepričani, da je le-to prava pot za premagovanje jugoslovanskih gospodarskih težav. Izvršni svet Skupščine SR Slovenije si je vedno prizadeval za to. Sprejete rešitve so bile - kot vemo - dostikrat kompromis in situacija v gospodarstvu danes kaže, da mnogi taki kompromisi niso prinesli ustreznih izhodov iz krize, kar je napotek k temu, da bo potrebno v bodoče pristajati na manj kompromisov in še to le takrat, kadar bodo ostajali na liniji boja za uvajanje realne ekonomije.**

**Bitka za realno ekonomijo bo prizadela tudi nekatere organizacije združenega dela v Sloveniji, saj imamo tudi pri nas izvoznike in uvoznike, upnike in dolžnike, dobre in slabe organizacije združenega dela, vendar moramo za trajni izhod iz sedanjih gospodarskih težav to bitko nujno izbojevati.**

**Prezgodaj bi bilo danes ugotavljati ali sklepati, da v sedanjih razmerah ni mogoče uresničiti temeljnih resolucijskih ciljev v naši republiki. Predložena informacija tudi nima teganamena, saj je njen cilj - v vmesnem času do majske analize opozoriti na ključne probleme uresničevanja letošnjih resolucijskih usmeritev in spodbuditi sprejetje aktivnosti in ukrepov za njihovo uresničevanje.**

**Predlagamo, da informacijo o tekočih gibanjih - kot tudi to uvodno besedo - sprejmete ter da z razpravo in sklepi prispevate k oblikovanju takih sklepov, ki bodo prispevali k vključevanju vseh družbenih in gospodarskih subjektov, delovnih ljudi in občanov v stabilizacijska prizadevanja in tako pripomogli k premagovanju sedanjih gospodarskih težav.**

**PREDSEDUJOČI VALENTIN DVOJMOČ:**

**Zahvaljujem se tovarišu Bohoriču za podano uvodno obrazložitev.**

**Uvodno besedo k predlogu družbenega dogovora o spremembah in dopolnitvah družbenega dogovora o skupnih osnovah in merilih za samoupravno urejanje odnosov pri pridobivanju in delitvi dohodka v SR Sloveniji bo podal tovariš Jože Knez, predsednik Odbora udeležencev družbenega dogovora. Prosim, tovariš Knez.**

**JOŽE KNEZ:**

**Želim povedati nekaj besed o predlogu družbenega dogovora za razporejanje dohodka in čistega dohodka v SR Sloveniji.**

**Ta točka je najtesneje povezana z ekspozejem Izvršnega sveta. Sprejetje dogovora namreč ureja enega izmed pomembnih dejavnikov, ki vplivajo na razmere v gospodarjenju, na tekočo stabilizacijo gospodarstva in razvoj družbe.**

**Znano vam je, da se je v drugi polovici leta 1985 in vse leto 1986 izgubljala zveza med rastjo dohodka in osebnimi dohodki. Osebni dohodki so sledili predvsem inflaciji in jo tudi presegali, tako da je bila realna rast osebnih dohodkov v lanskem letu v SR Sloveniji 12,5% in v Jugoslaviji 9,2%. Ker je bil porast dohodka manjši, je velik del povečanja zmanjševal akumulacijo in s tem zožil razvojne sklade družbe ter povečeval z blagom nepokrito končno porabo.**

**Sledilo je sprejetje intervencijskega zakona, ki omejuje razpolaganje s sredstvi za osebne dohodke. Čeprav smo imeli resne pripombe k temu zakonu in smo namesto njega zagovarjali hitrejše urejanje porušenih razmerij z ustrezno spremenjenim dogovorom o dohodku, pa je prav gotovo bilo nujno umiriti rast osebnih dohodkov. Ta je v decembru podrla vse razumne meje, saj je izrinila akumulacijo že na komaj 6%. Temu prepričanju sledimo tudi danes s predlogom republiškega družbenega dogovora, ki sledi sprejetim spremembam v zveznem družbenem dogovoru.**

**S predlogom družbenega dogovora nismo hiteli zgolj zaradi intervencijskega zakona, ki je začasno nadomestil samoupravno odločanje o dohodku, temveč ker to zahtevajo gospodarske razmere. Povedano bolj naravnost, takega razmerja v razporejanju dohodka, kot ga imamo, si ekonomsko ne moremo privoščiti, saj povzroča povečanje inflacije, ki zmanjšuje konkurenčnost slovenskega gospodarstva, ter ustvarja težave pri usklajevanju zlasti treh velikih agregatov porabe - osebnih dohodkov, družbenih dejavnosti in pokojnin.**

**Res je, da osebni dohodki niso edini razlog inflacije. To so tudi cene, naša skupna in splošna poraba. Večja stabilnost cen in osebnih dohodkov je v interesu samega gospodarstva. V njegovem interesu je tudi večja razvojna sposobnost, ki je odvisna od velikosti akumulacije. Kot naj razvitejši predel Jugoslavije se prej kot drugi srečujemo s potrebo po tehnološki rekonstrukciji - saj so sedanje proizvodne naprave že skoraj odpisane. Imamo tudi večje potrebe v infrastrukturi in zadnji čas tudi na področju sanacije okolja. Vseh teh potreb pač ni mogoče zadovoljiti s 14% akumulacijo v strukturi dohodka. Lansko leto smo sprejeli in dosegli uskladitev ravni osebnih dohodkov v družbenih dejavnostih z gospodarstvom. Ta usmeritev je povečevala udeležbo skupne porabe tako v osebnih dohodkih kot dohodku gospodarstva. Prehitra rast osebnih dohodkov v gospodarstvu, ki je zlasti ob koncu leta presegla z resolucijo dogovorjena razmerja, pa je ponovno opozorila, da so osebni dohodki v gospodarstvu enako pomemben dejavnik kot ustrezna odmera prispevnih stopenj za doseganje planiranih ciljev. Te izkušnje ponovno opozarjajo, da v naših razmerah potrebujemo instrumente družbenega usmerjanja razporejanja dohodka in čistega dohodka.**

**Vendar to ni edini problem nestabilnosti osebnih dohodkov. Velik pritisk na osebne dohodke povzroča tudi njihova neenakomerna delitev, ki kot valovi pritiska od tistih, ki lahko dvignejo osebne dohodke, k tistim, ki jih slede največkrat tako, da zmanjšujejo svojo akumulacijo. V takšnem precepu smo bili lani in v začetku letošnjega leta. Nekorektno razporejanje dohodka tudi povzroča, da imajo dobri gospodarji slabše osebne dohodke kot razsipni in slabi, kar izničuje načelo nagrajevanja po delu.**

**Prav neenakostim v praksi je pripisati poglavitne vzroke nezadovoljstva delavcev glede osebnih dohodkov. Tudi to je razlog, da hitimo s sprejemanjem družbenega dogovora.**

**Običajno se ob vsakem posegu v delovanje organizacije združenega dela pojavi vprašanje, ali s posegom ne omejujemo samoupravljanja delavcev. Pojavilo se je tudi ob tem dogovoru. Res je, da vsak zunanji poseg omejuje samostojnost delavcev, da odločajo o svojih rezultatih dela, vendar delavci imajo prav tako dolžnost, da smotrno gospodarijo z družbenimi sredstvi. Na področju razporejanja dohodkov pa obstoji celo trajna potreba po sodelovanju družbenih dejavnikov, saj se družbena sredstva še ne reproducirajo iz samodejnih pobud delavcev, kar je še zlasti oteženo zaradi galopiranja inflacije.**

**Ne glede na te ugotovitve in nujo pa smo iskali način, da z dogovori ne posegamo v samoupravne pravice delavcev in v samostojnost organizacij združenega dela. To je razlaga za nekatere značilnosti predloženega družbenega dogovora, za način njegovega urejanja razmerij med osebnimi dohodki in akumulacijo, za njegov družbeni značaj in za njegovo vlogo v odnosih med družbenim in samoupravnim okoljem.**

**V zvezi z njegovim družbenim značajem smo ohranili izvirno vlogo družbenega dogovora. Vlogo, ki zavezuje udeležence dogovora, da razvijajo aktivnost za samostojno izvajanje tega dogovora s strani samoupravnih subjektov družbe.**

**V tej povezavi pomeni mera uspešnosti - o kateri bomo še govorili - identifikacijo družbene smotrnosti obnašanjasamoupravnih subjektov, torej okvirno vsesplošno veljavno normo obnašanja. Brez take norme bi bila ocena posameznih subjektov pristranska in zaradi tega problematična. Družbena norma tako predstavlja torej najvišjo možno raven razporejanja čistega dohodka za osebne dohodke in naj nižjo za akumulacijo.**

**Seveda se nam je takoj postavilo tudi vprašanje, kako zagotoviti takšno obnašanje v samoupravnih okoljih, kar je pogoj za prenehanje intervencijskih učinkov zakona. Dosedanji sistem samoupravne legalizacije družbenega dogovora je slonel na samoupravnih sporazumih dejavnosti, pri čemer pa je bil izvršljiv samo v primeru, ko so ga delavci sprejeli z referendumom. Ker tega običajno niso storili, ampak so bili samoupravni sporazumi dejavnosti sprejeti le na delavskih svetih, dejansko niso imeli obvezujočega samoupravnega značaja. Vendar to ni bi razlog za iskanje drugačnega načina legalizacije dogovora. Če bi namreč zgradili povezan in z referendumi legaliziran sistem enakosti pravilnikov v TOZD, sporazumov v DO in v dejavnosti ter vse to povezali z družbenim dogovorom, bi ustvarili sicer enoten, vendar vase zaprt sistem, ki bi obvezoval vse organizacije združenega dela za poenotenje ravni osebnih dohodkov. To pa bi lahko storili le izven dohodka. Samostojnost OZD, s tem pa tudi njeni samoupravni mehanizmi bi bili popolnoma medsebojno povezani in zakovani v celoto vseh odnosov znotraj družbenega dogovora. Vse to bi zahtevalo obsežno normiranje odnosov v sistemu, njegovo standardizacijo in zavezovanje OZD za mnoge konkretnosti.**

**Izhod med usmerjanjem in samostojnostjo smo našli v opredelitev za planski značaj tega dogovora. Z njim namreč ne urejamo vsebine družbenoekonomskih odnosov, ki so že urejeni v ustavi, zakonu o združenem delu in drugih aktih. Namen dopolnitev dogovora je predvsem v tem, da opredelijo oblikovanje razmerij med osebnimi dohodki in akumulacijo, ki se pogosto menjajo in po svojem značaju spadajo v planske akte družbenopolitičnih skupnosti in OZD.**

**Z dogovorom bi torej določali, katera razmerja med osebnimi dohodki in akumulacijo so družbeno sprejemljiva. Delavci bi jih določili v ustreznih planih, ki jih OZD že tako morajo imeti in ki so tudi podlaga in okvir za odločitve o razporejanju dohodka in čistega dohodka. Zaenkrat se lahko zadovoljimo, da bodo OZD ustrezno uskladile letne plane; pozneje, ko bo način razporejanja uveljavljen in potrjen v praksi in ko bodo razmere postale stabilnejše, pa bodo ta razmerja postala sestavina načrtovanja srednjeročnih planskih aktov.**

**Isti namen ohraniti samostojnost OZD nas je vodil tudi pri izbiri načina za uravnavanje razmerja med osebnimi dohodki in akumulacijo. Njegovo ugotavljanje temelji na dveh izhodiščih: na meri uspešnosti in na lestvici, ki opredeljuje raven osebnih dohodkov glede na ugotovljeno uspešnost.**

**Tudi enotna mera uspešnosti je oblikovana izključno na podlagi podatkov, ki naj jih dajejo zaključni računi organizacij združenega dela. V bistvu je enotna mera uspešnosti primerjava dolgoročnih sestavin dohodka - to je OD in akumulacija v dejavnosti z ustvarjenim čistim dohodkom konkretne OZD. Tudi lestvica, ki omogoča uporabo neke uspešnosti za oblikovanje mase sredstev za osebne dohodke, ni naključna, ampak izvira iz dejanskedistribucije osebnih dohodkov za vse gospodarske organizacije združenega dela in korigirane glede na planske cilje republike. Ta naslonitev na statistične in planske podlage zagotavlja precejšnjo objektivnost mere uspešnosti, zlasti pa onemogoča manipuliranje z njo, kar je nevarnost vseh modelov razporejanja in delitve.**

**V predloženem družbenem dogovoru smo mero uspešnosti samo opisali. Njeno točno definicijo smo prikazali v usmeritvah za leto 1987, knjigovodsko razčlenjena pa bo tudi v metodologiji družbenega dogovora. Na žalost vam zaradi kratkega časa nismo mogli letnih usmeritev, ki jih sprejema odbor udeležencev, izročiti prej - dobili jih boste v zborih na klop. Na to pooblastilo odboru udeležencev je bilo tudi izrečenih nekaj pripomb, vendar si je potrebno predočiti, da je ves družbeni dogovor v tem letu šele v preizkušnji in to v razmerah, ko menjavamo vsebino nekaterih pomembnih občinskih kategorij. Zaradi preizkušnje modela in spreminjanja obračuna dohodka in čistega dohodka je zato tudi nujno spreminjanje izhodiščnih velikosti pri meri uspešnosti in primerjanje lestvice za njeno uporabo med letom. V tem letu nimamo drugih možnosti. Pri tem pa se moramo zavedati, da oblikujemo z dogovorom tudi trajnejša pravila za ravnanje pri razporejanju dohodka in čistega dohodka, ki bo nastalo iz izkušenj uporabe mere uspešnosti, v pravilnost katere smo teoretično prepričani. To še toliko bolj ob dejstvu številnih posvetovanj v OZD tako v fazi osnutka in sedaj v fazi predloga, s sindikalnimi konferencami, z delovnimi telesi Gospodarske zbornice in delovnimi telesi republiške skupščine. Opravljen pa je bil tudi globalni preizkus učinkov mere uspešnosti po zaključnih računih za leti 1985 in 1986. Vse konzultacije in opravljeni preizkusi nas dodatno prepričujejo, da je enotno mero uspešnosti mogoče uveljaviti kot skupno dogovorjen družbeni kriterij za razporejanje čistega dohodka ter kot predlog za družbeno utemeljenost razlik v ravni osebnih dohodkov med OZD.**

**Dani so bili tudi številni predlogi, ki jih je Odbor dogovora že vključil v besedilo predloga dogovora ali v besedilo letnih usmeritev. Nismo pa mogli sprejeti tistih predlogov, ki so se nanašali na odmik od enotne mere uspešnosti in načina za njeno uporabo. Nismo upoštevali tudi predlogov, ki so zahtevali drugačen model usmerjanja, ki bi mnogo globlje omejeval samostojnost OZD in določanje delavcev v organizacijah združenega dela.**

**Od danih pripomb pa smo večino upoštevali, pri čemer naj poudarim zlasti spremembe v zvezi z določanjem mere uspešnosti, osnovo za akumulacijsko stopnjo, prehodom na novi obračunski zakon, vprašanjem sporazumov dejavnosti, postopnostjo uresničevanja usmeritev ter načinom razreševanja izjemnih problemov.**

**Tudi v zvezi z uporabo določenih osebnih dohodkov na ravni dejavnosti je bilo nekaj pripomb, češ da ne upoštevajo spremembe strukture v posameznih gospodarskih organizacijah, kar smo v predlogu upoštevali tako, da uporabljamo poleg osebnih dohodkov dejavnosti tudi dolgoročne osebne dohodke posamezne OZD.**

**V zveznem dogovoru je uporabljen za izračun akumulacijske stopnje poslovni sklad. Dobili smo amandma, naj ponovno uporabimo kot osnovo povprečno uporabljena poslovna sredstva. Čeprav smo vezani na zvezni dogovor, odbor udeležencev priznava,da je, dokler se ne ustale razmere in dosežejo aktivne obresti, stabilnejša osnova za primerjavo akumulativnosti OZD razmere med povprečno uporabljenimi poslovnimi sredstvi in čistim dohodkom, povečanim za aktivne obresti, kar smo predlagali že v osnutku. Zato sprejemamo amandmaja skupine delegatov kot prehodno ureditev.**

**Več opozoril je bilo izrečenih tudi na spremembe, ki jih pričakujemo s spremembo obračunskega sistema in s spremembo sistema prispevkov. Prvo je veljavno že za tekoče obračune, drugo pa postane veljavno za polletni obračun. Prve spremembe smo hoteli zajeti s poskusnim preračunavanjem na lansko leto, vendar preračunavanje ni mogoče, ker Služba družbenega knjigovodstva ne razpolaga z vsemi podatki. Ostane nam torej, da hitro napravimo izračun periodičnega obračuna za prvo trimesečje in da na njegovi podlagi korigiramo lestvico uporabe mere učinkovitosti, posneto po podatkih za leti 1985 in 1986. Sprememba bo prav gotovo potrebna, saj se povečuje amortizacija, znižuje dohodek in čisti dohodek. Odbor udeležencev dogovora se v celoti zaveda, da lahko prinese obračun po novem obračunskem zakonu močne spremembe v položaju posameznih organizacij združenega dela in tudi celote. Vendar, ker ni mogoča stimulacija, bomo nastale razmere ocenili po obračunu za prvo četrtletje. Tem razmeram bomo prilagodili izhodišča. Organizacije, ki bodo dohodkovno aktivne, se bodo v teh spremembah lahko našle. Za organizacije, ki to ne bodo, pa ta in noben drugi način ne more nadomestiti pomanjkanja dohodka.**

**Tudi vprašanje vloge samoupravnih sporazumov dejavnosti smo opredelili. Novi družbeni dogovor ne potrebuje njihove prejšnje temeljne vloge za samoupravo uresničevanje dogovora, vendar jih ohranja na področju delitve dohodka kot samostojne in resnično samoupravne sporazume med zainteresiranimi organizacijami združenega dela. Za spremljanje in uresničevanje tega dogovora uvajamo odbore dogovora v občinah, v enaki tripartitni sestavi, kot je sestava udeležencev dogovora v republiki. S to organizacijsko strukturo samo priznavamo realnost, da lahko protislovja med individualnim in družbenim okoljem rešujemo le z vlogo družbenopolitičnih skupnosti v občinah, kar smo delali tudi do sedaj.**

**Odbori v občinah niso profesionalne institucije, sestajali se bodo po potrebi. Za dejansko profesionalno in strokovno izdelavo pa predlagamo ustanovitev posebne strokovne službe, ki bi delovala za vse udeležence dogovora. Ker se pripisuje temu predlogu pomen razširjevanja administracije, moram povedati, da se sedaj opravljajo vsi postopki v zvezi z osebnimi dohodki v glavnem neprofesionalno. Vsi udeleženci dogovora imajo samo štiri delavce, ki delajo občasno na tem zelo občutljivem vprašanju.**

**V razpravi o osnutku je odbor tudi sprejel pobudo, da bo dogovor bolj prilagodil razmeram v gospodarstvu. Zato se predvideva postopna prilagoditev razporejanja za vse organizacije združenega dela, ki bodo na začetku v odnosih razporejanja odstopale od določil dogovora. Predlagamo, da se prilagoditev opravi do konca leta. V dogovoru smo vnesli tudi določilo, da lahko za posebne izjemne primere odbor dovoli začasno odstopanje. Tako izjemo smo že vnesli v usmeritve za izvoz. Upoštevati je potrebno sezonsko in poizkusno proizvodnjo, prekinitevproizvodnje zaradi nesreč, pa tudi težave, ki jih imajo organizacije združenega dela zaradi hitrega spreminjanja v pogojih poslovanja zaradi radikalnih družbenih posegov.**

**Družbene dejavnosti bodo sledile rasti osebnih dohodkov v gospodarstvu, in to na usklajeni decembrski ravni, kot smo določili z letošnjo resolucijo. Prav tako pa bomo nadaljevali s tekočim usklajevanjem osebnih dohodkov delavcev OZD v gospodarski infrastrukturi ob dosedanjih pogojih. Odbor udeležencev si bo prizadeval v okviru njihovih povezav v dejavnosti ter samoupravne interesne skupnosti razviti zanje specifične mere uspešnosti.**

**Tovarišice in tovariši delegati! S sprejetjem dogovora danes še ne rešujemo dokončno vseh pravil obnašanja in reda na tem zahtevnem in občutljivem področju, ker so si družbeni in osebni interesi večkrat navzkriž, kot so si tudi navzkriž kratkoročni in dolgoročni interesi delavcev. S sprejetjem smo napravili samo prvi korak na poti h konsolidaciji razmer in k oblikovanju novih skupnih izhodišč, lahko bi rekli tudi norm, ki naj usklajujejo, vendar tudi motivirajo. Prav motivaciji delavcev pa je namenjena delitev po delu in rezultatih dela. Motivacijski značaj razporejanja pa nedvomno terja tudi upoštevanje družbenih pravil od vseh, ki o razporejanju odločajo ali nanj vplivajo. Hvala.**

**PREDSEDUJOČI VALENTIN DVOJMOČ:**

**Zahvaljujem se tovarišu Knezu za podano uvodno besedo.**

**S tem zaključujem skupno zasedanje vseh treh zborov. Zbori bodo nadaljevali delo ločeno, kot običajno, v svojih sejnih dvoranah. Hvala.**

**(Skupno zasedanje je bilo končano ob 10.35 uri.)**